
Introducere 


Această carte discută într-o manieră nereligioasă despre fru- 
moasa şi sfânta Fecioară Maria, cea plină de iubire. Mi-am propus 
să scriu această carte dintr-o perspectivă care să includă în egală 
măsură viziunea religioasă tradițională şi cea spirituală nereli- 
gioasă. Personal, iau foarte în serios subiectul Fecioarei Maria, 
având cel mai mare respect şi cea mai profundă devoțiune pentru 
ea şi pentru tradiţiile care o înconjoară. 

De-a lungul întregului proces de scriere a acestei cărți am 
petrecut foarte mult timp în rugăciune, dar am făcut şi numeroase 
cercetări, astfel încât să pot prezenta într-o manieră cât mai inspi- 
rată iubirea şi afecțiunea maternă care reprezintă esența Fecioarei 
Maria. A fost o muncă plină de iubire, dar şi o bună oportunitate 
pentru mine de a explora mai amănunţit acest subiect, astfel încât 
să iti pot transmite descoperirile mele. 

Cartea Maria, Regia Îngerilor nu îşi propune să analizeze 
chestiunile controversate legate de Fecioara Maria sau să interpre- 
teze scripturile. Pentru cei interesați, există numeroase alte cărți 
care fac acest lucru. Ceea ce mi-am propus eu a fost să studiez 
cazurile oamenilor care au trăit personal experiența prezenței 
binecuvântate a Fecioarei Maria în timpul rugăciunilor lor, sub 
formă de apariţii sau de vise, dar şi prin vindecări miraculoase. 
Personal, nu sunt catolică (religia catolică este tradiția care insistă 
cel mai mult asupra Fecioarei Maria). Sunt în schimb pasionată de 
Fecioara Maria şi de prezenţa ei vindecătoare. De aceea, în timpul 
numeroaselor mele călătorii internaționale vizitez întotdeauna 
catedralele şi bisericile dedicate Fecioarei Maria. Am vizitat astfel 
Lourdes, în Franța, Casa Sfântă din cadrul Catedralei Loreto, în 
Italia, şi numeroase alte catedrale consacrate Fecioarei Maria. 

În plus, am studiat istoria şi dogma religiei catolice în primii 
ani de facultate şi am cel mai mare respect pentru miracolele şi 
misterele acestei tradiții. Mă consider o creştină cu mintea deschi- 
să, ceea ce înseamnă că mă închin înainte de toate lui Iisus, dar 
acest lucru nu mă împiedică să apreciez valoarea şi binecuvântările 
altor căi spirituale. Indiferent de religia pe care o abordez, mă 
concentrez întotdeauna asupra iubirii, iertării, compasiunii, bună- 
tatii şi eticii, dar nu sunt deloc interesată de teama şi vinovăția pe 
care le cultivă unele dintre ele. 

Atunci când am scris cartea de fata, nu mi-am propus să reco- 
mand nimănui să o adore pe Fecioara Maria mai presus de Dumne- 
zeu, la fel cum nu recomand adorarea îngerilor (subiectul meu 
preferat) în celelalte cărți ale mele. Singurul pe care ar trebui să îl 
adorăm este Dumnezeu, care este Totul-în-toate. Pe de altă parte, 
fiind omniprezent, Creatorul divin există inclusiv în Fecioara 
Maria şi în îngeri, care sunt una cu El la nivelul esenței spirituale. 

Deşi numărul enoriaşilor din biserici se află într-un declin 
accentuat, devotiunea față de Fecioara Maria este în continuă 
creştere, căci un număr din ce în ce mai mare de oameni caută 
neosteniti adevărul spiritual. Orice om care studiază religiile şi 
culturile lumii este familiarizat cu zeitățile feminine din panteoa- 
nele politeiste (din culturile care cred în mai multi zei). Fecioara 
Maria corespunde perfect Principiului Feminin Sacru în cadrul 
paradigmei monoteiste (care crede într-un singur Dumnezeu). 

Dacă s-a întâmplat să trăieşti experiențe negative asociate cu 
religia, iti port cea mai sinceră compasiune pentru suferințele tale. 
Într-un astfel de caz, este posibil ca anumite fragmente din această 
carte să iti trezească amintiri neplăcute de odinioară. Speranţa mea 
este că până la urmă, lectura cărţii te va conduce la vindecare. 
Înţeleg perfect cât de uşor este să iti simţi zgândărite vechile răni 
provocate de repetarea la infinit a ideii că eşti un păcătos sau a 
altor învățături care promovează lipsa pretuirii de sine, teama şi 
vinovăția. Înţeleg de asemenea că personalităţile abuzive pot 
provoca multă durere în cadrul diferitelor organizații, inclusiv în 
cele religioase. Orice religie are însă aspecte care merită să fie 
cultivate, căci conduc la vindecare. Printre acestea se numără 
puterea rugăciunii şi comuniunea cu sacrul. 

Povestea Fecioarei Maria 


Maria este figura feminină cea mai proeminentă din cresti- 
nism. Cu toate acestea, nu este pomenită decât foarte rar in 
Evanghelii (vezi in această direcție „Referințele biblice la Fecioara 
Maria” din Anexă). Fiind mama lui lisus, ei i se acordă un mare 
respect, cu toate controversele legate de Imaculata Conceptie. 
Maria (sau Madona) reprezintă o figură centrală în credinţele 
monoteiste. Este singurul nume feminin pomenit în Coran, 
conform literaturii islamice, iar tradiția creştină catolică şi cea 
ortodoxă o consideră o sfântă. Numele de Maria apare de 51 de ori 
în Noul Testament, făcând însă referire la cel putin nouă femei 
diferite. 

Potrivit cărţii apocrife a lui Iacov, Maria a fost fiica Anei şi a 
lui Ioachim. Se spune că atât Ana (cunoscută şi sub numele de 
Hannah) cât şi Ioachim (numit uneori şi Imran) făceau parte din 
descendența Regelui David. Nereuşind să conceapă un copil în 
pofida încercărilor lor repetate, cei doi s-au rugat îndelung să fie 
ajutați. Atunci, Anei i-au apărut mai multi îngeri, care i-au promis 
că va avea un copil. La scurt timp s-a născut Maria. Aşadar, 
naşterea Reginei îngerilor a fost anunțată chiar de aceştia, care au 
apărut în fata părinţilor ei. Vara Mariei, Elisabeta (fiica surorii 
mamei sale) a primit de asemenea vizita arhanghelului Gabriel, 
care 1-a anunţat viitoarea naştere a fiului ei, loan Botezătorul. 
Ulterior, arhanghelul i-a apărut şi Mariei, căreia i-a spus: „Ascultă, 
iti aduc o veste mare, care iti va face o mare bucurie”, după care 1-a 
vorbit despre naşterea viitoare a fiului ei, lisus Christos. 

Deşi Fecioara Maria este asociată cu catolicismul şi cresti- 
nismul în general (inclusiv cel ortodox), ea şi fiul ei lisus au fost 
evrei, iar credința lor a fost cea mozaică. Cu toate acestea, la fel ca 
lisus şi ca îngerii, Maria aparține în egală măsură tuturor credin- 
telor, tuturor căilor spirituale, tuturor religiilor şi tuturor oamenilor. 
Toate aceste ființe de lumină sunt alcătuite din iubire pură, care nu 
exclud nimic şi pe nimeni, nu judecă, nu invidiază şi nu cunosc 
competitivitatea. 

Fecioara Maria este mama arhetipală: este blândă, pură, plină 
de afecțiune şi de o iubire necondiționată, smerită, inteleapta, plină 
de înţelegere, de acceptare şi de compasiune. Ea mângâie, alină şi 
linişteşte mintea. Calmează inimile rănite şi ne face să ne simțim 
iubiţi şi în siguranţă, să avem încredere şi să credem în dreptate şi 
în bunătate. 

Scrierea acestei cărți mi-a permis să îmi aprofundez relaţia cu 
Fecioara Maria, căci am descoperit cu această ocazie în câte 
maniere ne protejează, ne vindecă şi ne călăuzeşte ea. Fecioara 
Maria scaldă în iubirea ei mângâietoare toate ființele de pe această 
planetă şi Pământul însuşi. Capacitatea ei de a ajuta şi de a vindeca 
în simultaneitate este nelimitată. 

Fecioara Maria este un model arhetipal al echilibrului (în 
special pentru femei), al dăruirii şi al iubirii dublate de înţelepciune 
şi de putere. Vibratia ei include în egală măsură necesitatea şi 
valoarea pretuirii de sine, chiar dacă ea însăşi dăruieşte tot ce are 
celor pe care îi iubeşte. 


În copilărie am auzit de nenumărate ori încântătoarea poveste 
de Crăciun preluată din Evanghelia după Luca, ce descrie 
anunţarea viitoarei naşteri a lui lisus de către arhanghelul Gabriel. 
Îmi plăcea la nebunie să ascult povestea călătoriei Mariei şi a 
soțului ei Iosif la Betleem, care culmina cu scena naşterii 
Domnului şi cu recunoaşterea acestuia ca Mântuitor. 

Când am vizitat localitatea Lourdes din sudul Franţei, am trăit 
personal experienţa copleşitoare a iubirii Fecioarei Maria. Am 
văzut bolnavi aduşi pe targă pentru a se scălda în apele tămă- 
duitoare ale faimosului izvor, înconjurați de mii de lumânări 
aprinse şi de oameni care se rugau. Când m-am apropiat eu însămi 
de izvor şi am atins apa acestuia, m-am simțit în rai, purificata de o 
cascadă a îngerilor. 

Mai târziu am vizitat Catedrala Loreto din Italia şi am trăit o 
altă experienţă incredibil de intensă. Am simțit atunci o stare de 
iubire atât de profundă încât am început să plâng. Se spune că în 
timpul cruciadelor, Casa Sfântă în care s-a născut Maria şi în care a 
primit vizita îngerilor care i-au anunţat marea veste a fost mutată 

de cruciati pentru a impiedica distrugerea ei viitoare. Unele 
legende afirmă chiar că micuta casă a fost dusă in Italia de îngeri. 
În final, ea a fost reasamblată în orăşelul Loreto, iar mai târziu în 
jurul ei a fost construită o bazilică. 

Istoricii nu au căzut de acord asupra acestei legende, dar 
testele cu carbon-12 par să fi confirmat faptul că structura provine 
din Tara Sfântă, din perioada în care au trăit lisus şi familia sa. 
Oricum, după 2.000 de ani în care în interiorul acestei căsuțe s-au 
rugat mii de oameni, zidurile ei sunt scăldate în iubire, iar 
experienţa pe care am trăit-o aici mi-a adus lacrimi în ochi. 


Diferitele nume ale Mariei 


Fecioara Maria este supranumită „Regina îngerilor” deoarece 
este considerată arhetipul feminin care guvernează întregul rai, 
respectiv căminul îngerilor. Ea trăieşte în mijlocul acestor fiinţe de 
lumină şi lucrează împreună cu ele, fiind ea însăşi îngerul suprem 
al Pământului. Cât timp a trăit pe Pământ, a avut întâlniri cu 
îngerii, fapt confirmat de Biblie. 

Termenul de Regina îngerilor a fost conceput în urma unei 
viziuni a unei călugărițe bernardine care a văzut cum Pământul este 
asaltat de demoni. Maria i-a cerut călugăriței să se roage pentru ca 
Maica Binecuvântată să îl poată trimite pe arhanghelul Mihail să 
elibereze Pământul de rău. Calugarita a întrebat de ce trebuie să ne 
rugăm pentru această acţiune, de vreme ce Fecioara Maria şi 
îngerii îi puteau vedea deja pe demoni. Fecioara i-a explicat că 
Dumnezeu ne-a dăruit liberul arbitru şi că trebuie să ne rugăm 
întotdeauna pentru intervenţia îngerilor. 

La fel ca în cazul lui Dumnezeu, al lui lisus şi al îngerilor, 
sfera de conştiinţă a Fecioarei Maria este infinită şi nelimitată. De 
aceea, ea îi poate ajuta în simultaneitate pe toți cei care i se roagă, 
fiecare dintre aceştia trăind o experiență individuală şi unică. În 
plus, ea ajută oamenii indiferent de credinţa lor şi răspunde la toate 
rugăciunile. 


Maria, Regina Ingerilor 


Fecioara Maria este cunoscută sub multe nume şi titulaturi, 
unele create de consiliile bisericii, altele care apar în rugăciunile 
devotionale, iar altele transmise de oamenii care au avut viziuni ale 
ei. Astfel, i se spune: turn, tron, regină şi fecioară. Există şi alte 
expresii care fac referire la ea, precum: 


- Trandafirul mistic (sau Santa Maria della Rosa). Într-ade- 
văr, Fecioara Maria este asociată cu trandafirii şi cu legendele 
mistice ale descendentei trandafirului şi ale Sfântului Graal. Aşa 
cum vei afla citind această carte, foarte mulți oameni simt un 
parfum distinct de trandafiri atunci când sunt vindecati în mod 
miraculos de Fecioara Maria sau când trăiesc o viziune a ei. 


- Madona din Guadalupe. Acest nume i-a fost dat Fecioarei 
în urma aparitiilor mariale din Mexico City, într-un loc în care a 
fost construită ulterior Bazilica din Guadalupe. Astfel de apariții 
s-au manifestat în toată lumea, dar Guadalupe este unul din cele 
mai vizitate locuri de acest fel. 

- Steaua Mării (sau Stella Maris, în limba latină). Fecioara 
Maria este considerată a fi protectoarea marinarilor, datorită cuvan- 
tului mare (mar în numeroase alte limbi), ce derivă din numele 
Maria. 


Slăvirea Fecioarei Maria şi a lui Dumnezeu 


În catolicism, Fecioara Maria este sărbătorită prin două zile de 
sărbătoare religioasă precedate de un post creştin. Principala zi în 
care este sărbătorită este 15 august, când eruditii bisericii considera 
că Fecioara a fost ridicată la cer. Data de 8 decembrie reprezintă o 
altă sărbătoare importantă, cea a Imaculatei Concepții, când Sfânta 
Ana a conceput-o pe Maria. 

Foarte mulți oameni mă întreabă dacă nu reprezintă o blasfe- 
mie să te rogi la îngeri. Le răspund de fiecare dată că îngerii nu 
doresc ca noi să ne închinăm lor, dar doresc să ne cunoască 
rugăciunile pentru a interveni în favoarea noastră în faţa lui 

Dumnezeu. De-a lungul timpului au existat foarte multe critici 
similare aduse celor care se roagă Fecioarei Maria (sau altor sfinți 
şi zeități), acuzaţi că se închină la idoli. 

Personal, am convingerea că la fel ca şi îngerii, Fecioara 
Maria nu îşi doreşte altceva decât ca noi să ne închinăm exclusiv 
lui Dumnezeu, Creatorul nostru, nu ei. 

În acest caz, ce rost are să ne rugăm Fecioarei Maria sau 
îngerilor, în condițiile în care am putea apela direct la Dumnezeu, 
aşa cum ar fi normal? Realitatea este că Dumnezeu este iubire 
necondiționată şi absolută, aşa că mintea Creatorului nostru nu 
cunoaşte decât iubirea. Atunci când inima şi mintea noastră sunt 
perfect deschise, este uşor să simţim prezenţa divină. În schimb, 
atunci când suntem stresaţi, indurerati şi speriați (momentele in 
care avem cea mai mare nevoie de Dumnezeu), frecvenţa noastră 
de vibrație se diminuează dramatic, iar distanța fata de Creator 
creşte direct proporțional. Acesta este momentul ideal să apelăm la 
Fecioara Maria şi la îngeri, căci ei se pot cobori cu uşurinţă la 
nivelul vibratiei noastre, indiferent cât de rău ne simțim, şi ne pot 
ajuta să ne inaltam din nou pe frecvenţa iubirii. 

La fel ca şi îngerii, Maria nu are nimic de-a face cu teama şi 
cu vinovăția pe care le cultivă unele tradiții religioase. Mulţi 
oameni se simt legaţi de ea evocând durerea pe care trebuie să o fi 
simțit în momentul morții fiului ei preaiubit. Realitatea este că 
Maria s-a înălțat la cer, într-o vibrație care exclude durerea, dar 
care include compasiunea fata de toți cei care suferă. Din acest 
punct de vedere, ea este un model arhetipal şi un ghid spiritual ce 
ne poate ajuta să ne transformăm viaţa şi să ne-o consacrăm într-o 
mai mare măsură ajutorării semenilor noştri. 


Notă despre relatările din această carte 


In timp ce scriam această carte, i-am rugat pe cititori să îmi 
trimită relatările lor legate de experienţele pe care le-au trăit şi în 
care au simțit prezența sau ajutorul Fecioarei Maria. Am recitit de 

nenumărate ori aceste relatări şi nu le-am inclus in carte decât pe 
cele care mi s-au părut cele mai reprezentative, întrucât corespund 
unei game largi de experiențe. Asta nu înseamnă că susțin automat 
toate punctele de vedere ale autorilor acestor relatări, ci doar că 
doresc să le includ în această carte, la fel cum aş include orice 
persoană într-un grup de discuţii despre Fecioara Maria. Speranța 
mea este că aceste poveşti te vor inspira şi te vor ajuta să iti 
aprofundezi relația cu Maica Preaiubita. 

CAPITOLUL 1 


APARITIA 
FECIOAREI MARIA 
IN VIZIUNI SI IN VISE 


Foarte multi oameni o ,,vad” pe Fecioara Maria atunci când se 
roagă, când meditează sau în visele lor. Uneori, lor le apare ima- 
ginea statică a Fecioarei, ca şi cum ar vedea o fotografie sau o 
pictură. În alte cazuri, ea se mişcă şi le vorbeşte. 

Aceste viziuni se petrec întotdeauna la nivelul celui de-al 
treilea ochi, fiind experienţe lăuntrice (care se petrec în mintea 
celui care le trăieşte). Asta nu înseamnă în niciun caz că ele provin 
din imaginație. Mesajele şi emoțiile conectate cu aceste experienţe 
sunt atât de intense încât sunt capabile să schimbe întreaga viaţă a 
celor care le trăiesc, depăşind astfel cu mult experiența visării 
diurne. De multe ori, aceste viziuni conţin informaţii pe care 
persoana nu le cunoştea anterior. 

Viziunile diferă de apariţiile exterioare, în care Fecioara Maria 
este percepută ca o persoană vie, în mărime naturală, integrată în 
lumea exterioară. Copiii experimentează mai frecvent aparițiile 
mariale, dar numărul adulților care trăiesc astfel de experienţe este 
la rândul lui în creştere. 

Potrivit Bibliotecii Mariale din cadrul Universităţii din 
Dayton, creşterea numărului de apariții mariale sugerează o sete 
spirituală a oamenilor care nu mai poate fi satisfăcută de bisericile 

institutionale. Reverendul Johann Roten, preotul marianic care 
conduce Biblioteca Marială din cadrul Institutului de Cercetări 
Internationale Mariale, precizează: 

Tot mai multi oameni simt nevoia să reintegreze în viata lor 
misterul. Aparițiile mariale ar putea fi unul din răspunsurile lui 
Dumnezeu în fata acestei nevoi în creştere. Ele ne reamintesc că 
religia creştină este o tradiție spirituală bazată pe meditație. Chiar 
dacă prezenţa lui Dumnezeu nu poate fi simțită întotdeauna, el îi 
transmite uneori mesajele sale Mariei, care le transmite mai 
departe vizionarului, pentru ca prin intermediul acestuia să poată 
ajunge la un număr cât mai mare de oameni. În acest fel, mesajele 
lui Dumnezeu se transmit de la unii la ceilalți, trecând inclusiv prin 
filtrul unei ființe de lumină. 

Vom examina mai amănunțit locațiile în care s-au manifestat 
apariţii mariale în capitolul 12. În acest prim capitol ne vom 
focaliza atenția mai degrabă asupra viziunilor personale ale 
oamenilor, care i-au ajutat pe aceştia, inclusiv să se vindece. 


Conexiunea mea cu Fecioara Maria 


Am trăit eu însămi o experiență extrem de profundă legată de 
Fecioara Maria, care mi-a apărut într-o viziune în vara în care am 
absolvit liceul. Am petrecut acea vară într-o zonă din Palm 
Springs, împreună cu prietena mea Kathy şi cu iubitul ei. Ne luase- 
rim cu toţii slujbe pentru a ne plăti chiria şi celelalte facturi. În cea 
de-a doua zi a slujbei mele de chelneriță mă descurcam încă destul 
de prost cu comenzile clienţilor, care trebuiau scrise într-o anumită 
ordine înainte de a-i fi date bucătarului, bifând anumite rubrici. 
Dintr-un motiv sau altul, creierul meu refuza să înţeleagă aceste 
instrucțiuni simple, aşa că în a treia zi am fost concediată. 

Deşi trăiam pentru prima oară în viaţă pe cont propriu şi acest 
lucru mi se părea o aventură, îmi era dor de familia mea şi îmi 
făceam griji legate de bani şi de viitor. Într-o zi, în timp ce mă 
pregăteam să adorm, i-am adresat lui Dumnezeu o rugăciune la 
modul general, invocând ajutorul şi călăuzirea lui. 

Am avut atunci viziunea a trei personaje care pluteau către mine. 
La început erau mici şi la mare distanță, dar pe măsură ce se apropiau, 
imaginile lor deveneau din ce în ce mai mari şi mai clare. Am 
recunoscut două dintre ele: erau Iisus şi Fecioara Maria. Al treilea 
personaj era de sex masculin, dar nu ştiu nici astăzi cine a fost. 

Oare am murit? m-am întrebat. Vin să mă ia la cer? 

Am intrat în panică şi m-am gândit chiar să aprind lumina în 
dormitor pentru a alunga viziunea. Ceva din interior m-a făcut însă 
să privesc în continuare cele trei personaje, care aproape că 
ajunseseră la mine. Deşi încă mă mai temeam că au venit ca să mă 
ia la cer, m-am relaxat şi m-am abandonat în fata experienţei. 

Dacă aceasta este voia lui Dumnezeu şi dacă mi-a sunat 
ceasul să plec, am încredere că asa trebuie să fie, mi-am spus. 
După care m-am relaxat complet şi am aşteptat ca moartea să mă ia 
cu ea. Când cele trei personaje s-au apropiat de mine, am simţit un 
val imens de energie plină de iubire. Cei trei au fuzionat cu corpul 
meu, energia lor focalizându-se îndeosebi în inima mea. Prin minte 
mi-a trecut gândul: „M-am născut a doua oară!” 

Această experiență mi-a schimbat cursul vieții. A doua zi 
m-am întors acasă, la părinții mei. Experienţa m-a învăţat că ori de 
câte ori ne aflăm pe o cale în care nimic nu se leagă şi în care totul 
pare o luptă, noi putem cere ajutorul lui Dumnezeu. Acest ajutor ne 
poate parveni în cele mai neaşteptate feluri, cum a fost viziunea 
vindecătoare pe care am avut-o eu, care m-a ajutat să îmi schimb 
planurile şi viața. 


Viziuni ale Fecioarei Maria 


Viziunile şi aparițiile Fecioarei Maria sunt din ce în ce mai 
numeroase, după cum afirmă un expert de la Universitatea din 
Dayton. Uneori, ele sunt împărtăşite de mai multi oameni, cum a 
fost cazul celor trei copii care au văzut-o şi au auzit-o pe Maica 
Preacurată la Fâtima, în Portugalia, în anul 1917. 

O experiență similară de grup împărtăşită de copii a fost trăită 
de Cherise Greski, în timp ce se afla în clasă: 

Cherise îi era profund devotată Fecioarei Maria încă de cand 
era doar o fetiță. Repeta regulat Rozariul Maicii Domnului şi tinea 
lângă pat o iconiță luminată a acesteia. La 16 ani, ea s-a oferit 
voluntar să predea în zilele de sâmbătă orele de religie catolică 
elevilor de clasa a patra dintr-o şcoală publică. Cherise a crezut — 
ba chiar a „ştiut” — întotdeauna că Fecioara Maria şi îngerii 
însemnau mult mai mult decât li se spunea elevilor în şcoli. Din 
păcate, avea o programă foarte strictă pe care trebuia să o respecte, 
şi deşi a încercat din răsputeri să facă acest lucru, nu se simțea 
deloc împăcată în inima ei. 

Într-o zi, Cherise le explica celor mici că toți oamenii ar trebui 
să îl iubească pe Dumnezeu. Ca să fie mai elocventă, 1-a pus să se 
ridice în picioare şi să perceapă unde se simte cel mai bine iubirea 
dacă îl iubim pe Dumnezeu cu întreaga noastră minte (şi-a atins 
capul), cu întreaga noastră inimă (şi-a atins pieptul), cu întregul 
nostru corp (i-a pus pe copii să respire profund) şi cu întregul 
nostru suflet. 

Pe la mijlocul lectiei, o lumină sublimă a apărut şi i-a învăluit 
pe elevi. Cherise a privit-o fascinată, întrucât lumina depăşea în 
intensitate şi în strălucire tot ce văzuse vreodată, după care s-a 
transformat într-o femeie de o frumuseţe ieşită din comun. Cherise 
s-a uitat în jur ca să descopere sursa luminii, o reflexie... orice 
lucru care ar fi putut explica ,,logic” imaginea, dar nu a găsit nimic. 
Frumuseţea femeii nu era neapărat clasică, dar era izbitoare. 
Atunci, Cherise a înţeles. O, doamne, este Fecioara Maria! Inima 
ei s-a umplut de iubire, iar Fecioara i-a zâmbit. 

În continuare, Cherise i-a pus pe copii să se aşeze înapoi în 
bănci şi să comenteze ceea ce s-a întâmplat. O fetiță a ridicat mâna 
şi a întrebat unde a dispărut doamna cea frumoasă. Atunci, Cherise 
şi-a dat seama că nu a fost singura care a avut viziunea. Le-a 
adresat imediat o rugăciune Fecioarei Maria şi lui Dumnezeu, 
cerându-le să îi ofere o modalitate de a le explica elevilor ce s-a 
întâmplat. Nu a primit însă nicio inspirație. 

În schimb, ea a simţit nevoia de a-i invita pe copii să îşi 
împărtăşească propriile experienţe. A uitat de programă şi astfel au 

petrecut cu toții una dintre cele mai minunate ore de clasă. Copiii 
s-au dovedit interesaţi de subiect şi plini de entuziasm la gândul că 
îl iubesc pe Dumnezeu şi că sunt iubiți de acesta! Ce poate fi mai 
perfect la o oră de religie? 

În final, elevii au plecat acasă şi le-au povestit experienţa 
trăită părinţilor şi prietenilor lor. În acest fel, toată lumea s-a 
bucurat de credinţa în Dumnezeu, într-o manieră pe care nu o mai 
cunoscuseră până atunci. 

Deşi a trăit această experiență acum mai bine de 30 de ani, 
Cherise retrăieşte de fiecare dată când o evocă aceeaşi energie 
plină de iubire şi de mângâiere pe care a simtit-o atunci. De altfel, 
ea nu a renunțat nicio clipă la credința ei în Fecioara Maria de-a 
lungul întregii sale vieţi. Ori de câte ori simte nevoia de iubire şi de 
sprijin, ea evocă experiența trăită în tinerețe, iar prezenţa divină nu 
întârzie să îi mângâie din nou sufletul. 


Copiii sunt întotdeauna deschişi în fața experienţelor noi, 
neavând îndoielile care îi împiedică de multe ori pe adulţi să intre 
în mod conştient în comuniune cu Dumnezeu. Credinţa pură a 
copiilor în posibilitățile infinite le permite acestora să conştien- 
tizeze mult mai uşor lumea spirituală din jurul nostru. Nu întâm- 
plător, potrivit unui studiu efectuat prin anii '80 la Universitatea din 
Ohio, copiii au experienţe premonitorii mult mai uşor de verificat 
decât adulții. 

Spre exemplu, Fecioara Maria i-a apărut Theresei Falese pe 
când aceasta avea şapte ani. Evenimentul s-a petrecut cu mulți ani 
în urmă, dar Theresa şi-l aminteşte perfect şi astăzi. Era 2:00 
dimineaţa şi toți cei din casă dormeau. Theresa a văzut o sferă de 
lumină alb-strălucitoare care a coborât din tavan. În mijlocul 
acesteia i-a apărut o femeie frumoasă, îmbrăcată într-o robă în 
culori albastre şi albe, cu părul lung şi închis la culoare. Nu purta 
nimic în picioare, dar oricum nu atingea cu ele podeaua. 

Theresa împărțea camera cu sora ei, care dormea profund. Ea 
şi-a strigat părinţii şi le-a povestit ce s-a întâmplat. Aceştia i-au 
spus că a visat, dar tatăl ei a fost nevoit să rămână câteva ore cu ea 
înainte de a putea adormi la loc. 

În seara următoare Theresa a refuzat să doarmă singură şi s-a 
culcat în patul părinţilor ei, între aceştia. În acea noapte a văzut din 
nou sfera de lumină, care de data aceasta a intrat în dormitor 
venind pe fereastră. Femeia cea frumoasă nu a apărut în mijlocul 
luminii decât când aceasta a ajuns lângă pat. Theresa şi-a scuturat 
tatăl, dar acesta dormea prea profund şi nu s-a trezit. Fetiţa era 
speriată şi fasciată în acelaşi timp. 

De data aceasta Maria i-a vorbit Theresei. 

— Nu te teme, i-a spus ea, după care s-a transformat din nou 
într-o sferă de lumină şi a dispărut. 

A doua zi dimineaţa Theresa nu a vorbit despre nimic altceva 
decât despre frumoasa femeie pe care a văzut-o. Ea şi-a convins în 
sfârşit mama că nu a visat, aşa că aceasta i-a spus că femeia era 
Maica Preacurată. 

De atunci, Theresa a rămas cu o afinitate şi cu o devoțiune 
nesfârşite pentru Fecioara Maria, rugându-se frecvent acesteia. Ea 
le-a povestit multor oameni istoria ei de-a lungul anilor, chiar dacă 
unii i-au spus că a visat, iar alţii au privit-o ca pe o nebună. 
Theresa continuă să se simtă şi astăzi binecuvântată şi recu- 
noscătoare pentru experienţa trăită în copilărie. 


În relatarea care urmează, viziunea Fecioarei Maria a fost 
inclusiv surprinsă într-o fotografie: 

În anul 2004, tatăl Rhetei Conley era pe punctul de a trece în 
lumea de dincolo, după o bătălie îndelungată cu cancerul la 
plămâni, la creier şi la şira spinării. Bărbatul se afla în comă, în 
casa surorii sale, şi întreaga familie era adunată în jurul lui. 

La un moment dat, Rheta şi sora ei au intrat în cameră, iar 
Rheta a exclamat: 

— Uite! Este o călugăriţă la capul patului lui tata! 

Ea a făcut o fotografie cu aparatul ei digital, iar mai târziu, 
când a examinat fotografia împreună cu sora ei, cele două au căzut 
de acord că imaginea din ea îi aparținea Fecioarei Maria. Această 
experiență miraculoasă le-a adus tuturor membrilor familiei mân- 
gâierea de care aveau nevoie în acele momente dureroase. 

Fotografia digitală surprinde mult mai bine energiile subtile. 
Mi se arata zilnic fotografii in care apar sfere luminoase, pe care 
multi oameni le identifica cu prezenta ingerilor. Daca vei intra pe 
YouTube şi vei căuta clipuri video cu Fecioara Maria sau cu 
locurile aparitiilor mariale, vei găsi numeroase exemple. 

Multe viziuni mariale apar atunci cand oamenii trăiesc expe- 
riente medicale traumatice sau experienţe în apropierea morţii. Deşi 
scepticii resping aceste viziuni, punându-le pe seama lipsei de 
oxigen din creier sau a halucinatiilor provocate de medicatie, nu 
există nicio îndoială că aceste viziuni le aduc multă mângâiere celor 
care le trăiesc în astfel de momente dificile. Să dăm un exemplu: 

În adolescenţă (prin anii '90), Niki Tucci-Delmonico a căzut 
de pe cal şi s-a rănit in timp ce se afla pe o insuliță din Grecia. 
Călărea de la vârsta de patru ani, iar acum, la 15 ani, era o 
călăreaţă desăvârşită. Din păcate, arta călăriei mai depinde şi de 
cal, nu doar de călăreț. Aşa se face că Niki a căzut şi şi-a fracturat 
coastele, care i-au rupt splina. Nedându-şi seama de gravitatea 
rănilor, ea a rămas la hotel şi s-a odihnit în următoarele două zile. 
Se simţea însă tot mai rău, aşa că mama ei a dus-o la micuța clinică 
de pe insulă, unde medicii i-au făcut o sonogramă pentru a afla 
dacă are o hemoragie internă. 

În urma analizelor, medicii le-au spus mamei şi fiicei că 
aceasta din urmă trebuia operată de urgență. De aceea, mama lui 
Niki a închiriat o maşină şi a condus până la cel mai apropiat spital 
de pe continent, care se afla la câteva ore distanţă. În tot acest timp, 
Niki nu a simțit nicio durere şi a dat dovadă de un calm remarcabil. 

Când cele două au ajuns la spital, parcă Dumnezeu le-a scos în 
cale un înger. Ele au dat de un medic care a studiat la Chicago şi 
care vorbea perfect engleza. Acesta i-a spus lui Niki că dacă ar mai 
fi rămas în maşină încă cinci minute, ar fi murit cu siguranță. În 
timp ce era pregătită pentru operația chirurgicală, Niki a fost 
aşezată într-un scaun cu rotile. 

Când se aştepta mai putin, ea a văzut o lumină atât de 
strălucitoare încât i s-a părut că se uită la soare. Niki a trăit o 

senzaţie de briză calduta, ca şi cum s-ar fi aflat la soare în mijlocul 
copacilor. Apoi, în fata i-a apărut Fecioara Maria, la doar un metru 
de ea! Fecioara purta o robă albă care flutura şi un voal. Îşi ţinea 
braţele pe lângă corp, cu palmele în sus, şi avea capul înclinat. A 
refuzat să o privească în ochi pe Niki, ca şi cum ar fi dorit să îi 
spună: „Du-te înapoi. Nu ţi-a sunat încă ceasul”. 

Prezenţa Fecioarei Maria a fost frumoasă, magică şi copleşi- 
toare. Pentru câteva clipe, Niki s-a crezut în rai! Ea a trăit o stare 
de pace profundă, care exclude orice fel de durere, şi s-a simțit 
vegheată de sus. Apoi s-a trezit că a fost proiectată înapoi în corp. 

Operația chirurgicală a decurs incredibil de uşor, iar după 
numai două săptămâni Niki se simţea deja perfect. Crezuse şi 
înainte în Dumnezeu, dar după această experienţă a rămas cu un 
ataşament spiritual profund fata de Fecioara Maria şi fata de îngeri. 
În plus, se simte recunoscătoare pentru că i s-a dăruit o viață atât 
de frumoasă. 


Lumina pe care a văzut-o la început Niki este descrisă de toate 
persoanele care au viziuni ale Fecioarei Maria. Într-adevăr, aceasta 
apare întotdeauna înconjurată într-un nimb de lumină din care 
emană cea mai pură şi mai divină iubire. În cazul lui Niki, această 
lumină şi această iubire au vindecat-o, dar i-au transmis şi mesajul 
că mai are multe de făcut pe Pământ. 

În povestea care urmează lumina Fecioarei Maria a luat o altă 
formă: 

Cu mai multi ani în urmă, Nanine Locke şi iubitul ei, pe care 
îl voi numi Steve, se aflau în apartamentul acestuia din urmă. Abia 
se întorseseră de la un restaurant cu specific japonez în care se 
simtisera cât se poate de bine, dar Nanine simţea că ceva pluteşte 
în aer. 

Cei doi stăteau în bucătărie şi serveau un pahar de vin, dar 
Steve părea uşor agitat. Într-un târziu, după ce au petrecut astfel 
două ore, el i-a luat mâna în a lui şi a întrebat-o: 

— Nanine, vrei să te mariti cu mine? 

Socata, dar plină de entuziasm, Nanine a acceptat pe loc. 
Colegul de apartament al lui Steve a intrat în casă, dar cei doi nu se 
simțeau încă pregătiți să împărtăşească vestea altcuiva, aşa că s-au 
retras în dormitorul lui Steve şi s-au aşezat pe pat. 

În timp ce discutau plini de entuziasm despre viitorul lor 
comun, încercând să stabilească data nunţii, Nanine a văzut cum pe 
uşa dormitorului lui Steve apăreau puncte luminoase care păreau 
vii. Acestea au format treptat... imaginea Fecioarei Maria! Capul şi 
umerii acesteia erau acoperiți cu un şal, iar Fecioara era foarte 
frumoasă şi emana iubire. În tot timpul cât Nanine s-a uitat la ea, 
punctele luminoase au continuat să se mişte, păstrând însă 
imaginea Fecioarei. 

Nanine s-a uitat spre fereastră pentru a vedea dacă există vreo 
sursă de lumină exterioară, dar nu a văzut niciuna. Atunci, l-a 
întrebat pe logodnicul ei dacă vedea şi el ce vedea ea, iar acesta i-a 
răspuns că da. 

— Tie cine ti se pare că este? l-a întrebat ea. 

— Fecioara Maria, i-a raspuns Steve. 

Imaginea s-a păstrat timp de zece secunde, după care a 
dispărut. 

Nanine s-a întrebat multă vreme dacă Fecioara Maria le-a 
apărut din cauza emotiei intense care plutea în cameră. Oricare ar 
fi fost motivul, apariția a marcat începutul unei noi etape în viata 
ei, în care s-a orientat mult mai mult asupra spiritualităţii, cu 
consecințele pozitive de rigoare. 


Viziunea luminii pe care au împărtăşit-o Nanine şi Steve a 
creat între aceştia o legătură spirituală, chiar când erau pe punctul 
de a-şi uni destinele prin căsătorie. Într-adevăr, viziunile în care 
apare Fecioara Maria sunt adeseori profund vindecătoare şi 
transformatoare, lucru confirmat şi de povestea lui Fernando 
Diaz: 

Fernando a fost vizitat de două ori de Fecioara Maria. El nu a 
putut uita niciodată energia ei plină de afecţiune şi de blandete, 
exact ca aceea a unei Mame Supreme. Cea mai importantă apariție 

s-a produs într-o seară când se afla într-o meditaţie profundă. 
Subit, el a deschis ochii şi a constatat uimit că Fecioara Maria se 
afla în camera sa. Din ea emana o lumină de un albastru intens, cu 
efecte profunde de calmare. 

Fecioara Maria i-a arătat apoi lui Fernando cum putea intra 
într-o nouă realitate la alegerea lui. Ea însăşi se afla într-o sferă de 
lumină, dar tinea în mână o altă sferă, pe care a apropiat-o de inima 
lui, spunându-i să îşi plaseze în ea toate visele şi intenţiile pozitive. 
Când se simţea pregătit, urma să tragă sfera către el şi să fuzioneze 
cu ea, astfel încât să devină una cu sfera viselor sale. Cât timp s-a 
aflat în prezenţa Fecioarei Maria, Fernando s-a simțit în siguranță, 
aşa cum nu se mai simtise vreodată până atunci! 

Cealaltă apariţie a Fecioarei Maria s-a produs într-un moment 
în care Fernando plângea, neştiind sigur ce misiune trebuie să 
îndeplinească pe Pământ. Subit, el a văzut o lumină de culoare roz 
şi a simțit din nou prezenţa Fecioarei Maria. De această dată i-au 
apărut şi doi îngeri: unul în dreapta sa, iar celălalt în stânga. Cei 
doi au început să îl mângâie pe păr, iar el a simțit fizic acest lucru. 
Apoi, Fecioara Maria i-a vorbit despre menirea sa pe Pământ, iar 
Fernando a plâns mult în timp ce ea îi purifica energia. De data 
aceasta, erau lacrimi de fericire... 

Când Fernando s-a scăldat în energia vindecătoare şi plină de 
iubire a Fecioarei Maria, lacrimile sale de tristeţe şi de frustrare 
s-au transformat în lacrimi de fericire. Experienţa a fost atât de 
uimitoare încât cu siguranță nu o va uita niciodată! 


De-a lungul timpului, am descoperit că toți cei care trăiesc 
apariții ale Fecioarei Maria credeau dinainte că acest lucru este 
posibil. Credinţa lor le permite să observe şi să aibă încredere în 
imaginile care se formează în faţa lor (la nivelul celui de-al treilea 
ochi). Cei care nu cred că este posibil să aibă o astfel de viziune 
sau consideră că sunt nevrednici de ea fie o ignoră complet (dacă o 
au), fie nu au încredere în ce au văzut. 

Apostolul Pavel a scris o scrisoare plină de elocventa cre- 
dincioşilor din Corint, în care le-a spus acestora că noi suntem 

înzestrați cu daruri spirituale egale, pe care trebuie să le folosim 
însă în serviciul iubirii. Este foarte posibil să fi trăit şi tu astfel de 
viziuni. Doresc să precizez că nu toate viziunile spirituale sunt 
tridimensionale sau opace, ca şi cum în fața ta s-ar afla un om în 
carne şi oase. Multe dintre ele sunt imagini efemere şi transparente 
care iti apar în minte, însoţite de gânduri elevate şi de sentimente 
senine. 


Visele în care apare Fecioara Maria 


Numeroase viziuni ale Fecioarei Maria apar în timpul viselor. 
În starea dintre veghe şi somn sau în cea de vis, mintea este mult 
mai deschisă in fata vizitelor primite din cer. Există foarte multi 
oameni care susțin că au avut vise extrem de realiste şi de vii în 
care le-au apărut îngeri, persoane dragi decedate, lisus sau 
Fecioara Maria. Ei îşi amintesc aceste vise chiar şi ani mai târziu, 
ca şi cum le-ar fi avut de puţin timp. În urma unui studiu pe care 
l-a efectuat, psihiatrul şi cercetătorul lan Stevenson a stabilit 
diferenţele dintre vizitele reale primite din cer şi visele obişnuite. 
Astfel, viziunile sunt caracterizate de trăirea unor emoţii intense, 
de senzația că sunt „mai reale decât realitatea” şi de culori foarte 
vii. O altă caracteristică este aceea că aceste viziuni nu pot fi uitate, 
cei care le trăiesc reamintindu-şi-le inclusiv peste ani de zile, în 
toate detaliile. 

Toți oamenii pot primi vizite ale Fecioarei Maria în vis, 
inclusiv cei care nu sunt credincioşi. De multe ori, aceştia sunt 
chiar cei care au cea mai mare nevoie de stabilirea unei legături 
spirituale cu Regina îngerilor. Cel puţin, aceasta a fost experiența 
trăită de Walter Mason: 

Walter a crescut într-o familie protestantă dintr-o zonă rurală a 
Australiei, aşa că nu ar fi ştiut mare lucru despre Fecioara Maria, 
dacă nu ar fi avut nişte veri catolici. Când aceştia au primit prima 
lor împărtăşanie, au primit inclusiv nişte iconiţe cu Fecioara Maria, 
de care Walter s-a simțit imediat atras. Şi-a dat seama că acestea 

aveau o anumită semnificație pentru el, dar nu ştia cum să inter- 
preteze acest lucru. 

Walter a fost foarte mult timp librar, aşa că a participat în mod 
regulat la marile târguri de carte organizate în timpul diferitelor 
convenții în întreaga lume. La un moment dat, toate aceste călătorii 
l-au epuizat, iar el a simțit că s-a săturat de meseria sa, şi chiar de viata 
sa. Pe scurt, şi-a pierdut orice speranţă legată de un viitor mai bun. 

Într-o seară, el s-a dus la culcare epuizat din punct de vedere 
fizic şi spiritual. A adormit profund, dar a trăit un vis cât se poate 
de remarcabil. Se făcea că se afla la un târg uriaş de carte, vizitat 
de foarte mulți oameni, dar era incapabil să se deplaseze înainte 
sau înapoi. Se simţea furios şi obosit, şi dorea să poată pleca de 
acolo. Cineva l-a bătut atunci pe umăr. Enervat, s-a întors să vadă 
cine era şi, spre surpriza lui, s-a trezit față în față cu Fecioara 
Maria, care îl privea cu o expresie plină de compasiune! 

— Chiar daca nu iti dai seama de acest lucru, te iubesc foarte 
mult, şi te voi iubi întotdeauna, i-a spus ea zâmbindu-i. 

La auzul acestor cuvinte, Walter s-a trezit şi a început să 
plângă, cu lacrimi de bucurie însă. Ori de câte ori îşi aduce aminte 
de acest vis, el nu se poate abtine să nu lăcrimeze din nou, chiar 
dacă de atunci au trecut 15 ani. 

Câţiva ani mai târziu, Walter se afla la o convenţie ținută la o 
mănăstire retrasă şi mai mult goală situată pe una din colinele de la 
marginea oraşului Sidney. Convenţia s-a terminat târziu, dar Walter 
vorbise cu partenerul său de afaceri să vină să îl ia cu maşina, 
ştiind că în acest loc îndepărtat nu circula niciun mijloc de 
transport în comun. Când a 1eşit, parcarea era însă goală, iar Walter 
a constatat iritat că nu avea semnal la telefonul mobil. Nu avea însă 
nicio îndoială că partenerul său nu avea să uite de el. În mod 
normal, s-ar fi aşezat pe o bancă şi ar fi aşteptat, dar o voce 
interioară i-a spus să continue să se plimbe. 

Walter şi-a văzut aşadar de plimbarea sa, dar în scurt timp s-a 
rătăcit prin hatisurile din jurul mânăstirii, care fusese cândva o 
fermă de vaci. Nu existau lumini, în jur nu era nimeni, iar el s-a 

simţit speriat şi dezorientat. Tot ce ştia era că cobora dealul, dar nu 
avea nicio idee unde avea să ajungă. 

Subit, în față i-a apărut o imagine strălucind discret. A 
recunoscut-o imediat pe Fecioara Maria. La urma urmelor, s-a 
gândit el, mă aflu într-o mănăstire de maici, aşa că trebuia să dau 
mai devreme sau mai târziu de o statuie a Fecioarei. Spre surpriza 
lui, imaginea a devenit însă din ce în ce mai mare şi a început să se 
mişte. Fără să îşi piardă nicio clipă credinţa, Walter a urmat-o. Nu 
numai că orice urmă de anxietate i-a dispărut, dar el a fost cuprins 
de o fericire de-a dreptul extatică. Imaginea l-a condus către un 
parc, iar apoi către o căsuţă în care locuiau câţiva preoţi în vârstă. 
Nu departe se afla maşina partenerului său, care dormea dus pe 
scaunul şoferului. Datorită unei confuzii, acesta nu intelesese 
corect adresa, aşa că l-a aşteptat pur şi simplu în fața primei 
instituții religioase pe care a găsit-o în zonă. Nici telefonul său nu 
avea semnal. Dacă Walter nu ar fi fost călăuzit de Fecioara Maria, 
cei doi s-ar fi aşteptat ore întregi unul pe celălalt şi poate nu s-ar fi 
întâlnit deloc! 


Viziunea pe care a avut-o în vis l-a ajutat pe Walter să 
stabilească o conexiune profundă cu Fecioara Maria, care i-a 
permis mai târziu să trăiască a doua viziune. Iubirea profundă pe 
care i-a arătat-o Fecioara l-a ajutat să aibă încredere în ghidarea ei 
maternă, şi astfel a ajuns exact unde trebuia. 

Fecioara Maria veghează asupra întregii planete şi asupra 
tuturor locuitorilor ei. Ea nu se limitează să ne ajute personal prin 
apariţiile ei, ci ne trimite uneori şi vise profetice legate de diferite 
situaţii din lume: 

Cu o seară înainte de devastatorul cutremur din anul 2011 care 
a generat tsunami-ul din Japonia, Christina Wedebrook a avut un 
vis. Se făcea că mergea de-a lungul unui drum împreună cu soțul şi 
cu fiica ei, iar de o parte şi de alta erau pietre de mormânt. 
Christina a insistat să se oprească cu toții în cimitir. S-a dat jos din 
maşină şi a început să se plimbe printre parcele. La un moment dat, 

s-a uitat la cerul senin pe care se vedeau câțiva norişori albi şi 
pufoşi. Unul din aceştia s-a transformat în Fecioara Maria şi a 
plutit în jos către ea. Christina a prins-o de mână, dar Maria a căzut 
la pământ, plângând cu suspine. 

Christina mai avusese vise profetice. De aceea, atunci când s-a 
trezit a doua zi dimineaţa şi a aflat de marele dezastru natural care 
se petrecuse recent, a înțeles imediat de ce plângea atât de sfâşietor 
Fecioara Maria în visul ei. În mod evident, Maica Binecuvântată îi 
compătimea pe cei aflaţi în suferință şi în durere. 


Mulţi oameni care au vise profetice legate de tragedii se 
întreabă de ce le-au fost transmise aceste informaţii. Unii îşi fac 
chiar griji: „De vreme ce am prevăzut evenimentul, nu aş fi putut 
face ceva ca să îl preîntâmpin? ” Experienţa m-a învăţat că cei care 
trebuie să intervină în cursul natural al evenimentelor primesc 
instrucţiuni specifice în această direcţie. În absenţa acestora, visele 
profetice nu sunt altceva decât o invitaţie pentru ca oamenii să se 
roage pentru pace, pentru protecţie şi pentru vindecare, aşa cum a 
făcut Christina. 

Deşi adeseori visele nu par să aibă nicio noimă, ele conţin 
întotdeauna mesaje pe care le putem descifra prin analiza lor atentă 
şi prin studierea simbolurilor. Visele profetice induse de Fecioara 
Maria pot include uneori ştiri legate de anumite evenimente 
curente semnificative: 

Ros Booth a visat-o frecvent pe Fecioara Maria, dar într-o 
dimineață ea s-a trezit zguduită de visul avut. În acesta, se făcea că 
se afla într-o clădire mare împreună cu un grup de persoane, într-o 
bucătărie în stil vechi. Ros s-a trezit apoi într-o altă cameră, în care 
se afla un pat cu baldachin cu un design încrucişat. În continuare, 
camera şi-a mărit dimensiunile, iar Ros a văzut statuia Fecioarei 
Maria deasupra unui şemineu. În cameră se mai afla un scaun din 
lemn. A înţeles intuitiv că aceasta era camera în care murise Sfânta 
Bernadette, căreia îi putea simţi prezenţa. 

Când s-a trezit, imaginile erau încă vii în mintea ei, dar Ros nu 
avea habar cine fusese Sfânta Bernadette, cu excepția unei amintiri 
vagi a unui film în alb-negru văzut în copilărie. 

Ros nu era catolică, dar se înscrisese într-un grup care practica 
rugăciunea în scopuri vindecătoare, aşa că a întrebat-o pe o 
prietenă catolică cine era Sfânta Bernadette. 

Prietena sa i-a dat o carte catolică pentru copii în care apărea 
povestea sfintei, iar Ros a făcut câteva cercetări inclusiv pe Inter- 
net. Cu această ocazie, a aflat că Sfânta Bernadette s-a călugărit în 
urma mai multor viziuni cu Fecioara Maria. Deşi a fost tratată cu 
neîncredere şi cu sarcasm, credinţa ei nu s-a clintit nicio clipă. 
Locul în care Sfânta Bernadette a avut viziunile cu Fecioara Maria 
este faimoasa comună Lourdes, din Franţa. 

Ros a făcut o vizită la Lourdes şi a vizitat camera sfintei. Spre 
uimirea ei, aceasta arăta exact ca în visul său. 

În urma acestui vis, legătura sufletească a lui Ros cu Fecioara 
Maria a devenit şi mai profundă. Ea a continuat să se roage în 
cadrul grupului de rugăciune şi a simţit frecvent prezența Fecioarei 
Maria şi a fiului ei lisus. De multe ori, ea simţea un uşor iz de 
trandafiri, care îi spunea că Fecioara se afla alături de ea. Energia 
pe care o percepea cu aceste ocazii era delicată, blândă şi plină de 
afecțiune. 

La un moment dat, Ros a simțit nevoia să îşi vindece propria 
inimă rănită. O prietenă apropiată (catolică) murise recent de 
cancer, iar Ros a fost invitată să participe la o slujbă specială 
pentru comemorarea ei. În timpul acestei perioade de interiorizare 
profundă, Ros a simțit distinct o prezenţă vie lângă ea. Aerul s-a 
umplut cu un parfum de trandafiri, şi în timp ce inspira mirosul 
familiar, Ros a simţit cum inima ei este cuprinsă de o stare de pace. 

Deşi tristă şi înlăcrimată, Ros a ştiut că nu este singură în 
durerea ei. De aceea, i-a mulțumit în sinea ei Fecioarei Maria, pe 
care a simtit-o şi mai aproape. A continuat să deplângă dispariția 
prietenei sale, dar s-a simţit reconfortată de iubirea şi de manga- 
ierea Fecioarei, a cărei prezenţă aproape că o putea vedea, sub 
forma unui nimb luminos. 

La înmormântarea de a doua zi, Ros a simţit din nou prezența 
plină de iubire a Fecioarei Maria, care a adus pace în sufletele 
tuturor celor prezenți. Cu bunătatea şi compasiunea ei, la fel de 
delicate ca o mână de prieten aşezată pe umăr, Maria i-a ajutat pe 
participanţii la înmormântare să scape de povara durerii şi să îşi 
simtă spiritele eliberate şi uşoare. 

De-a lungul timpului, Ros a cerut frecvent ajutorul Fecioarei 
Maria pentru a-i mangaia pe apropiații ei, iar Fecioara nu a refuzat-o 
niciodată. Povestea favorită a lui Ros este cea a Sfintei Bernadette, 
care şi-a petrecut întreaga viaţă slujindu-l pe Dumnezeu după ce 
Fecioara Maria 1-a apărut şi a îndemnat-o să aibă încredere în 
credința ei. Propria călătorie a lui Ros în slujba semenilor ei a 
ajutat-o să îşi ia mai târziu certificatul de consilier angelic. Ea a 
învăţat să aibă încredere în clarviziunea ei, folosind-o pentru a-i 
ajuta şi pentru a-i călăuzi pe ceilalți. 

La ora actuală, Ros este mai recunoscătoare ca oricând 
Fecioarei Maria pentru sprijinul ei plin de iubire. 


După ce s-a convins de autenticitatea visului ei referitor la 
Sfânta Bernadette, Ros şi-a amplificat credința în Fecioara Maria. 
Aceasta apare de multe ori în visele celor care au pierdut pe cineva 
drag, pe care îi reconfortează. Astfel de vise conduc adeseori la 
vindecarea inimii celui care suferă, aşa cum a descoperit Lisa 
Moreau: 

Când Lisa se afla la facultate, bunica ei a decedat. Oamenii îi 
transfigurează adeseori pe cei morți, amintindu-şi numai lucrurile 
frumoase din viaţa lor, dar în cazul lui Agnes (bunica Lisei) acest 
lucru nu era necesar, întrucât aceasta chiar fusese un înger pe 
pământ! Iubirea ei fusese necondiționată şi pură, iar Lisa se simţea 
cu adevărat onorată că fusese rudă cu ea. 

Fiind atât de apropiată de bunica ei, pe care o iubea enorm, 
moartea acesteia a reprezentat o lovitură pentru Lisa din mai multe 
puncte de vedere: era prima pierdere a unei persoane dragi din 
viata ei; nu a fost alături de mult iubita ei bunică atunci când 

aceasta s-a stins; nu a putut nici măcar să participe la inmor- 
mântare din cauza distanţei prea mari; şi nu a apucat să îşi ia rămas 
bun de la ea. 

Din toate aceste motive, Lisa a continuat să deplângă moartea 
bunicii sale luni în şir, torturându-se singură cu gânduri de genul: 
„Nici măcar nu am apucat să îmi iau rămas bun de la ea.” Într-o 
noapte, ea a avut un vis, dar ei i s-a părut mult mai mult decât atât, 
căci experienţa a fost incredibil de reală. 

Se făcea că se afla împreună cu bunica ei în casa acesteia din 
urmă. Cele două se aflau într-o cameră mare, cu podeaua din lemn 
şi o singură fereastră. Camera era complet goală, cu excepția unei 
statui a Fecioarei Maria. Lisa s-a uitat pe fereastră şi a văzut nişte 
norişori uimitor de albi şi de pufosi, asa că a trăit sentimentul că se 
află în rai, împreună cu Agnes. A discutat cu bunica ei, dar nu 
verbal, ci cu mintea şi prin inima ei. În final, s-au imbratisat, iar 
Lisa a simțit că este învăluită de o iubire pură si de un nimb 
luminos. 

Agnes s-a indreptat apoi catre statuia Fecioarei Maria, a carei 
fata din alabastru strălucea de iubire. Fecioara era îmbrăcată cu o 
robă de culoare albastră, care ajungea până la pământ. 

Deşi evenimentul s-a petrecut cu 25 de ani în urmă, Lisa încă 
îşi mai aminteşte perfect imaginea statuii. Bunica ei i-a spus 
(mental) că Fecioara Maria a fost cea care le-a permis această 
reuniune... Fără ajutorul ei, cele două suflete care se iubeau atât de 
mult, dar care se aflau în dimensiuni diferite, nu s-ar fi putut 
reîntâlni atât de curând. 

Dat fiind că familia ei era catolică şi credincioasă, Lisa a 
simţit întotdeauna o conexiune cu Fecioara Maria, dar recunoştinţa 
ei fata de aceasta a atins acum apogeul. După acest vis, sau mai 
bine zis după această experiență, Lisa nu s-a mai torturat singură 
deplângând moartea bunicii sale. Aceasta a continuat să îi lipsească 
foarte mult, dar revolta şi tristeţea au dispărut din inima ei. În urma 
experienţei, ea s-a simţit eliberată şi uşoară. Drept urmare, Lisa i-a 
mulțumit cu fervoare Fecioarei Maria pentru şansa de a-i spune 

bunicii sale rămas bun şi de a o imbratisa pentru ultima oară, 
precum şi pentru mângâierea sufletească pe care i-a adus-o. 


Statuia care prinde viață a Fecioarei Maria este o temă 
comună ce apare în visele şi în viziunile celor conectaţi cu Maica 
Preacurată. La fel ca şi Lisa, Julie Miller a avut un vis în care 
Fecioara Maria i-a apărut pe neaşteptate şi a ajutat-o să îşi vindece 
durerea sufletească. 

În anul 1978, prietena din copilărie a lui Julie, Marilynn, a 
murit la vârsta de 19 ani, în urma unei lovituri la cap, urmată de un 
anevrism. Julie a trăit un şoc. Deşi cele două fete se despartisera şi 
nu mai tinusera legătura după plecarea la facultate a Juliei, moartea 
lui Marilynn a tulburat-o profund pe aceasta. 

Marilynn i-a apărut de multe ori în vise Juliei. Deşi nu-şi 
amintea niciodată ce îi spunea aceasta în vis, senzația ei era că îi 
spunea că se simte foarte bine acolo unde se află. Adevărul este că 
acest gen de vise nu erau o noutate pentru Julie, care le avusese 
frecvent, în ele apărându-i diferite rude decedate. Unul din visele 
legate de Marilynn i s-a părut însă cu totul remarcabil. Nu 
întâmplător, şi-l mai aminteşte şi astăzi, până la ultimele detalii. 

Se făcea că Marilynn stătea în picioare la o fereastră. Nu i-a 
spus nimic Juliei, dar s-a uitat la ea, ca şi cum ar fi dorit să îi spună 
să o urmeze. I-a arătat lumina care se vedea pe fereastră. Julie s-a 
uitat, iar la un moment dat a văzut ceva care semăna cu carcasa 
unui CD. S-a uitat uimită la obiect, întrebându-se: „Ce o fi asta?” 

Obiectul a început să facă tumbe şi s-a apropiat de ea. La 
început, Julie s-a cam speriat, dar a continuat să privească fascinată 
scena din fata ei. Obiectul devenea din ce în ce mai mare, căpătând 
o formă geometrică specială, din care emana o lumină. Aceasta s-a 
apropiat de Julie şi s-a transformat într-o veritabilă explozie de 
culori, luând forma Fecioarei Maria. Lumina Fecioarei le înconjura 
pe amândouă. 

În acel moment, Julie s-a trezit, încă şocată, întrebându-se ce 
semnificație avusese visul ei şi spunându-şi: „Doamne, a fost 
incredibil!” Nu se putea gândi la altceva. 

Julie nu a uitat nici astăzi ceea ce consideră ea a fi mesajul 
plin de iubire, dar şi de forță, al Fecioarei Maria pentru noi toţi. 
Dacă ar fi să îl sintetizeze într-un singur cuvânt, ea l-ar numi: 
conexiune. Cu alte cuvinte, Fecioara Maria nu doreşte ca să noi să 
uităm de conexiunea care ne leagă pe toți. 


Fecioara Maria ne reaminteşte tuturor că suntem frați şi surori 
şi că nimic nu ne poate despărți, nici chiar moartea, aşa cum a 
constatat Julie după decesul prietenei sale Marilynn. Compasiunea 
Fecioarei Maria ne ajută să ne relaxăm şi să ne deschidem la fel ca 
un copilaş care are încredere în mama sa, acceptând iubirea ei 
vindecătoare. Mama Divină ne mângâie sufletul până când acesta 
se vindecă. 

În capitolul următor vom afla că Fecioara Maria vindecă ade- 
seori şi trupul, nu doar sufletul, şi încă într-o manieră miraculoasă. 

VINDECARI FIZICE 
DATORATE FECIOAREI 
MARIA 


Cazurile de vindecari miraculoase produse in urma aparitiilor 
Fecioarei Maria sau a rugăciunilor adresate ei sunt cunoscute de 
secole. Consiliul Medical din Lourdes şi Biserica Catolică au 
studiat, au investigat şi au validat nu mai puţin de 67 de astfel de 
cazuri petrecute la Lourdes. În realitate, cercetătorii cred că există 
cel putin 5.000 de astfel de cazuri credibile, chiar dacă acestea nu 
au fost validate oficial. Consiliul Medical din Lourdes analizează 
diagnosticul persoanei şi constată vindecarea acesteia, pe care o 
declară „inexplicabilă” din punct de vedere ştiinţific şi pe care o 
pune pe seama unui miracol. 

Multe din cazurile de vindecare descrise în acest capitol s-au 
produs în momentele cele mai dificile ale protagoniştilor lor, când 
aceştia nu mai sperau decât cel mult la ajutorul divin. Experienţa 
m-a învățat că această abandonare completă în fata voinței şi 
grației lui Dumnezeu precede adeseori miracolele vindecătoare. 
Această abandonare nu reprezintă o aşteptare egoistă a lui Dumne- 
zeu în ceea ce ne priveşte, ci mai degrabă supunerea necondi- 
tionata a egoului nostru, care se da în sfârşit la o parte, astfel încât 
fiinţele de lumină să poată interveni. 

De pildă, după ce a fost diagnosticată cu cancer la sân, Betty 
McWilliam a suferit două operaţii chirurgicale, după care medicul 
oncolog a supus-o unei chimioterapii radicale. Corpul ei nu a putut 
suporta decât cu mare dificultate medicamentele extrem de agre- 
sive, aşa că Betty a fost spitalizată de mai multe ori. 

Cât timp a avut tumorile, ea nu s-a simţit nici pe departe atât 
de slăbită pe cât se simţea acum, în urma chimioterapiei. Medicii îi 
administrau un amestec de patru medicamente la fiecare trei 
săptămâni, iar asimilarea acestora dura între 5-7 ore. În primele 
zile după tratament Betty se simţea mult mai rău decât după o 
intoxicație alimentară (experimentase una cu câțiva ani înainte). 

Pe Betty nu o speria deloc gândul de a părăsi planeta şi de a se 
întoarce la Domnul, dar ori de câte ori îşi punea întrebarea dacă a 
sosit timpul să plece, primea răspunsul clar: „Nu încă”. După 
fiecare tratament, ea simţea că îşi părăseşte corpul fizic, transfor- 
mându-se într-un câmp de energie. Plutea pe deasupra corpului ei 
şi nu mai dorea să se întoarcă în acesta şi să suporte durerile sale. 
Epuizată, ea a început să se roage zilnic Fecioarei Maria, lui lisus 
şi arhanghelului Rafael (îngerul vindecării). Făcea acest lucru de 
foarte multe ori. 

După cel de-al treilea tratament, stomacul lui Betty nu a mai 
putut reține mâncarea şi ea a început să leşine tot mai des. De 
aceea, soţul ei a dus-o din nou la spital. Lui Betty nu-i mai păsa ce 
se întâmplă cu corpul ei, căci se simţea mult prea epuizată pentru a 
mai continua să trăiască. Medicul oncolog a constatat că are o 
ulceratie deschisă la stomac şi a trimis-o la un alt spital pentru a fi 
operată de urgenţă. Betty şi-a sunat fiii pentru a le spune ce se 
întâmplă astfel încât să nu-şi facă griji, dar până să termine cu 
formalitatile de internare aceştia au sosit deja la spital pentru a-i fi 
alături împreună cu tatăl lor. 

În timpul nopţii, Betty s-a uitat la fețele fiilor ei şi a văzut că 
ochii lor erau plini de teamă şi de durere. Aceeaşi expresie o avea 
şi fata epuizată a soţului ei. Ea s-a întrebat cum ar putea supra- 
vietui acestei experienţe, de dragul lor. 

De aceea, s-a rugat din nou Fecioarei Maria. A simţit imediat 
două mâini care i-au mângâiat cu multă blandete fata. A deschis 
ochii ca să vadă care dintre fiii ei o mangaia, căci mâinile erau prea 
micute pentru a fi ale soțului său. A văzut-o însă pe Fecioara 
Maria, care purta un văl alb şi îi zâmbea. În urma acestei apariţii, 
Betty şi-a dat seama că totul va fi bine a doua zi şi că operaţia va 
decurge fără probleme. 

Ulterior, ea a continuat să se roage Fecioarei să îi călăuzească 
pe medici inclusiv de-a lungul celorlalte tratamente pe care i le 
aplicau. Când s-a întors la medicul oncolog o săptămână mai 
târziu, acesta a decis să îi reducă coctailul de medicamente de la 
patru la unul singur, conştient că organismul ei era prea sensibil 
pentru a putea suporta un tratament atât de agresiv. În acest fel, 
rugăciunile ei au fost ascultate. Betty a continuat să facă trata- 
mentul cu acest medicament până în luna iunie, iar în iulie medicul 
i-a spus că în corpul ei nu mai exista nicio urmă de cancer. De 
altfel, ea ştia de multă vreme acest lucru, dar a fost nevoie de 
ajutorul Fecioarei Maria pentru ca medicul să se convingă că poate 
renunța la tratamentul chimioterapeutic. 

Betty continuă şi astăzi să se roage Fecioarei Maria pentru a 
avea grijă de fiii ei, de nepoți şi de nurori, care se pregătesc să 
aducă pe lume alti doi nepoți. Împreună cu soţul ei, ea este perfect 
conştientă de faptul că Dumnezeu a binecuvântat-o cu această 
familie plină de iubire şi este convinsă că Fecioara Maria a ajutat-o 
să rămână pe Pământ pentru a le oferi în continuare copiilor ei 
iubirea de care aceştia au nevoie, la fel ca noi toţi. Fiecare membru 
al acestei familii are un dar special de oferit umanităţii, iar Betty 
este convinsă că Fecioara Maria îi va călăuzi pe fiecare, aşa cum a 
făcut întotdeauna cu ea. 


Marea credinţă a lui Betty şi rugăciunile ei pline de fervoare 
au permis intervenţia divină. Fiinţele de lumina ne respectă intot- 
deauna liberul arbitru şi nu fac nimic împotriva voinţei noastre, 
aşteptând întotdeauna solicitarea noastră pentru a interveni. 

La fel ca Betty, o femeie pe nume Tina Ferraro a aflat prin 
călăuzire divină că nu i-a sosit încă ceasul să părăsească această 
lume, în pofida prognozelor sumbre ale medicilor. Tina a visat 
statuia Fecioarei Maria care a prins viata, temă comună în timpul 
acestor apariții miraculoase, aşa cum spuneam mai devreme. 
Personal, am convingerea că aceste apariţii şi aceste vise le-au dat 
lui Betty şi Tinei curajul şi puterea de a continua să trăiască şi să 
lupte pentru viaţa lor. 

La începutul anului 2005, Tina (care avea 33 de ani la acea 
vreme) s-a trezit la primele ore ale dimineţii şi a constatat uimită că 
alături de ea se aflau Fecioara Maria şi lisus. Tina l-a visat de 
multe ori pe lisus, care o privea, îi zâmbea şi îi vorbea, la fel ca un 
prieten foarte bun. În urma acestor vise, Tina se simţea întotdeauna 
reconfortată. 

De această dată, lisus stătea mai in spate, iar cea care i-a 
vorbit a fost Fecioara Maria. Era prima dată când Tina o vedea pe 
Fecioară. Aceasta stătea lângă patul ei şi îi zâmbea, învăluită într-o 
lumină blândă. Tina nu-şi mai aminteşte întreaga conversaţie, dar a 
rămas cu sentimentul că Fecioara Maria i-a spus că o aşteaptă o 
încercare dificilă, care se va termina însă cu bine. 

O lună mai târziu, Tina a fost diagnosticată cu o boală rară de 
plămâni, iar medicii i-au spus că avea nevoie de un dublu 
transplant de plămâni, fără de care nu mai avea decât şase luni de 
trăit. Ea le-a răspuns plină de încredere că nu avea de gând să 
părăsească încă această lume şi că era convinsă că totul se va sfârşi 
cu bine. De bună seamă, medicii au rămas cu convingerea că este 
nebună sau în faza de negare. 

Au trecut astfel cinci ani, după care Fecioara Maria i-a apărut 
din nou într-un vis, sub formă de statuie. Când Tina s-a uitat la ca, 
statuia a prins viata şi s-a mişcat. 

Tina a căzut în genunchi şi s-a rugat. A doua zi a fost internată 
în spital din cauza bolii sale, care îi slăbise foarte mult inima. 
Medicii i-au administrat un medicament pe care Tina nu ar fi dorit 
să îl ia, căci citise că are numeroase efecte secundare neplăcute. 
Într-adevăr, medicamentul aproape că a ucis-o. 

Din fericire, a supravieţuit, realizând o dată în plus că planul 
divin în ceea ce o priveşte nu tine cont de greşelile medicilor. 

La ora actuală, Tina este convinsă că Fecioara Maria i-a apărut 
de două ori pentru a o informa că veghează asupra ei, gând care o 
reconfortează de fiecare dată. Ea crede cu toată convingerea că 
dacă va continua să aibă nevoie de ajutorul Fecioarei Maria, 
aceasta îi va apărea din nou în vise. 


La fel ca ea, şi eu cred că viziunile şi visele în care apare 
Fecioara Maria transmit în principal mesajul că aceasta veghează 
asupra noastră, la fel ca o mamă plină de iubire. De altfel, apariția 
propriu-zisă a Fecioarei nu este absolut necesară pentru ca 
vindecarea să se producă. O simplă imagine poate fi suficientă în 
această direcție, aşa cum ilustrează povestea care urmează: 


Patricia Acosta Ruiz a primit de mică o educaţie catolică şi a 
simțit întotdeauna o legătură specială cu Fecioara Maria, care a 
reconfortat-o întreaga ei viata. Odată, când avea 12 ani, mătuşa ei 
Maureen (dinspre partea tatălui ei) a fost internată într-o stare 
foarte gravă la spital. Toţi membrii familiei s-au strâns în jurul ei, 
presupunând că „i-a sunat ceasul”. Maureen avea cancer la plămâni 
şi respira foarte greu. Patricia avea la ea o iconita veche şi foarte 
uzată a Fecioarei Maria în ipostaza ei de „Madona Mangaierii 
Eterne”. Intuitiv, ea a ştiut că trebuie să i-o dea mătuşii sale şi i-a 
plasat-o sub pernă, pentru a-i fi de ajutor. 


Unchiului Robert (soţul lui Maureen) îi plăcea să se declare 
ateu, dar acum era atât de trist de starea soţiei sale încât i-a spus 
Patriciei că este dispus să încerce orice pentru a o ajuta pe 
Maureen. Urmând instrucțiunile nepoatei sale, el a luat iconita şi a 
plasat-o sub perna soţiei sale. În doar câteva zile, aceasta a început 
să se simtă mai bine, iar cancerul a intrat în remisiune. Maureen a 
mai trăit încă doi ani. 

Unchiul Robert i-a spus Patriciei cât de recunoscător îi era si 
că era convins că cea care a ajutat-o pe soția sa să supraviețuiască 
încă doi ani a fost Fecioara Maria. De fapt, aceasta a fost prima 
dovadă concretă pe care a primit-o în viata lui că Dumnezeu există 
cu adevărat. 


Într-adevăr, vindecările miraculoase îi transformă de multe ori 
pe necredincioşi în credincioşi. Ori de câte ori se produce o vinde- 
care pentru care nu există nicio altă explicație decât intervenția 
divină, oamenii nu rămân nepăsători in fata ei. Eu cred că Fecioara 
Maria doreşte să ştim că se află alături de noi şi ne transmite 
iubirea vindecătoare a lui Dumnezeu, îndeosebi în momentele 
noastre de restrişte. La fel ca orice mamă plină de iubire, ea doreşte 
ca noi să ne amplificăm credința, să ne simţim în siguranță şi să ne 
bucurăm de o sănătate perfectă. În timpul situaţiilor de urgență, 
Fecioara Maria poate acționa extrem de rapid, aşa cum s-a 
întâmplat în cazul soțului lui Denise Drapikowski: 

Denise nu va uita niciodată această experiență plină de iubire 
în care a fost implicată Fecioara Maria. Ea o relatează deseori 
membrilor familiei sale, reevocând de fiecare dată cu aceeaşi 
ardoare felul în care i-a răspuns Fecioara. 

Cu câțiva ani în urmă, Denise şi soțul ei Bob, în vârstă de 54 
de ani, se bucurau împreună de o zi frumoasă de mai. După o 
plimbare plăcută prin parcul înflorit al oraşului, cei doi s-au decis 
să se întoarcă ceva mai devreme acasă, căci era Ziua Mamei şi 
doreau să fie alături de fiica lor, aflată la facultate. În timp ce 
încercau să pornească motorul maşinii, acesta a început să emită 
nişte zgomote infernale şi să scoată fum. Cei doi au coborât din 
maşină. 

Bob a ridicat capota, dar din aceasta au ieşit flăcări. I-a strigat 
imediat lui Denise să se ferească şi să sune la 911, după care a 
început să toarne nisip şi pământ deasupra motorului pentru a 
stinge flăcările. 

În mai puţin de zece minute la scena incidentului a sosit o 
maşină de pompieri, care a stins flăcările. Bob a căzut însă la 

pământ şi a leşinat. Din fericire, ambulanta se afla deja acolo, iar 
echipa de medici a început să îi aplice procedura de resuscitare. 

În pragul unei crize de isterie, Denise a început să se roage 
Fecioarei Maria: „Te implor, Maică Preacurata, nu îl lăsa pe Bob să 
moară de Ziua Mamei”. Medicii au continuat să îi aplice lui Bob 
şocuri electrice pe piept cu defibrilatorul, după care l-au dus la un 
spital de urgenţă. Denise a rămas într-o stare de şoc. La scena 
accidentului sosiseră între timp fiica şi rudele sale, care au dus-o la 
spital. În acest timp, ea şi-a adus aminte că are în buzunar un 
Talisman Miraculos (articol devotional despre care multi oameni 
cred că conferă o grație specială prin intervenţia Fecioarei Maria). 
Ea a scos talismanul şi s-a rugat Fecioarei să îl salveze într-o 
manieră „miraculoasă” pe Bob al ei. 

În timp ce se ruga, strângea atât de tare talismanul din metal în 
mână încât atunci când a ajuns la spital, o jumătate de oră mai 
târziu, purta in palmă urma înroşită a acestuia. În acel moment, 
Denise şi fiica ei nu ştiau care era starea lui Bob sau măcar dacă 
acesta se mai afla in viaţă. Ele au aşteptat timp de cinci minute, 
după care a ieşit un medic care şi-a pus braţul în jurul umărului lui 
Denise şi i-a spus: 

— Sunt de-a dreptul şocat. Nu am mai văzut niciodată o 
recuperare atât de miraculoasă a unei persoane a cărei inimă a 
încetat să mai bată. 

Când au intrat în salonul de spital în care se afla Bob, acesta 
era în picioare şi tocmai întreba de ele. 

Denise crede cu toată convingerea că cea care a ajutat-o în 
acea Zi a Mamei a fost Fecioara Maria. 

(Ea şi soțul ei s-au mai bucurat de trei ani minunati unul în 
compania celuilalt, până când Bob a murit din cauza unor 
complicaţii în urma unei operaţii pe cord, în luna martie a anului 
2006). 


Uneori, vindecările miraculoase ale Fecioarei Maria se petrec 
fără nicio intervenţie medicală, aşa cum a fost cazul lui Fay. Deşi 

niciun medic nu a fost implicat in cazul ei, Fay nu are nicio 
îndoială că cea care i-a salvat viata a fost apariția Fecioarei Maria: 

Fay se afla la nunta unei prietene. Fusese o zi caniculara, iar 
pe Fay începea să o apuce o migrenă. La sfârşitul nunţii ea s-a dus 
acasă împreună cu iubitul ei de atunci şi s-a băgat direct în pat. În 
ultima vreme avusese migrene foarte urâte, care începeau cu o 
tulburare a vederii, după care 1 se făcea rău, iar o durere începea să 
îi pulseze în zona capului, refuzând să cedeze timp de cel putin 
două zile. 

De data aceasta, durerea era diferită. Fa nu a început cu tulbu- 
rarea clasică a vederii, fiind în schimb foarte acută şi focalizată într-un 
singur punct, ca şi cum cineva i-ar fi înfipt un cui în zona respectivă. 
În timp, durerea a devenit atât de insuportabilă încât deşi lui Fay nu 
prea îi plăcea să se plângă, de data aceasta şi-a dat seama că ceva nu 
era în regulă, aşa că şi-a rugat iubitul să cheme o ambulanță. Din 
păcate, acesta nu a luat-o în serios şi a coborât la parterul casei. La 
urma urmelor, lucra într-un spital, aşa că Fay era convinsă că văzuse 
lucruri mult mai rele decât o banală durere de cap. 

Totuşi, durerea a devenit atroce. Lui Fay îi era atât de rău încât 
nici măcar nu se mai putea mişca. Deşi la vremea aceea nu ştia 
mare lucru despre îngeri şi nu era deloc o persoană religioasă, Fay 
l-a chemat în ajutor pe Dumnezeu, rugându-l să o vindece. Prin 
minte i-a trecut gândul că ar putea muri, dar în mod paradoxal, 
acest gând a liniştit-o. Deşi era încă foarte tânără, trecuse prin 
multe perioade dificile, iar ideea că ar putea scăpa de toate o 
reconforta. Asta nu înseamnă ca Fay isi dorea să moară. Pur si 
simplu nu mai putea suporta durerea pe care o simţea. 

Subit, Fay a auzit un zgomot mecanic exterior de o intensitate 
fără precedent. Pe fereastră putea vedea casa vecină. Nu existau 
copaci în jur. Fay nu ştia ce ar putea fi, dar zgomotul devenea din 
ce în ce mai puternic, speriind-o de moarte. Atunci, la circa un 
metru de patul ei au apărut două lumini care se roteau una în jurul 
celeilalte, formând un con spiralat cu o înălțime de 1,70 m. În 
interiorul acestuia a apărut apoi o lumină aurie care pâlpâia. Figura 

din interiorul ei arăta exact ca Fecioara Maria şi purta o roba lungă 
şi un văl pe cap. 

Fiind o persoană practică, Fay a presupus că halucina, dar ori 
de câte ori deschidea ochii pentru a vedea dacă halucinatia a 
dispărut, Fecioara Maria continua să se afle acolo. Era atât de 
aproape de ea şi părea atât de reală! Era cea mai fantastică imagine 
pe care o văzuse Fay vreodată! I-a strigat imediat iubitului ei să 
vină şi să vadă ceva de necrezut, dar chiar când acesta a intrat pe 
uşă, uimitoarea imagine a dispărut. Odată cu ea a dispărut şi 
durerea lui Fay, ca prin farmec. 

Fay a rămas cu convingerea că în acea seară a avut un atac 
cerebral, nu o banală migrenă, şi dacă nu ar fi fost intervenţia 
Fecioarei Maria ar fi murit. Din fericire, Maica Binecuvântată avea 
alte planuri cu ea. Ori de câte ori se gândeşte la imaginea strălu- 
citoare a Fecioarei, aceasta îi reaminteşte lui Fay că trebuie să aibă 
încredere în sine şi în menirea ei pe acest pământ, pentru care se 
simte profund recunoscătoare. 


Deşi iubitul ei nu a văzut imaginea Fecioarei şi nu a crezut 
nicio clipă că a fost cu adevărat bolnavă, Fay ştie mai bine care 
este adevărul. În urma experienţei credinţa ei s-a amplificat foarte 
tare, aşa cum s-a întâmplat cu foarte mulți oameni care au primit 
vizita Fecioarei Maria sau au fost vindecati de ea. Povestea care 
urmează arată că Fecioara Maria îi ajută şi îi vindecă pe oameni, 
indiferent de credinţa lor: 

În luna iunie 2000, Ani Moonsamy a fost supusă unei operaţii 
chirurgicale majore la nivelul uterului şi uretrei. Recuperarea 
postoperatorie a fost lentă şi dificilă. Ani era nevoită să stea la pat, 
cuprinsă de depresie şi de frustrare, având dureri continue şi 
plângând întruna. Nu putea nici măcar să meargă până la baie fără 
a fi ajutată de cineva. Noaptea nu reuşea să doarmă din cauza 
analgezicelor luate peste zi, care îi dădeau o stare de somnolenta. 

Deşi de religie hindusă, Ani s-a considerat întotdeauna un 
copil al Universului, aşa că a respectat de când se ştie toate 
religiile, convinsă că suntem cu toții conectaţi. 

Într-o seară, pe la orele 10:00, Ani nu putea să doarmă. Soţul 
ei se uita la televizor, în timp ce ea stătea în camera ei cu perdelele 
trase şi plângea. Într-un târziu, a adormit. S-a trezit însă aproape 
imediat din cauza unei lumini alb-strălucitoare care îi inunda 
camera, plutind deasupra corpului ei. Lumina emana o iubire atât 
de profundă încât Ani s-a trezit că zâmbeşte fericită, uitând de 
lacrimile ei! 

Lumina a învăluit-o pe Ani, care s-a abandonat complet în fata 
ei. Căldura pe care o emana i-a mangaiat corpul, inclusiv zona ope- 
rată, după care s-a scurs prin picioarele ei. Abia atunci a îndrăznit 
Ani să deschidă ochii. În dreptul picioarelor sale se afla Fecioara 
Maria, din care emana acea lumină albă sublimă şi o iubire care i-a 
adus din nou lacrimi în ochi, de data aceasta de fericire! 

Ani s-a trezit că se ridică în picioare, dorind să se apropie de 
Fecioară. Într-adevăr, a reuşit să se ridice, dar când să se apropie de 
ea, Fecioara Maria s-a îndepărtat, intrând în baia de lângă dormitor, 
ca şi cum ar fi fost conştientă că munca ei s-a încheiat. Deşi era 
convinsă că totul se petrecea în imaginația ei, Ani era atât de uluită 
de scena la care tocmai asistase încât s-a dus în baie şi a aprins 
lumina, dar nu a mai găsit-o pe Fecioară. 

Exclamatiile de uimire ale lui Ani l-au atras pe soțul ei, care a 
venit in fugă să vadă ce s-a întâmplat. Când şi-a văzut soția stand 
în picioare fără probleme, acesta a rămas cu gura căscată, căci până 
atunci Ani nu putuse să facă nicio mişcare fără a fi susținută de 
cineva. Soţia sa i-a povestit ce s-a întâmplat, iar bărbatul a recu- 
noscut că dormitorul părea scăldat într-o vibraţie „a păcii şi a bine- 
cuvântării”. 

Începând din acea seară, procesul de recuperare a continuat 
foarte rapid, iar Ani s-a putut întoarce în scurt timp la slujbă. Când 
i-a povestit ce i s-a întâmplat unei colege de care se simţea apro- 
piată, ea şi-a exprimat dorința de a avea o icoană a Fecioarei Maria 
pentru a o aşeza în micuțul ei altar de acasă. Într-o dimineaţă, când 
a ajuns la serviciu, Ani a găsit pe biroul ei o cutioară ambalată cu o 
fundă. Când a deschis-o, a găsit în ea o frumoasă statuetă a Fecioa- 

rei Maria (care semăna izbitor cu ființa binecuvântată care o 
vizitase în acea seară!). 

Colega lui Ani i-a spus mai târziu că a fost atât de emotionata 
auzind povestea ei încât s-a dus la o mănăstire şi a cumpărat acea 
statuetă. Ani nu-şi mai încăpea în piele de fericire, realizând că a 
fost nu doar vindecată la nivel fizic, mental, emoţional şi spiritual, 
dar sufletul ei a fost binecuvântat pentru eternitate! 


Toţi oamenii care au fost vizitaţi de Fecioara Maria rămân cu 
o stare de recunoştinţă şi de apreciere profundă, precum şi cu o 
legătură sufletească aparte cu ea. La fel ca o mamă plină de iubire, 
Fecioara răspunde instantaneu la solicitările noastre de ajutor. Ea 
face tot ce îi stă în puteri pentru a se asigura că Dumnezeu 
răspunde la rugăciunile noastre, aşa cum a constatat şi Roberta 
Romanoski: 

Tatăl Robertei, în vârstă de 81 de ani, era grav bolnav. Într-o 
zi, medicul acestuia a sunat-o şi i-a spus că tatăl ei nu va supra- 
vietui acelei zile. De aceea, ea şi mama ei s-au dus la spital şi au 
vegheat asupra lui. Bătrânul a început să aibă dureri foarte mari, 
dar asistentele i-au spus Robertei că nu erau autorizate să îi facă o 
injecție care să îl liniştească, iar medicul lui nu era de gardă în acea 
noapte. 

Atunci, Roberta s-a dus într-o cameră goală şi i-a adresat o 
rugăciune Fecioarei Maria, pe care a rugat-o să vorbească cu fiul ei 
lisus şi să îi ajute tatăl. I-a explicat că durerea pe care o simţea 
bietul ei tată era atroce şi că oamenii au o limită a suportabilitatii 
care fusese încălcată în cazul lui. În final, Roberta i-a mulţumit 
Mariei pentru că a ascultat-o, după care s-a întors în camera 
acestuia. 20 de minute mai târziu a venit medicul acestuia, care a 
sesizat imediat durerea cu care se confrunta bătrânul şi a declarat 
că nu exista niciun motiv pentru ca acesta să o experimenteze. Prin 
urmare, i-a administrat pe loc un calmant puternic. 

Aproape instantaneu, durerea bătrânului a încetat ca prin farmec. 
În acea noapte el s-a stins împăcat, cu un zâmbet senin pe fata. Mama 

Robertei a declarat că arăta ca un copil fericit. Într-adevăr, toate ridu- 
rile de pe fata tatălui ei dispăruseră. 

Medicul, care purta un smoching, i-a explicat Robertei că se 
afla în drum către o petrecere când a simţit nevoia imperioasă de a 
trece pe la spital pentru a-l vedea pe tatăl ei. Nu îşi putea da seama 
ce anume l-a determinat să facă acest lucru. A încercat să ignore 
gândul şi să îşi vadă de drum, dar maşina lui a refuzat pur şi simplu 
să se îndrepte în direcţia dorită. Volanul ei nu se întorcea decât în 
direcția necesară pentru a ajunge la spital! 

Roberta şi-a dat seama că bizarul incident s-a petrecut imediat 
după apelul ei adresat Fecioarei Maria. Aceasta şi fiul ei lisus au 
acționat cu repeziciune, iar Roberta şi mama ei le-au fost profund 
recunoscătoare celor doi! 


Deşi tatăl Robertei a trecut în lumea de dincolo în acea seară, 
nimeni nu poate contesta ajutorul plin de compasiune pe care l-au 
oferit Fecioara Maria şi lisus. Roberta şi mama ei s-au simțit mult 
mai bine ştiind că bătrânul a trecut împăcat în lumea de dincolo. 
Sincronicitatea care a făcut ca medicul să treacă exact atunci pe la 
spital, mânat de intuiţia sa, i-a confirmat Robertei că rugăciunile ei 
au fost auzite şi că Dumnezeu le-a răspuns. 

Într-adevăr, toate rugăciunile sunt ascultate, iar Dumnezeu 
răspunde întotdeauna la ele, dar nu întotdeauna aşa cum ne aştep- 
tăm noi. La fel ca orice părinte înţelept şi plin de iubire, Fecioara 
Maria îşi doreşte ca toţi copiii ei să se simtă fericiţi şi în siguranță. 
De aceea, atunci când îi invocăm ajutorul şi ne rugăm pentru 
seninătate, sănătate, siguranță etc., ea ne ajută fără rezerve, chiar 
dacă nu întotdeauna aşa cum ne imaginăm noi. 

De pildă, ea ne ajută să trăim o bunăstare fizică mai profundă 
călăuzindu-ne către o mai bună îngrijire a corpului nostru. În acest 
scop, ne învaţă să mâncăm sănătos, să facem exerciții fizice, să 
dormim suficient şi să ne detoxificăm. Ca un exemplu, Fecioara 
Maria a călăuzit o femeie pe nume Linda să se înscrie la un centru 
de fitness: 

Dupa ce a pierdut tot ce avea si a trecut printr-un veritabil 
coşmar, Linda a început să se trezească încetul cu încetul la 
realitate şi să vadă luminita de la capătul tunelului. Procesul a fost 
însă lent, iar ea s-a simțit multă vreme inertă şi moartă în interior. 
Cu toate acestea, a primit încontinuu semne care îi indicau faptul 
că nu era singură şi că era susținută. Datorită stării ei de spirit 
negativiste din acea perioadă, ea le-a pus însă pe seama imaginației 
ei, refuzând să le dea credit. Acest lucru a încetat abia când 
Fecioara Maria i-a dat un semn clar, care i-a eliminat orice 
îndoială. 

Din cauza rănilor fizice şi emoţionale de care suferea, greu- 
tatea Lindei s-a dublat în scurt timp, împiedicând-o să progreseze 
către o recuperare autentică. Din cauza dificultăților financiare prin 
care trecea, ea nu-şi putea permite ceea ce îşi dorea cel mai mult: 
un abonament la un centru de fitness care să o ajute să îşi recâştige 
sănătatea şi încrederea în sine. Într-o seară, Linda a adormit 
plângând şi gândindu-se câtă nevoie avea de acel abonament 
pentru a se simţi din nou bine în pielea ei. De fapt, mai presus de 
orice îşi dorea un semn clar că nu fusese abandonată de Dumnezeu 
şi de îngerii lui. 

A doua zi dimineața, Linda s-a trezit cu gândul să îşi vândă 
bijuteriile. Nu avea bijuterii foarte preţioase, dar ca orice femeie, 
avea câteva fleacuri care ar fi putut valora ceva. Ajunsă la o casă 
de amanet, ea a rămas dezorientată în spatele unei tejghele, 
simțindu-se a nimănui. 

L-a întrebat pe bărbatul din spatele tejghelei dacă era interesat 
să cumpere bijuterii. Uitându-se mai atentă la exponatele afişate, a 
văzut imediat un medalion frumos care o prezenta pe Fecioara 
Maria. Linda se simţea atât de disperată încât s-a rugat Fecioarei, 
pentru prima oară după foarte multi ani. Ea a rugat-o să o ajute nu 
doar să şi vândă puţinele bijuterii, dar şi să obțină suficienți bani 
pentru a-şi putea cumpăra un abonament la sală. După ce a 
examinat articolele aduse de Linda, bărbatul i-a spus că îi va oferi 
cel mai bun pret de pe piață per gram de aur. I-a calculat suma, iar 


33 


Maria, Regina Ingerilor 


cand i-a spus-o, ochii Lindei s-au umplut de lacrimi. Era exact 
suma de bani necesară pentru a-şi cumpăra abonamentul dorit. 

La sfârşitul zilei ea avea în portofel abonamentul la sala de 
gimnastică şi încă un ban (tot ce îi mai rămăsese în urma vânzării 
bijuteriilor). Inima îi era însă plină de încredere şi de recunoştinţă. 

De atunci, ori de câte ori a simțit nevoia unui mic ajutor, 
Linda nu a ezitat să se roage Fecioarei Maria, care a ajutat-o de 
fiecare dată. La ora actuală, Linda nu se mai simte singură şi 
abandonată, şi îşi urmează calea conştientă că este susținută şi 
sprijinită din lumile spirituale. 


La fel ca o mamă preocupată de bunăstarea copiilor ei, 
Fecioara Maria doreşte ca noi să avem grijă de sănătatea noastră. 
Dacă avem nevoie de exerciţii fizice pentru a ne simți mai bine, ea 
nu ezită să ne ajute în această direcție, aşa cum a făcut în cazul 
Lindei. La fel de bine, ea ne poate ajuta să scăpăm de poftele şi de 
obiceiurile nesănătoase, imbunatatindu-ne astfel stilul de viata. 

Spre exemplu, Pat Klebes a încercat să se lase de fumat timp 
de zece ani, fără niciun succes însă. De-a lungul vremii şi-a 
cumpărat toate programele şi remediile oferite pe piaţă, dar 
continua să fumeze două pachete pe zi, la fel ca în ultimii mai bine 
de 40 de ani. 

Medicul ei i-a sugerat să aplice plasturi cu nicotină timp de 
trei luni, nu doar pe timpul celor şase săptămâni recomandate de 
producător. În fiecare dimineață din acest interval de timp, Pat şi-a 
pus Medalionul Miraculos, a repetat Ave Maria şi s-a rugat Sfintei 
Fecioare să îi dea puterea de a nu fuma şi să elimine din mintea ei 
orice gânduri sau dorinţe legate de fumat. La sfârşit, recita de 
asemenea o novenă (o rugăciune care este repetată timp de nouă 
zile) adresată Medalionului său Miraculos. 

După două săptămâni, Pat s-a întors acasă de la serviciu şi şi-a 
dat seama că nu mai are plasturi cu nicotină şi nici bani să îşi 
cumpere alţii. Nu dorea nici să plătească plasturii cu cardul de 
credit. De aceea, s-a rugat din nou Fecioarei Maria, căreia i-a spus: 
„Ei bine, preaiubită Mamă Divină, mâine suntem pe cont propriu.” 

A doua zi dimineaţa şi-a pus medalionul, a recitat Ave Maria şi 
rugăciunea ei obişnuită. 

Spre surpriza ei, în acea zi nu a poftit nicio clipă la o ţigară, 
fapt pe care l-a considerat un miracol în sine. La ora actuală au 
trecut 12 ani de când Pat nu mai fumează, dar continuă să repete 
zilnic Ave Maria şi să se roage Mamei Divine! 


Orice mamă plină de iubire îşi doreşte ca pruncul ei să se 
simtă instantaneu mai bine. De aceea, vindecările Fecioarei Maria 
sunt adeseori miraculoase. Când o femeie pe nume Maya Bringas 
s-a rugat Fecioarei Maria să îi vindece durerea, aceasta i-a ascultat 
pe loc rugăciunea: 

Maya a trăit de-a lungul timpului mai multe experienţe legate 
de Fecioara Maria, care au umplut-o de recunoştinţă. Cu multi ani 
în urmă, când avea 20 de ani, ea s-a trezit cu o durere abdominală 
foarte severă. Nu mai simtise niciodată aşa ceva şi trăia o adevărată 
agonie. Fiind trecut de miezul nopții, nu dorea să îşi trezească 
părinţii, aşa că a rămas în pat. 

La acea vreme, Maya tinea o statuetă a Fecioarei Maria la 
căpătâiul patului, aşa că a atins statuia şi a rugat-o să îi vindece 
durerea. Instinctiv, şi-a pus palmele pe diferite poziții ale zonei 
abdominale. După doar câteva minute, durerea îi dispăruse 
complet, iar Maya s-a culcat la loc! 

A doua zi dimineața, Maya le-a spus părinților ce i s-a 
întâmplat, după care s-a dus la medic să îşi facă analizele, chiar 
dacă nu mai simţea niciun fel de disconfort. Medicul i-a explicat că 
a avut crampe menstruale, simptom pe care Maya nu l-a mai trăit 
până atunci, ceea ce explică nedumerirea ei din noaptea prece- 
dentă, când nu mai ştia ce să creadă. 

În acea zi Maya a cumpărat un buchet de garoafe şi le-a pus pe 
altarul ei de acasă, ca o ofrandă pentru Fecioara Maria, pentru a-i 
mulțumi pentru vindecarea teribilei dureri. Din punctul ei de vedere 
ceea ce s-a petrecut a fost un veritabil miracol, iar Maya i-a rămas 
profund recunoscătoare Fecioarei pentru ajutorul primit! De atunci 

au trecut 15 ani, iar Maya nu a mai experimentat niciodata crampe 
atat de dureroase ca in acea noapte. Ea stie ca Fecioara Maria 
veghează in permanenţă asupra ei, protejand-o şi călăuzind-o. 


Vindecarea Mayei ilustrează odată în plus grația blândă şi 
vindecătoare a Fecioarei Maria, care ne ajută la nivel fizic si 
emotional, astfel încât să ne putem bucura de viata noastră, aşa 
cum vom vedea în capitolul următor. 

VINDECARI EMOTIONALE 
DATORATE FECIOAREI 
MARIA 


Fecioara Maria nu ne ajută să ne vindecăm doar la nivel fizic, 
ci intervine adeseori inclusiv atunci când suferim la nivel 
emoțional. Ea ne vindecă inima rănită, perfect conştientă de faptul 
că sănătatea noastră emoțională influenţează toate celelalte aspecte 
ale vieții noastre. 

Spre exemplu, Karen McGregor stătea odată pe pat, 
strângând în mâini nepretuita ei statuetă a Fecioarei Maria şi 
reflectând la disperarea, haosul şi lacrimile din ultimii doi ani. Deşi 
a încercat din răsputeri să dea un sens mai favorabil vieţii sale, 
aceasta părea să se destrame sub ochii ei. Nu numai că se afla în 
plin divorț de soţul ei, cu care fusese măritată timp de 14 ani, dar 
îşi pierduse partenerii de afaceri şi îşi petrecuse întreaga vară la 
spital, veghind asupra fiului ei care îşi rupsese piciorul. 

Aici a „cunoscut-o” Karen pe Fecioara Maria. Crescând într-o 
familie catolică, ea ştia cine era Maica Preacurată din scripturi şi 
din rugăciunile rituale, dar nu trăise niciodată o experiență 
personală legată de aceasta. Cu alte cuvinte, ea nu şi-a simţit 
niciodată inima conectată cu esența Principiului Divin Feminin, a 
cărui ipostază este Fecioara Maria. Cunoştea diverse informaţii 

intelectuale legate de viata Mariei, dar esenţa spirituală a acesteia 
nu îi pătrunsese încă în inimă. 

Până în acea vară, Karen nu a ştiut niciodată ce înseamnă 
disperarea. În acea stare de agitaţie intensă, ea a văzut mental 
imaginea Fecioarei Maria şi i-a simțit căldura iubirii în inimă. De 
aceea, a început să se roage, descoperind la nivel personal ce 
înseamnă iubirea necondiționată. Ceva din interiorul ei o determina 
să ceară în mod repetat ajutorul Fecioarei, rugându-se să părăsească 
măcar pentru o clipă pământul şi să fie împreună cu ea. În această 
stare emoțională intensă, Karen s-a aruncat pe pat, complet inerta, şi 
s-a rugat să fie eliberată de coşmarul pe care şi l-a creat singură. 

Neasteptandu-se la o schimbare reală, ea l-a rugat pe Dumne- 
zeu: „Ie implor, ia-mă la Tine. Nu mai pot îndura. Nu mai doresc 
să trăiesc în această lume.” Printre suspine, ea a auzit vocea 
Fecioarei Maria care i-a spus: „Focalizează-te asupra inimii tale.” 
Karen a făcut acest lucru şi a simţit mai întâi o uşoară căldură, 
urmată de o fierbinteala intensă, care în câteva minute s-a transfor- 
mat într-un foc arzător. Surprinzător de calmă, ea a continuat să se 
concentreze asupra inimii sale şi s-a văzut îmbrățişată de acea 
lumină divină pe care o descriu îndeobşte cei care trăiesc aşa- 
numitele „experienţe în apropierea morții”. S-a simţit uşoară, ca şi 
cum ar fi fost una cu aerul din jur, iar lumina alb-strălucitoare a 
scăldat-o în iubirea ei nelimitată. Karen nu mai gândea, nu se 
mişca şi nu făcea nimic. Devenise pur şi simplu una cu Universul. 

Când a revenit la starea de conştiinţă obişnuită, a înţeles că 
experienţa pe care a trăit-o a fost inima Principiului Feminin Sacru 
— inima Fecioarei Maria. Propria ei inimă, ale cărei bătăi şi-ar fi 
dorit să le oprească cu câteva clipe mai înainte, s-a dovedit a fi 
chiar graţia care a salvat-o. 

Începând din acea zi, viata lui Karen s-a schimbat dramatic. 
Ea a descoperit în interiorul ei puterea inimii sacre a Divinitatii, 
inclusiv capacitatea ei de a iubi şi de a fi iubită. La ora actuală ea îi 
ajută pe alti oameni să experimenteze aceeaşi frumuseţe absolută 

care li se revelează tuturor celor ce îşi deschid inima si se 
abandonează în fata conexiunii extatice cu Spiritul dinlăuntrul lor. 

Maria a invatat-o pe Karen că simplitatea absolută a unei 
inimi deschise şi pline de iubire este cea mai nepretuita comoară 
din câte există. Binecuvântată fie de-a pururi Regina îngerilor! 


Maria este mama divină a tuturor oamenilor. Ea intervine 
frecvent pentru a-şi vindeca şi pentru a-şi face fericiți copiii. 
Cunoaşte întotdeauna cu precizie remediul cel mai potrivit pentru 
orice situație sau condiție şi a salvat multe vieți prin iubirea ei 
miraculoasă, aşa cum ilustrează povestea următoare: 

Chloe B. a fost o catolică practicantă întreaga viață. În 
timpul tinereții petrecute în Franţa, ea nu a uitat nicio clipă de 
Dumnezeu şi de îngerii săi. Din păcate, nu s-a gândit să le ceară 
acestora ajutorul pentru a depăşi dificultăţile şi suferinţele pe care 
le-a îndurat. 

La vârsta de 20 de ani, Chloce a făcut o depresie dublată de 
anorexie, aşa că a fost internată într-un faimos spital din Paris timp 
de o lună întreagă. În tot acest timp, a fost închisă într-o cameră în 
care trebuia să stea 24 de ore pe zi, fără a 1 se permite contactul cu 
vreo persoană din exterior. Tratamentul psihologic şi fizic care i s-a 
aplicat a fost de asemenea greşit. Singura ei mângâiere era capela 
spitalului, unde i se permitea să meargă dimineaţa şi seara şi unde 
putea admira o frumoasă statuie a Fecioarei Maria. În timpul acelei 
luni, zâmbetul delicat şi blând al Mariei a ajutat-o pe Chloée să se 
abandoneze încetul cu încetul în fața lui Dumnezeu şi a îngerilor. 

Cu această ocazie, Chloée a înţeles că viata ei se afla în 
mâinile unei puteri invizibile şi că viaţa terestră nu are sens decât 
dacă este privită ca un dar primit de la Dumnezeu. Din această 
perspectivă, vindecarea ei era posibilă prin grația divină, iar cea 
care a invatat-o această lecție a fost Maria, cu zâmbetul ei delicat. 
După dureroasa experiență trăită la spital, Chloée a revenit la 
credința ei catolică cu mai multă ardoare ca oricând. Cea care a 
ajutat-o să creadă din nou în iubirea lui Dumnezeu, când propria ei 
viaţă era pusă în pericol, a fost Fecioara Maria. 

Tulburarea alimentară a lui Chloée a durat zece ani şi fără 
ajutorul Fecioarei Maria nu ar fi supravieţuit niciodată. Greutatea 
ei scăzuse prea mult, fapt care îi afecta inima. Ştia că putea muri 
oricând, iar atunci când lucrurile păreau să scape de sub control, 
lua o iconita a Fecioarei Maria şi o strângea în mâini. Începea să se 
roage şi îi spunea că nu dorea să moară. Nu de puţine ori, ea a auzit 
0 voce care îi spunea: „Nu te teme. Vei supravieţui.” 

Odată, Chloe a simţit chiar mâna Fecioarei Maria pe umărul 
ei, strangand-o cu blandete şi umplând-o cu iubirea ei. 

O schimbare majoră s-a produs în viata lui Chloée în timpul 
unei vizite făcute la sanctuarul din Pontmain, consacrat Sfintei 
Fecioare. Chloée nu mânca niciodată altceva decât fasole şi mere, 
iar corpul ei suferea de un deficit nutritional sever. Era perfect 
conştientă că trebuia să îşi schimbe obiceiurile alimentare, intro- 
ducând cel puţin proteinele în dieta ei, dar nu reuşea să pună în 
practică această decizie. 

În ziua în care s-a aflat în sanctuar, Chloée a invocat ajutorul 
Fecioarei Maria, iar când a părăsit sanctuarul, a simţit nevoia 
imperioasă de a mânca pâine şi peşte. Începând din acea zi, ea a 
inclus în dieta ei şi aceste două alimente, iar greutatea sa a revenit 
la normal. Mai mult, a reînceput să facă exerciţii fizice şi s-a întors 
chiar la serviciu. 

Fecioara Maria o ajută în permanență pe Chloée, atât în ceea 
ce priveşte obiceiurile sale alimentare cât şi în practicarea cato- 
licismului. Ea aude o voce blândă care o călăuzeşte deopotrivă în 
viata materială şi in cea spirituală. Tot datorită Mariei, Chloée 
s-a apucat de studiul îngerilor. 

Ziua petrecută în sanctuarul Mariei a însemnat pentru Chlose 
un miracol, permițându-i să îşi redobândească sănătatea şi vita- 
litatea. După ce şi-a îmbunătățit astfel dieta şi stilul de viață, emo- 
tiile şi nivelul ei energetic au revenit în scurt timp la normal. 


Fecioara Maria vindecă inimile care suferă din cauza pierderii 
unei persoane dragi. Am trăit personal această experienţă atunci 

cand am apelat la ajutorul ei dupa moartea unei prietene apropiate. 
Am simțit atunci căldura profundă a iubirii sale, iar inima mea 
amortita de durere s-a trezit din nou la viaţă. În povestea care 
urmează, Fecioara i-a acordat un astfel de ajutor miraculos unei 
femei care tocmai îşi pierduse mama: 

Patricia ,,Lois” Lance şi-a îngrijit mama suferindă de o boală 
terminală timp de nouă luni şi jumătate, înainte de decesul acesteia. 
În tot acest timp, ea a cunoscut cinci vindecătoare şi mediumi pe 
care mama sa le-a numit „îngeri tereştri”. 

La o săptămână după moartea mamei sale, patru din aceste 
femei au condus-o pe Lois la aeroport, căci trebuia să facă o 
deplasare în afara oraşului. Două dintre ele i-au repetat de mai 
multe ori: 

— Fecioara Maria este alături de tine astăzi. Prezenţa ei este 
foarte puternică. Te înconjoară cu iubirea şi cu lumina sa. 

Lois călătorea de la Bellingham, Washington, la Harrisburg, 
Pennsylvania, trecând prin Seattle. În timpul zborului, ea şi-a 
închis ochii şi i-a mulțumit din inimă lui Dumnezeu pentru că i-a 
permis să îşi îngrijească mama, fapt care i-a permis să se 
pregătească pentru propria ei moarte. Subit, Lois a fost cuprinsă de 
un val de iubire fără precedent, care a învăluit-o ca o imbratisare 
nepământească. Nu mai simtise niciodată până atunci o stare de 
calm şi de pace atât de profundă. 

Când avionul a aterizat la Seattle, ea s-a ridicat în picioare 
pentru a cobori şi a văzut imediat o bătrânică şubredă care se lupta 
cu nişte bagaje prea mari pentru ea. Lois nu o observase în avion. 
Stewardesa o zorea de la spate, spunându-i întruna: „Vă rog să vă 
grăbiţi, doamnă!” 

Lui Lois i s-a părut extrem de nepoliticoasă maniera stewar- 
desei de a i se adresa bătrânei, în loc să se ofere să o ajute. De 
aceea, ea a bătut-o pe umăr pe aceasta din urmă şi a întrebat-o dacă 
dorea să îi ducă bagajele. Bătrâna s-a întors către ea şi i-a răspuns: 

— O, mulţumesc, îngerul meu! 

După ce au coborât scările avionului şi s-au îndreptat impre- 
ună către terminal, femeia a prins-o de brat şi i-a spus: 

— Eşti foarte amabilă că mă ajuţi. Am un handicap sever. Sufăr 
de artrită reumatoidă. Mă mişc foarte încet, căci mă dor îngrozitor 
şoldurile, iar mâinile mele arată ca nişte gheare, uită-te la ele! Cum 
te cheamă, drăguță? 

Lois i-a spus numele ei, după care bătrâna a continuat: 

— Ştii, trebuie să mă urc într-un alt avion. 

— Ei bine, am o oră liberă înainte ca avionul meu să decoleze 
către Harrisburg, i-a răspuns Lois. Vă rog să îmi ingaduiti să vă 
ajut cu bagajele şi să vă conduc la poarta terminalului.” 

Bătrâna a strâns-o de braţ şi 1-a mulţumit îndelung. După ce 
s-au apropiat de poarta terminalului, Lois a întrebat-o: 

— Cum vă cheamă? 

— Numele meu este Maria, i-a răspuns bătrâna. 

— Ce nume frumos, a remarcat Lois. Mi-a făcut o mare plăcere 
să vă cunosc. 

Când au ajuns la poartă, la punctul de verificare se formase o 
coadă. Lois a întrebat-o pe Maria dacă dorea să rămână cu ea cât 
timp trebuia să aştepte la coadă. 

— Nu, draga mea, i-a răspuns bătrâna. Iti mulțumesc foarte 
mult pentru că m-ai ajutat. Eşti într-adevăr un înger. 

După care bătrâna a prins-o de braţ şi 1-a dat un sărut pe obraz. 

Lois i-a urat Mariei un zbor cât mai plăcut, după care s-a 
despărţit de ea şi s-a îndreptat către terminalul ei. În timp ce se 
îndepărta, prin minte i-a trecut gândul că Maria ar putea solicita o 
îmbarcare mai rapidă în avion, întrucât avea nevoie de ajutor. De 
aceea, s-a întors şi s-a grăbit către terminal. Spre uimirea ei, coada 
dispăruse. S-a uitat după Maria în camera de aşteptare, dar aceasta 
nu se vedea nicăieri. L-a recunoscut pe domnul care stătuse la 
coadă înaintea lor şi l-a întrebat dacă o văzuse pe Maria. Acesta s-a 
uitat nedumerit la ea şi i-a răspuns: 

— Îmi pare rău, domnişoară, dar nu mai era nimeni după mine. 
Eu am fost ultima persoană la coadă. 

Lois s-a decis să o caute singură pe Maria, aşa că a verificat 
toaleta şi camerele de aşteptare de pe ambele părți ale terminalului. 
Maria dispăruse însă fără urmă. 

Atunci, Lois a zâmbit, gândindu-se că Dumnezeu lucrează 
într-adevăr pe căi misterioase. Aşa cum i se prezisese, Fecioara 
Maria a fost alături de ea în acea zi, iar de atunci i-a simțit în 
permanență prezenţa. 


Da, Fecioara Maria chiar a fost împreună cu Lois în acea zi, 
precum şi în toate zilele care au urmat. De altfel, ea este alături de 
toate persoanele care îi invocă ajutorul. Fiind o prezență vinde- 
cătoare universală, ea poate ajuta un număr oricât de mare de 
oameni, în simultaneitate. Pe de altă parte, nu contează in ce fel te 
rogi pentru ajutorul ei. Singurul lucru care contează este să o faci, 
aşa cum ilustrează povestea care urmează: 

Jenn a avut de-a lungul vieții mai multe viziuni şi experienţe 
legate de Fecioara Maria. De fapt, aceasta a fost prima ființă 
angelică pe care a văzut-o vreodată. 

Într-o seară de toamnă timpurie, Jenn făcea o meditaţie pentru 
trezirea intuitiei şi a capacităților psihice. Se afla într-o stare 
extrem de relaxată, care i-a permis să se abandoneze complet în 
fata experienţei. Atunci, în fata ochilor ei spirituali 1-a apărut un 
spirit înalt, care tinea de mână un copilaş. Jenn a înţeles intuitiv că 
micuțul era chiar ea la vârsta copilăriei. 

Experienţa s-a produs într-un moment în care simţea nevoia să 
îşi vindece copilul interior, iar cea care a ajutat-o a fost Fecioara 
Maria. Energia acesteia era pură şi plină de iubire, iar Jenn îşi 
reaminteşte scena de parcă s-ar fi petrecut ieri. Maria a condus-o 
pe treptele unei biserici, în exteriorul căreia o aşteptau membrii 
familiei sale, care s-au adunat în jurul lor. 

În prezența Mariei, Jenn s-a simţit incredibil de iubită şi cu o 
mare încredere în sine. Când a ieşit din starea de meditaţie, ea a 
trăit o stare de pace interioară şi de putere fără precedent, şi şi-a dat 
seama că Fecioara Maria a realizat un act vindecător profund 


43 


Maria, Regina Ingerilor 


asupra unei anumite zone din subconstientul ei. Drept urmare, ea 
i-a mulțumit cu o recunoştinţă profundă. 

Cu o altă ocazie, Jenn s-a trezit într-o dimineaţă şi s-a grăbit la 
serviciu, dar nu se simțea tocmai în largul ei. De regulă conducea 
pe un drum liniştit de ţară, care dura peste o oră, timp suficient 
pentru a-şi rosti rugăciunile şi afirmaţiile de dimineaţă. În acea zi 
ceva părea însă diferit. Nedumerită, Jenn a tras maşina pe dreapta 
şi a făcut un exercițiu foarte puternic de centrare. De îndată ce s-a 
simțit din nou centrată şi puternică, şi-a văzut de drum. 

Ziua a decurs apoi lin, fără preocupări sau probleme, iar Jenn 
s-a întrebat de ce o fi simțit dimineaţa o nevoie atât de puternică de 
a se centra. Când a ajuns acasă, a primit un telefon de la un prieten 
foarte apropiat care i-a cerut să nu îl mai contacteze niciodată. Deşi 
cererea lui a rănit-o, ea ştia că nu are de ales şi că trebuie să îi 
respecte voința, transmitandu-i iubirea şi binecuvântările sale. 

Mai târziu în aceeaşi după-amiază, Jenn s-a decis să tragă un 
pui de somn şi s-a rugat Fecioarei Maria să fie alături de ea în 
timpul acestei perioade de odihnă. A adormit apoi profund, iar când 
s-a trezit, s-a simțit învăluită într-o sferă de energie plină de iubire. 
S-a bucurat o vreme de această stare, după care s-a dat jos din pat. 

Din nou, Jenn şi-a dat seama că în timpul acelei perioade de 
odihnă în ea s-a produs o vindecare pe un nivel profund, căci 
dintr-odată se simțea mult mai împăcată în privința mesajului primit 
de la prietenul ei, ba a trăit chiar sentimentul că totul s-a petrecut 
pentru binele ei suprem. La fel ca şi prima oară, Jenn s-a simțit 
profund recunoscătoare Fecioarei Maria pentru actul ei vindecător. 

Cu o altă ocazie, Fecioara Maria a vizitat-o pe Jenn în timpul 
unei alte meditații. De data aceasta era vorba de o vizualizare 
ghidată, dar dintr-un motiv sau altul, Jenn nu a ţinut cont de 
indicațiile primite şi s-a îndreptat într-o altă direcție. 

Ea s-a trezit într-o zonă împădurită, lângă o fântână. Se simţea 
extrem de mică, dar privind în jos, şi-a dat seama că stătea în poala 
Fecioarei Maria, care i-a spus că îi va spăla toate durerile. În 

continuare, Maria a inmuiat un prosop in apa fantanii si a spalat 
inima lui Jenn. 

Procedura de purificare a durat o vreme. Jenn a simțit distinct 
o stare de eliberare din ce în ce mai profundă, senzaţie pe care nu o 
poate descrie în cuvinte. Înainte de a pleca, Fecioara Maria a 
asigurat-o pe Jenn că nu mai avea niciun fel de durere sufletească 
şi că era profund iubită. 

Când a ieşit din starea de meditație, Jenn îşi simţea inima 
scăldată în iubire şi beatitudine, ca şi cum toate necazurile din viata 
ei ar fi fost într-adevăr spălate. În acea seară, ea a continuat să îi 
transmită iubirea ei Fecioarei Maria în semn de recunoştinţă pentru 
tot ce a făcut pentru ea. 


Deşi practica spirituală a lui Jenn nu este una tradițională, 
Fecioara Maria nu a ezitat să o ajute, aşa cum procedează cu toată 
lumea. Ea nu ne impune să ne rugăm ei într-o manieră dogmatică. 
Deşi rugăciunile tradiţionale adresate ei sunt instrumente sacre ce 
permit comuniunea cu ea, in ultimă instanţă orice cuvinte rostite 
din inimă sunt la fel de eficiente pentru a-i atrage ajutorul şi gratia. 
Mai mult, noi îi putem încredința Fecioarei Maria chiar şi cele mai 
intime secrete ale noastre, căci ea este consilierul suprem. Ea ne 
iubeşte necondiționat şi nu ne judecă niciodată, aşa cum a 
descoperit o femeie pe nume Scarlet: 

Scarlet a pierdut tot ce îi era drag în viață. Ea a fost nevoită să 
facă o histerectomie parțială, apoi bărbatul ei s-a apucat de droguri 
Şi ea şi-a pierdut casa şi căsnicia. La scurt timp, unul din copiii ei a 
plecat să locuiască cu tatăl său, iar ea şi celălalt copil au fost 
nevoiți să se mute în casa fratelui şi a cumnatei sale. Pe scurt, 
întreaga viață i s-a destrămat în fata ochilor, transformându-se 
într-un coşmar! 

De aceea, Scarlet s-a decis să îşi umple timpul liber cu 
rugăciuni şi cu meditații. Cumnata ei, o ființă dogmatică, s-a grăbit 
să informeze întreaga comunitate a bisericii că Scarlet practica 
vrajitoria!! In sud, unde locuiau fratele ei şi soţia sa, un astfel de 
zvon nefondat putea însemna excluderea totală din comunitate. 

Într-o noapte, Scarlet a avut un vis care a schimbat totul într-o 
singură clipă. Se făcea că era din nou copil şi se juca cu jucăriile 
sale, în timp ce pe patul ei stătea Fecioara Maria, care îi zâmbea şi 
o supraveghea. 

Maria a chemat-o la ea, iar când i-a dat ascultare, Scarlet a 
simţit că a fuzionat complet cu energia Fecioarei. Ea a imbratisat-o 
cu iubire şi şi-a lăsat capul pe pieptul Mariei, simțindu-se într-o 
siguranţă deplină şi iubită la modul absolut, senzaţie pe care nu o 
mai simtise de foarte mult timp, îndeosebi după lunga serie de 
dezastre din ultima vreme. 

Apoi Maria i-a spus lui Scarlet că era vremea să se trezească şi 
să îşi urmeze adevărata cale spirituală. Şi exact asta a făcut Scarlet. 
Ea a început cu paşi mici, de copil, şi deşi viaţa ei nu era în 
continuare prea uşoară, s-a îmbunătățit din foarte multe puncte de 
vedere. 

La ora actuală Scarlet consideră că este perfect ancorată în 
sinele ei spiritual şi se bucură că nu a făcut vreun gest nesăbuit în 
acele momente de restrişte, în care s-a gândit nu o dată să îşi ia 
viata. 

Ea declară ca îi va rămâne de-a pururi recunoscatoare Fecioa- 
rei Maria pentru că a orientat-o către calea spirituală a iubirii şi a 
luminii. 


Fiind o figură arhetipală maternă, Fecioara Maria ne orien- 
tează întotdeauna către iubirea de sine şi către încrederea în sine. În 
cazul lui Scarlet, ea a călăuzit-o să îşi pună viaţa la unison cu 
convingerile şi cu principiile ei spirituale. Dacă simţi şi fu nevoia 
de a-ți amplifica respectul şi prețuirea de sine, îi poţi cere ajutorul 
Fecioarei Maria. Aceasta te va învălui imediat în iubirea ei cople- 
şitoare şi te va ajuta să vezi lucrurile dintr-o perspectivă nouă, aşa 
cum a procedat cu Janna în privinţa căsniciei şi a familiei sale: 

Cu trei ani în urmă, Janna a trecut printr-o perioadă extrem de 
dureroasă. Fiind profund introvertită, ea a acumulat atât de multă 
durere emoțională în inimă încât altcineva s-ar fi simțit strivit. 

Janna se gandea sa divorteze de barbatul ei, desi la suprafata 
căsnicia ei părea să fie extrem de armonioasă. De aceea, a ajuns să 
se învinovăţească singură pentru incapacitatea ei de a fi recu- 
noscătoare pentru ceea ce avea: o familie şi doi copii minunati. Era 
convinsă că nu se va putea ierta niciodată pentru că şi-a destrămat 
familia, dar pe de altă parte nu se simţea deloc fericită. În plus, 
fetiţa ei era doar un bebeluş, iar Janna era speriată de moarte de 
ideea de singurătate. 

Mai avusese viziuni Şi înainte. De regulă, acestea îi apăreau în 
timpul nopţii, trezind-o din somn. De această dată ea a avut două 
experienţe consecutive, în două nopţi la rând, lucru care nu i se mai 
întâmplase până atunci. În prima noapte s-a trezit din cauza unei 
lumini. S-a uitat la uşa închisă a dormitorului, iar pe aceasta a 
văzut reflectată o imagine. Era umbra unui copac foarte mare, 
dincolo de care se vedea soarele apunând în cele mai sublime 
nuanţe de portocaliu. Imaginea a dispărut rapid, iar Janna a adormit 
la loc. Nici până astăzi ea nu a înţeles semnificația acelei viziuni şi 
dacă a avut vreo legătură cu cea care s-a produs a doua zi. 

În cea de-a doua noapte, Janna s-a trezit cu senzaţia că se mai 
află cineva în camera ei. Nu a văzut însă pe nimeni, aşa că s-a 
culcat la loc. Senzatia a devenit însă şi mai persistentă, iar în 
cameră a apărut o lumină, pe care o putea vedea prin pleoapele 
închise. Când a deschis ochii, a văzut o persoană feminină. Nu era 
o imagine hieratică sau picturală, ci o persoană vie. Avea un 
zâmbet blând pe fata şi purta in jurul capului o frumoasă esarfa 
albastră, ale cărei margini fluturau ca şi cum în cameră ar fi bătut 
un vânticel. Janna nu mai văzuse niciodată în viata acea nuanţă de 
albastru; de aceea, îi este foarte dificil să o descrie chiar şi astăzi. 

Femeia nu i-a spus nimic şi nu i-a transmis niciun mesaj, dar 
după această experiență Janna s-a simțit mult mai calmă şi mai 
senină. Stia pur şi simplu că totul se va termina cu bine şi că 
problemele din familia ei vor lua sfârşit. 

Abia mai târziu a realizat Janna cine a fost misterioasa femeie 
cu eşarfa albastră, când a văzut o pictură a Fecioarei Maria purtând 

o esarfa identica. Ea a inteles atunci ca cea care s-a aflat in camera 
ei a fost Maria. 

La ora actuală, ori de câte ori simte nevoia să devină mai 
răbdătoare cu familia ei, Janna îi invocă ajutorul Fecioarei Maria. 
După experiența din acea noapte, când a văzut-o efectiv, ea îi 
recunoaşte mult mai uşor prezența in viata ei şi energia caldă, 
maternă, care pare să te îmbrățişeze, ce o caracterizează. 


Culoarea albastră a eşarfei Fecioarei Maria este una din sem- 
năturile acesteia. Pe măsură ce vei citi în continuare această carte, 
vei descoperi că foarte multi oameni care au avut întâlniri şi 
viziuni cu ea au descris-o fie învăluită într-un nimb de culoare 
albastră, fie purtând un articol de îmbrăcăminte în această culoare. 
Mulţi descriu această culoare ca având nuanţa florii de porumb. 
Alții, precum Janna, afirmă că nu au mai văzut niciodată această 
nuanţă de albastru. 

Energia vindecătoare a Fecioarei Maria este atât de puternică 
încât foarte multi oameni îi percep culoarea albastră, chiar dacă nu 
o văd neapărat pe Fecioară. Alții afirmă că i-au simțit imensa 
putere vindecătoare, aşa cum s-a întâmplat în cazul lui Ann: 

Ann a fost ajutată de mai multe ori de Fecioara Maria. Spre 
exemplu, într-o zi, pe când se afla la o prietenă, cele două au 
discutat despre persoanele care le-au chinuit cel mai mult. Cu 
această ocazie, Ann s-a simţit cuprinsă de mânie, de tristeţe şi de 
frustrare. Prietena ei i-a sugerat să apeleze la Fecioara Maria 
pentru a-şi găsi pacea interioară şi pentru a fi călăuzită ori de câte 
ori aceste sentimente ieşeau din nou la suprafață. 

Ascultând-o Ann a invocat într-adevăr energia vindecătoare a 
Fecioarei Maria. Ea s-a simţit cuprinsă pe loc de o stare de pace, 
care a învăluit-o ca o pătură, penetrând fiecare celulă a corpului ei. 
Nu mai simtise niciodată până atunci un calm atât de profund, iar 
liniştea din interiorul ei i se părea incredibil de mângâietoare. 
Dorind să păstreze cât mai mult această stare, a rămas multă vreme 
nemişcată, păstrându-şi starea de introspectie. 

Ann i-a mai cerut şi cu alte ocazii ajutorul Fecioarei Maria, şi 
de fiecare dată a simţit aceeaşi stare de pace fără egal. 


Prezenţa liniştitoare şi vindecătoare a Fecioarei Maria se 
manifestă ori de câte ori aceasta este invocată. Energia ei este 
iubirea cea mai pură şi absolut necondiționată, iar ea îi poate ajuta 
pe toţi cei care o invocă simultan. 

Stella a fost una din persoanele binecuvântate de energia 
vindecătoare a Fecioarei Maria, fapt care 1-a permis să îşi amplifice 
credința zdruncinată. Înaintea acestei experienţe, ea se simţea 
complet separată de Dumnezeu, mânioasă, abandonată şi singură. 

Într-o zi, ea a participat la o zi de naştere, ocazie cu care a 
discutat cu o prietenă pe care o voi numi April, care practica 
vindecarea prana-ică (o metodă bioenergetică pe care o practic şi 
eu). Sesizând că Stella este deprimată, April s-a oferit să îi facă pe 
loc o şedinţă terapeutică. Stella a acceptat, deşi se simţea putin 
nervoasă, căci nu mai făcuse până atunci nimic asemănător. 

Cele două au intrat într-un dormitor, care i s-a părut prea 
răcoros Stellei. Ea a respectat însă instrucţiunile lui April şi s-a 
aşezat cuminte pe pat, ținând ochii închişi. April a întrebat-o cu ce 
personaj spiritual se simte cel mai conectată, iar ea a răspuns fără 
să se gândească deloc: „Cu Fecioara Maria.” 

April i-a zâmbit, după care a invocat-o pe Fecioara Maria, 
rugând-o să o vindece pe Stella. Imediat, Stella a văzut profilul 
luminos al Fecioarei cu ochii minții... La fel şi prietena ei! April 
i-a spus: 

— Fecioara Maria este lângă noi. 

Iar Stella a fost de acord, căci o vedea şi ea. Devenind din ce 
în ce mai calmă, ea şi-a dat seama că tremura din cauza frigului din 
dormitor, iar dinţii îi clantaneau. Aproape imediat, ea a simțit o 
senzaţie de căldură la nivelul pieptului, care s-a amplificat, părând 
să schimbe temperatura în întreaga cameră. În circa un minut i se 
făcuse atât de cald încât începuse să transpire! Parcă s-ar fi aflat 
într-o saună! 

„Doamne, imi este atât de cald!”, s-a gândit. Instantaneu, 
prietena ei a intrebat-o: 

— Simti căldura? 

Stella i-a confirmat imediat. Nu-i venea sa creada ca se facuse 
atât de cald, când doar cu câteva momente mai înainte tremura de 
frig. I se părea că este îmbrăţişată de iubirea şi de compasiunea 
Fecioarei Maria. De fapt, se simţea în rai! 

În continuare, April i-a transmis un mesaj al Fecioarei referitor 
la fiul său. Stella nu trebuia să se simtă vinovată, şi nici să îşi facă 
griji, i-a spus Maria. Pe obrajii Stellei au început să curgă lacrimi. 
Baietelul ei în vârstă de şapte ani avea numeroase alergii care îi 
puneau în pericol viata şi nu putea mânca decât anumite alimente. 
De aceea, Stella îşi făcea în permanenţă griji pentru el, motiv 
pentru care îşi pierduse credința şi se simţea abandonată de 
Dumnezeu, căci se rugase de foarte multe ori pentru vindecarea lui. 
În aceste condiții, acest mesaj primit de la Maria, mamă ca şi ea, a 
impresionat-o cu atât mai mult. 

Când a ieşit din dormitor, Stella era o altă persoană. Îşi redo- 
bândise credinţa. De atunci a urmat multe cursuri spirituale şi a 
trăit numeroase alte experienţe de acest fel. Condiţia băiatului ei nu 
s-a schimbat încă, fapt care rămâne o provocare pentru ea, dar 
Stella continuă să se roage pentru protecția sănătății sale. 


Aşa cum ştim cu toții, credința este esențială pentru bună- 
starea şi echilibrul nostru, iar Fecioara Maria o poate restabili, 
readucându-ne speranţa şi încrederea în suflet. Prezenţa ei este 
liniştitoare şi vindecătoare, ajutându-ne să trecem mult mai uşor 
peste perioadele dificile ale vieţii, aşa cum poate confirma Michele 
Enli: 

Când se gândeşte la copilăria ei, Michele nu îşi poate aminti 
decât crâmpeie din aceasta. Restul este doar un vid negru, căci 
subconstientul ei i-a blocat majoritatea amintirilor, şi pe buna 
dreptate: Michele a fost abuzată sexual, fizic, mental şi emoțional. 

Unul din lucrurile pe care şi le aminteşte însă sunt petrecerile 
pe care le organiza împreună cu prietena ei imaginară. În rest, nu 
avea nicio idee ce s-a întâmplat în copilăria sa, deşi era conştientă 
că ceva trebuia să se fi întâmplat de vreme ce îşi pierduse toate 
amintirile. 35 de ani mai târziu, în anul 2004, ea a început să îşi 
reamintească în vis frânturi din ceea ce i s-a întâmplat. Nu primea 
niciodată mai multe informaţii decât putea procesa pe moment. 
Acestea au fost suficiente însă pentru a completa golurile dintre ele 
şi pentru a-şi imagina ce se întâmplase de fapt. 

Ea şi-a amintit-o apoi pe prietena ei imaginară, care i-a fost tot 
timpul alături când era mică. Şi cât de mult s-au distrat! Încă îşi 
mai putea aminti aventurile petrecute cu ea, de parcă evenimentele 
s-ar fi petrecut ieri. Cele două se jucau împreună şi râdeau în 
hohote. Ori de câte ori Michele se afla împreună cu prietena ei, 
timpul părea să stea pe loc! 

Ea şi-a întrebat mama dacă îşi mai amintea că a avut o priete- 
nă imaginară în copilărie, iar aceasta i-a confirmat. Numele aces- 
teia era Maria. Cu cât se gândea mai mult la ea, cu atât mai 
limpede îi era lui Michele că Maria este de fapt... Fecioara Maria! 
Într-adevăr, aceasta i-a fost alături în acele momente dificile din 
copilăria ei. Chiar şi la ora actuală Michele o mai poate vedea încă 
în viziunile sale. Fecioara Preacurată continuă să o călăuzească şi 
să îşi reverse asupra ei iubirea maternă atât de specială, care îi 
umple inima. 

Michele declară că îi este imposibil să îşi exprime în cuvinte 
întreaga recunoştinţă pe care i-o poartă Fecioarei Maria pentru tot 
ce a făcut pentru ea! Ea este perfect conştientă că fără ajutorul 
Fecioarei nu ar fi reuşit niciodată să treacă cu bine peste perioada 
dificilă a copilăriei. 

De aceea, Michele repetă adeseori: „Dumnezeu să te bine- 
cuvânteze, preaiubită Fecioară Maria! Te iubesc.” 


Fecioara Maria veghează cu vigilență asupra copiilor, pe care 
îi protejează cu succes, chiar dacă nu se poate împotrivi abuzurilor 

facute de adulti, intrucat le respecta liberul arbitru. Multi copii o 
vad sau o simt pe Fecioara Maria, ştiind astfel că nu sunt singuri. 

Miracolele vindecărilor fizice şi emoţionale ale Fecioarei 
Maria îi pot ajuta pe toți cei care îi invocă ajutorul. Asa cum 
spuneam mai devreme, nu contează maniera în care ne rugăm ei, ci 
doar faptul că ne rugăm. În capitolul următor ne vom ocupa de 
legătura cu totul specială pe care o are Fecioara Maria cu copiii din 
întreaga lume. 

ŞI 
FECIOARA MARIA 


Nu întâmplător i se spune Fecioarei Maria „maică”. Ea a fost 
mama lui lisus, dar se simte legată de orice copil. Toată lumea 
cunoaşte povestea de Crăciun în care arhanghelul Gabriel 1-a 
anunțat Mariei că va da naştere Mântuitorului lumii. Faptul că o 
fecioară a rămas însărcinată simbolizează iubirea pură din inima 
Mariei, pe care o revarsă în egală măsură asupra tuturor copiilor 
din lume. Într-adevăr, Fecioara Maria este arhetipul matern perfect. 


Concepţia şi naşterea 


Fecioara Maria îi ajută nu numai pe copii, ci şi pe părinții lor, 
începând chiar din momentul concepţiei şi al sarcinii. 

Spre exemplu, Kimra Luna a simţit întotdeauna o legătură 
spirituală strânsă cu Fecioara Maria. Ea nu a ştiut însă că poate 
intra în contact cu ea până când nu a făcut un curs de comunicare 
cu îngerii şi cu maeştrii inaltati la cer. Imediat, Kimra a început să 
practice meditaţia, cu intenția clară de a intra în contact cu Fecioa- 
ra Maria. Şi-a cumpărat chiar o candelă cu imaginea Fecioarei 
Maria pe ea, care să îi amplifice focalizarea. 

Kimra dorea sa discute cu Fecioara Maria despre statutul de 
mamă şi să o întrebe daca era cazul să mai aibă un copil. La scurt 
timp după ce a pus aceste întrebări în meditaţie, ea a primit două 
răspunsuri clare. Presiunea atmosferică din cameră s-a schimbat, 
iar Kimra a început să scrie tot ce simţea şi tot ce auzea. 

Prin această metodă a scrisului automat, Fecioara Maria i-a 
spus că toți părinţii ar trebui să fie extrem de blânzi cu copiii lor, 
fără să încerce să îi manipuleze prin daruri şi pedepse. Cooperarea 
reciprocă este cel mai bun instrument de educare a copiilor, astfel 
încât pacea să domnească în fiecare cămin. Fecioara i-a mai spus 
Kimrei că era o mamă bună şi că va creşte copii cu mintea deschisă 
şi orientati către spiritualitate, care vor aduce multă lumină şi 
iubire în această lume. Kimra a rămas foarte impresionată de 
mesajul primit. 

Ea a întrebat în continuare dacă era momentul să conceapă un 
alt copil. Fecioara Maria i-a răspuns că era pregătită pentru asta de 
câteva luni bune şi i-a recomandat să se adreseze îngerilor pentru 
mai multe informaţii. De aceea, Kimra şi-a luat oracolul cu îngeri 
şi prima carte pe care a tras-o a fost cea intitulată: „Copii”. În acel 
moment şi-a dat seama că era pregătită să facă un nou copil, iar un 
test efectuat câteva săptămâni mai târziu i-a confirmat faptul că 
rămăsese însărcinată. 

La ora actuală, Kimra meditează frecvent cu Fecioara Maria, 
căreia îi cere ajutorul şi sfatul legat de tot ceea ce tine de creşterea 
copiilor, de relaţii sau de sarcină. Ea se simte profund recunos- 
cătoare pentru conexiunea pe care o are cu Maica Preacurată şi 
pentru călăuzirea divină pe care o primeşte de la ea. 


Fecioara Maria le calauzeste şi le protejează pe femei nu doar 
în ceea ce priveşte momentul cel mai oportun al concepţiei, ci şi pe 
întreaga perioadă a sarcinii şi în momentul naşterii. 

În octombrie 1996, Margarita Guerrero era însărcinată cu 
cel de-al cincilea copil al ei, Maria Isabel. În februarie 1997, ea s-a 
dus la medic într-o zi de vineri, cu o săptămână înainte să-i vină 

sorocul. Din păcate, copilul nu se afla în poziţia corectă pentru 
naştere. În plus, era atât de mare încât medicul i-a spus că va fi 
nevoit să îi facă o operație de cezariană. Margarita mai avusese 
însă o astfel de operație la naşterea celui de-al doilea copil şi nu îşi 
dorea să repete experienţa. 

De aceea, ea s-a întors tristă acasă şi a început să se roage. De 
fapt, s-a rugat de-a lungul întregului weekend, invocând-o pe 
Fecioara Maria şi cerându-i să o ajute, întrucât era mama lui lisus 
şi putea înţelege cel mai bine angoasa şi teama pe care le simţea. 
Margarita i-a spus Maicii Preacurate că avea încredere în ea şi că 
era convinsă că nu o va părăsi. Fiind o bună catolică, ea i-a promis 
că îi va da fetiţei numele de Maria. Şi-a dat imediat seama că nu se 
cuvenea să îi pună condiţii Fecioarei, aşa că i-a promis că 
indiferent ce se va întâmpla, îi va da fetiţei acest nume. 

Margarita a continuat să se roage, iar în ziua de luni a început 
să simtă dureri, aşa că s-a dus din nou la medic, ca să discute cu el 
despre cezariană. Era 9:00 dimineaţa. 

Medicul i-a făcut o sonogramă şi a verificat-o. I-a spus apoi că 
era pregătită pentru naştere, iar cervixul i se dilatase deja cu şase 
sau şapte centimetri. A trimis-o de urgenţă la spital, iar cum dure- 
rile erau încă foarte reduse, Margarita era convinsă că va rămâne 
acolo întreaga zi. 

A fost internată în spital la ora 11:00. Două ore mai târziu, 
asistenta i-a spus că îl cheamă pe medic, întrucât cervixul îi era 
complet dilatat. Margarita încă nu simţea faimoasele dureri ale 
naşterii, aşa că s-a mirat. Medicul a verificat-o şi i-a spus: 

— Dacă te simți pregătită, începe să împingi. Copilul este pe 
punctul de a se naşte. 

Încă neconvinsă, Margarita l-a întrebat dacă este sigur că este 
pe punctul de a naşte, dar medicul i-a spus doar atât: 

— Dacă te simţi pregătită, începe să impingi. 

Două doar două fortari, copilul se născuse. Margarita era 
consternată, căci nu simtise nici cea mai mică durere. În plus, copilul 
era într-adevăr foarte mare: avea 4,250 kilograme. Margarita nu 

apucase să îi spună soţului ei despre promisiunea pe care i-o făcuse 
Fecioarei Maria de a-i da numele ei fetiţei. De aceea, atunci când 
l-a întrebat ce nume ar trebui să îi dea fetiţei, iar acesta a răspuns: 
„Maria Isabel”, ea a înţeles că cea care a ajutat-o de-a lungul 
întregii zile, fiindu-i în permanență alături, a fost Fecioara Maria. 
Nu numai că nu a avut nevoie de o cezariană, aşa cum îşi dorise, 
dar nici măcar nu a trăit durerile facerii. A fost un miracol în toată 
regula, şi ori de câte ori o priveşte pe Maria Isabel, Margarita îşi 
aduce aminte de el. 


Într-adevăr, ori de câte ori se prefigurează apariția unor com- 
plicatii, Regina îngerilor poate ajuta, vindeca şi călăuzi. 

Un alt exemplu este cel al lui Nelly Coneway. În timpul 
sarcinii, nimic nu a pregătit-o pe aceasta pentru complicațiile care 
au urmat. Într-o dimineață devreme, pe data de 29 aprilie 1991, ea 
a simţit declanşarea contractiilor. În pofida ploii reci de afară si a 
zilei cetoase, lui Nelly i se părea că atmosfera este magică. Ceva 
din interior îi spunea să se aştepte la un miracol. 

Ajunsă la spital, după ore întregi de dureri, încă nu apăruse 
vreun semn că naşterea se apropia. Medicii au examinat-o pe 
Nelly, iar ea şi-a dat seama după feţele lor că ceva nu era deloc în 
regulă. Durerile ei erau însă insuportabile, aşa că nu s-a mai gândit 
la asta. 

Ca prin vis, ea i-a auzit pe medici spunând: 

— O să îi pierdem pe amândoi. Cordonul ombilical este 
înfăşurat strâns în jurul gâtului copilului. Avem nevoie de forceps, 
chiar acum! 

Primul lucru pe care l-a făcut Nelly a fost să se roage Fecioa- 
rei Maria şi îngerilor să îi salveze copilul. Şi-a pierdut apoi 
cunoştinţa. 

S-a trezit mai târziu, fata în față cu Fecioara Maria, care era 
îmbrăcată în alb şi plutea deasupra ei. Întregul salon era scăldat în 
lumina aurie care o învăluia, contrastul cu ziua întunecoasă de 
afară fiind şi mai izbitor. Iubirea care emana din Fecioară era 

coplesitoare, iar Nelly s-a lăsat scăldată cu recunoştinţă in lumina 
ei aurie. 

Fecioara Maria i-a zâmbit şi i-a spus: 

— Felicitări! Ai dat naştere unui băieţel minunat. Este perfect 
sănătos şi va avea multe binecuvântări de oferit acestei lumi, 
inclusiv tie! 

Câteva minute mai târziu, medicul a intrat în salon şi i-a spus 
lui Nelly că avea un fiu. Fără să stea pe gânduri, Nelly i-a răspuns: 

— Da, ştiu. 

Medicul a privit-o uimit, dar a continuat: 

— Copilul se află la incubator pentru observaţii, căci a avut 
probleme cu respiraţia. Trebuie să rămână în spital încă două 
săptămâni. Este un băiat norocos. S-a născut exact la 11:11. 

Nelly şi-a vizitat zilnic fiul ținut în incubator şi in timp ce îi 
privea corpul mititel, 1-a transmis iubirea şi rugăciunile ei pentru a 
creşte puternic şi sănătos. Cu această ocazie, ea şi-a reamintit ce i 
s-a întâmplat chiar ei la naşterea sa. Nelly s-a născut prematur, la 
şapte luni, şi nimeni nu a crezut atunci că va supravieţui, dar ea i-a 
surprins pe toți cu vitalitatea sa. 

Mulțumită Fecioarei Maria şi îngerilor, fiul lui Nelly a crescut 
sănătos şi fericit, iar astăzi este un tânăr în toată firea, puternic şi 
armonios. Cât despre Nelly, aceasta nu va uita niciodată vizita pe 
care a primit-o de la Fecioara Maria în acel salon de spital, pentru 
a-i da vestea despre naşterea fiului ei. 


Fiind mama plină de iubire a întregii lumi, Fecioara Maria 
veghează asupra tuturor femeilor care dau naştere, oferindu-le 
sprijinul, încurajările şi călăuzirea ei. 

Vicky trăieşte în Grecia şi a considerat-o întotdeauna pe 
Fecioara Maria protectoarea ei în momentele dificile ale vieții. 
Într-un an, cu o săptămână înainte de Paşti, ea era însărcinată cu 
fiul ei şi s-a internat în spital într-o zi de miercuri, căci începuseră 
durerile facerii. A aşteptat întreaga noapte, suportând examinările 

succesive ale medicilor, care i-au administrat o serie de medica- 
mente pentru a o ajuta să nască. Noaptea a trecut fără ca Vicky să 
pună geană pe geană. 

Dimineaţa, toate celelalte femei din salon născuseră, mai puţin 
Vicky. Frustrată, ea a început să se roage Fecioarei Maria, căreia 
i-a spus: 

— Astăzi a fost ziua în care fiul tău a fost crucificat [În Grecia, 
Joia Sfântă este o zi de mare sărbătoare]. Te implor, preaiubită 
Fecioară Maria, ajută-mă să nasc, sau dă-mi puterea de a îndura 
acest proces prelungit. 

Cinci minute mai târziu, apa i s-a rupt, iar medicii au operat-o 
pe Vicky, făcându-i o cezariană. Totul a decurs lin, iar la ora 
actuală fiul ei are 15 ani şi este perfect sănătos. Vicky încă se mai 
roagă Fecioarei Maria ori de câte ori simte nevoia de mângâiere, 
căci o consideră Mama ei Divină. 


Fecioara Maria chiar este Mama Divină a lui Vicky, aşa cum 
este Mama noastră, a tuturor, dar mai presus de toate a copiilor din 
întreaga lume. Emma Kaiteie ştie cu siguranță că Fecioara Maria 
a fost alături de ea de-a lungul tuturor sarcinilor pe care le-a avut, 
dar ajutorul ei s-a manifestat cel mai pregnant în timpul celei de-a 
doua naşteri. 

Baietelul ei, Jack, avea doar opt luni când Emma a rămas din 
nou însărcinată cu fetița sa, pe care avea să o numească Penny. Pe 
de o parte, inima ei s-a umplut de bucurie, dar pe de alta era destul 
de îngrijorată, neştiind cum se va descurca cu un copil de 17 luni şi 
cu un bebeluş abia născut, cu atât mai mult cu cât soțul ei era 
student la seral, iar ziua lucra uneori şi câte 14 ore pe zi. Emma 
şi-a dat seama că va trebui să se descurce în mare măsură singură. 
Extrem de îngrijorată, ea s-a rugat Fecioarei Maria şi îngerilor, 
invocându-le ajutorul. 

Încă din primele zile ale sarcinii, Emma a găsit un lantisor cu 
o cruciulita frumoasă în cutia ei cu bijuterii. În centrul cruciulitei 
se afla imaginea gravată a Fecioarei Maria, în tonuri de albastru. 

Emma s-a gândit că bijuteria trebuie să îi fi aparținut mamei sale 
sau uneia dintre surori, dar niciuna nu a recunoscut-o, aşa că 
apartenența ei a rămas un mister. 

Emma nu a aflat nici până astăzi de unde a provenit acea cru- 
ciuliță. Ea a rămas cu senzația că Fecioara Maria i-a transmis un 
indiciu fizic că se află alături de ea şi că o protejează. Într-adevăr, de 
îndată ce şi-a pus la gât lantisorul, ea a simțit că este învăluită de o 
energie plină de blandete, dar şi de putere. Emma nu şi-a mai dat jos 
cruciulita până la naştere, şi desigur, totul a decurs foarte lin. 

La ora actuală Emma este însărcinată cu al treilea copil, iar 
Fecioara Maria i-a apărut în mod repetat în oracolul cu cărți 
angelice, ori de câte ori şi-a dat în ele din cauza grijilor pe care şi 
le făcea pentru viitor. Conştientă că Fecioara este în permanenţă 
alături de ea, Emma se simte în siguranţă, sprijinită şi protejată. 


Fecioara Maria chiar este alături de Emma şi de copiii ei, asa 
cum este alături de toți oamenii care îi invocă ajutorul. Dacă 
doreşti să ai o relaţie de comuniune mai strânsă cu ea, tot ce trebuie 
să faci este să o invoci. Maica Preacurată răspunde la orice 
solicitare de ajutor. 

De multe ori, ea răspunde la apelurile noastre dându-ne 
instrucțiuni precise, care la momentul respectiv nu au niciun sens 
pentru noi... dar care se dovedesc perfecte mai târziu. 

Spre exemplu, Susie Garner era însărcinată în luna a noua, 
dar nu dorea să îşi nască copilul în oraşul în care locuia. Într-o 
după-masă, ea a adormit puţin şi s-a trezit cu impulsul puternic de 
a se duce la o biserică dintr-un orăşel numit Adelaide Hills, în 
apropiere de oraşul ei (locuieşte în Australia). 

Biserica era celebră pentru aparițiile frecvente ale Fecioarei 
Maria, iar Susie o mai vizitase şi înainte împreună cu o prietenă, şi 
simtise foarte puternic prezența Fecioarei. De aceea, ea s-a urcat cu 
greu în maşină şi a condus până la biserică. Aceasta era goală, iar 
de îndată ce s-a aşezat, Susie a simțit prezența Maicii Preacurate. 
Ochii i s-au umplut de lacrimi, iar inima ei s-a umplut de iubirea 


59 


Maria, Regina Ingerilor 


blândă a Fecioarei. Susie s-a rugat imediat Mariei, rugand-o să o 
călăuzească şi să îi spună unde ar fi cel mai bine să nască, astfel 
încât să se simtă în siguranță şi cu inima împăcată. 

În mintea ei s-a înfiripat gândul că cel mai bine ar fi să se 
mute la sora ei şi să nască la Melbourne (oraşul în care locuia 
aceasta). Mai târziu în acea seară, Susie şi-a sunat sora, care a luat 
imediat avionul până la ea pentru a o însoţi de-a lungul călătoriei la 
Melbourne. Convinsă că a luat decizia corectă, grație inspiraţiei şi 
ajutorului primit de la Fecioara Maria, Susie s-a simțit mult mai 
bine şi s-a liniştit complet. 

Mai târziu, Susie s-a întrebat de ce a fost călăuzită către sora 
sa, şi şi-a dat seama că Maica Preacurată a avut grijă ca ea să fie 
primită cu căldură şi bine îngrijită. La urma urmelor, Susie era o 
mamă singură, iar naşterea s-a produs prin cezariană. De aceea, 
dacă ar fi rămas acasă, nu s-ar fi putut descurca niciodată în 
perioada recuperării, având un copil nou-născut şi încă unul mai 
mare. 


Fecioara Maria cunoaşte viitorul nostru probabil şi ne 
anticipează nevoile. De aceea a trimis-o pe Susie acasă la sora ei. 
Ea poate interveni inclusiv atunci când o sarcină reprezintă un risc 
pentru mamă sau pentru copil, aşa cum s-a întâmplat cu Mary Ann 
Massey şi cu mama ei: 

Mary Ann s-a născut într-o familie catolică de origine italiană, 
iar mama ei avea 35 de ani când a rămas însărcinată cu ea. În anul 
1953, când s-a întâmplat acest lucru, o sarcină la această vârstă 
însemna un motiv de îngrijorare. De aceea, mama lui Mary Ann 1-a 
promis Fecioarei Maria că îi va da fetiţei sale numele său dacă o va 
ajuta să nască cu bine. 

Mary Ann s-a născut fără probleme şi a primit numele 
Fecioarei, cu care a simţit întotdeauna o legătură specială. De 
aceea, mai târziu în viata, când a trecut ea însăşi prin momente 
foarte dificile, confruntându-se cu un divorț şi cu posibilitatea de a 
pierde custodia copiilor ei, din care unul era handicapat, ea s-a 

rugat frecvent Mariei. A simțit întotdeauna prezența Maicii 
Preacurate, care a asigurat-o de fiecare dată că totul va fi bine... 
fapt care s-a adeverit. 


Fecioara Maria ajută în permanență copiii 


După ce copilul s-a născut, Fecioara Maria continuă să veghe- 
ze asupra sa şi a familiei sale. Spre exemplu, Jessica, fiica Noheliei 
L. deLaneuville, s-a născut în anul 1987, fiind un copil normal şi 
frumos. Nohelia şi-ar fi dorit să îşi alăpteze la sân fiica, dar datorită 
unor complicaţii medicale, medicul i-a recomandat să o hrănească 
cu lapte praf. 

Nohelia a încercat mai multe formule de lapte pentru copii, 
dar Jessica nu le-a acceptat. Vomita mereu laptele şi avea diaree. A 
început să slăbească şi să îşi piardă fluidele, iar Nohelia era foarte 
îngrijorată. 

Într-o seară, Nohelia plângea uşor, strângându-şi la piept 
copilul. Ea a adresat o rugăciune Fecioarei Maria, căreia i-a spus: 

— Maică Preacurată, tu ştii foarte bine ce înseamnă să pierzi un 
copil. Iti incredintez acum fetiţa mea. Este tot ce am mai scump pe 
lume. Dacă va ajunge în rai, alături de tine, te rog să ai grijă de 
ea... 

A doua zi, Nohelia a primit inspiraţia de a încerca o formulă 
nouă (singura de pe piață pe care nu o încercase) şi i-a dat o sticlă 
cu lapte fetiţei sale. De data aceasta, Jessica a acceptat-o imediat, şi 
deşi a scuipat putin lapte, a reuşit să bea întreaga sticlă de-a lungul 
zilei, iar starea ei de sănătate s-a îmbunătățit imediat. 

Jessica s-a transformat între timp într-o fată sănătoasă şi 
fericită, fund lumina ochilor mamei sale, care îi acordă întregul 
credit Fecioarei Maria! 


Nohelia şi Jessica au reuşit să iasă dintr-o situație potential 
periculoasă în urma unei inspiratii primite de la Fecioara Maria. 
Din fericire, Nohelia a auzit mesajul ei şi a schimbat formulele de 

lapte praf. În caz contrar, ea ar fi putut crede in mod greşit că 
rugăciunile sale nu au fost ascultate. 

Povestea Noheliei ilustrează perfect cât de des ni se răspunde 
la rugăciuni prin gânduri intuitive care ne îndeamnă să urmăm un 
anumit curs de acțiune. Dacă facem acest lucru, noi lucrăm mână 
în mână cu ființele de lumină, care ne ajută să rezolvăm dificul- 
tatea cu care ne confruntăm. 

Atunci când un copil are nevoie de vindecare, Fecioara Maria 
colaborează cu mama sa, dar de multe ori îl vindecă direct pe 
micut. La fel de bine poate colabora cu copilul pentru liniştirea 
mamei sale. Povestea lui Danielle Smutek ilustrează o dată în plus 
acest lucru: 

Danielle nu şi-a propus niciodată să îi inoculeze copilului ei o 
credință sau alta, preferând să îl lase să îşi aleagă singur convin- 
gerile. Deşi a fost întotdeauna o persoană cu preocupări spirituale 
înalte, ea nu i-a povestit niciodată fiului ei Brock despre ele, până 
când s-a întâmplat următorul eveniment. 

Brock abia a împlinit patru ani când Danielle a trecut printr-o 
despărţire dureroasă de tatăl băiatului. La scurt timp, într-o dimi- 
neata, ea nu îşi găsea cheile maşinii. Frustrată, a căutat peste tot, 
înjurând şi tipand de nervi. 

Baietelul ei a venit lângă ea şi i-a spus: 

— Mami? 

— Da, Brocky? 

— Spune: „Doamne, ajută-mă.” 

— Ce să spun, Brocky? 

— Spune: „Doamne, ajută-mă.” 

— Bine! Doamne, ajută-mă, a spus Danielle. 

Peste doar câteva minute, ea a găsit cheile într-un loc la care 
nu s-ar fi gândit niciodată şi a simțit clar că fusese călăuzită către 
ele. 

Şi-a întrebat atunci fiul unde auzise acea frază, iar el i-a 
răspuns simplu: 

— De la Maria, mami. 

— Care Maria? 

— Maria din rai, cea cu îngerii, mami. 

Lui Danielle 1 s-a ridicat părul pe ceafă, dar i-a spus lui Brock 
să îi transmită Mariei că îi mulţumeşte. In timp ce micuțul se 
îndepărta, ea l-a auzit spunând: „Maria, mami iti mulţumeşte.” 

Mai târziu, în seara aceleiaşi zile, Danielle l-a întrebat pe fiul 
ei cum arăta Maria, iar băieţelul i-a răspuns: 

— Este frumoasă, mami. Arată ca o prințesă şi poartă numai 
haine albastre. 

Danielle l-a întrebat cum a cunoscut-o, iar el i-a răspuns cu 
inocenta specifică copiilor: 

— Am cunoscut-o înainte de a mă naşte. 

Ochii lui Danielle s-au umplut de lacrimi. Ea i-a mulțumit 
micutului Brock că a ales-o pe ea să îi fie mamă. 

Danielle nu s-a putut gândi la altceva în zilele următoare. De 
aceea, într-o după-amiază ea s-a decis să îi testeze cunoaşterea 
fiului ei. În timp ce copilul se juca în apropiere, ea a căutat şi a 
găsit pe Internet o imagine a Fecioarei Maria. Danielle l-a invitat 
pe Brock să se uite pe ecranul calculatorului si l-a întrebat: 

— Brock, poţi să-mi spui cine este această femeie? 

Ochii copilului s-au mărit de surpriză, iar el a răspuns fără 
nicio ezitare, cu un zâmbet pe fata: 

— Este Maria, mami. O cunosc. 

În continuare, Danielle a căutat o imagine a lui lisus şi l-a 
întrebat din nou pe Brock dacă ştie cine este. 

— Este Regele Raiului, mami. 

Experienţa i s-a părut lui Danielle cu atât mai miraculoasă cu 
cât ar fi fost imposibil ca băieţelul ei în vârstă de patru ani să fi fost 
învăţat de altcineva să dea astfel de răspunsuri. 


Copiii sunt foarte înzestrați din punct de vedere spiritual. Ei îi 
pot vedea de multe ori în mod natural pe lisus, pe Fecioara Maria 

sau pe îngeri. Atunci cand părinţii sunt la fel de deschişi şi 
recunosc înzestrarea copiilor lor, ei sunt încurajați să rămână la 
rândul lor în conexiune cu lumile celeste de lumină. 


Maica Preacurată veghează asupra copiilor 
pe întreaga perioadă a copilăriei 


În timp ce cresc, majoritatea copiilor se confruntă cu tot felul 
de temeri. Din fericire, Fecioara Maria este alături de ei, mângâ- 
indu-i şi reconfortându-i. Multi adulți îşi mai amintesc încă de 
momentele în care Fecioara i-a ajutat în copilărie. Spre exemplu, 
când avea patru ani, Jamain Brigitha a avut un vis foarte viu în 
care i-a apărut Fecioara Maria pe veranda galbenă a casei sale. În 
acea perioadă părinţii ei divortau, aşa că era foarte multă agitaţie in 
casă. Jamain s-a simţit protejată de lumina şi de prezenţa linişti- 
toare a Fecioarei, aşa că nu a uitat nici până astăzi imaginea ei şi 
liniştea reconfortanta pe care i-a transmis-o. 

În urma acelui vis, Jamain a crescut ştiind că Fecioara Maria 
veghează asupra ei. Acest gând a făcut-o să se simtă întotdeauna în 
siguranţă şi a ajutat-o să fie fericită. 


Credinţa copiilor este pură şi perfectă. Ei cred din toată inima, 
iar cerul răspunde adeseori la această credință prin vindecări 
instantanee şi miraculoase. Connie McCowan isi aminteşte un 
astfel de incident din copilăria ei: 

La vârsta de trei ani, Connie a suferit de o formă rară de 
eczemă infantilă, o boală cronică care se manifesta printr-o hiper- 
sensibilitate foarte dureroasă a pielii de pe cele două braţe. 

Ea era nevoită să treacă de două ori pe zi printr-un proces de 
exfoliere a pielii, să ia medicamente şi să îşi bandajeze în 
permanență pielea braţelor. 

Într-o seară de vineri, în timp ce tatăl ei o pregătea pentru 
culcare, Connie a început să plângă: 

— Tati, mă doare prea tare. Cum pot să fac durerea să dispară? 

Tatăl i-a spus să se roage Fecioarei Maria să îi vindece brațele, 
apoi să repete de trei ori Ave Maria. Connie şi-a rugat tatăl să o 

ajute, iar cei doi au îngenuncheat împreună si au rugat-o pe 
Fecioara Maria sa inlature eczema dureroasa de pe bratele fetitei, 
dupa care au recitat de trei ori Ave Maria. 

După rugăciune, tatăl lui Connie a băgat-o în pat, iar ea a 
aşteptat cu emoție să se vindece. A doua zi dimineaţa, ea i-a cerut 
cu entuziasm mamei sale să îi scoată bandajele ca să îşi vadă 
braţele. Mama a dus-o în dormitor şi i-a scos bandajele, după care 
a căscat gura de uimire. A început să tremure şi să tipe. Tatăl ei şi 
frații mai mari au venit în goană să vadă ce s-a întâmplat. Mama 
lui Connie de-abia a reuşit să vorbească, din cauza emotiet: 

— Bratele i s-au curăţat. S-a vindecat complet! 

Tatăl lui Connie a început si el să plângă, după care i-a spus 
fetiţei sale: 

— Coneka [porecla pe care i-o dăduse la naştere], rugăciunile 
tale au fost ascultate. 

Fetița i-a răspuns cu încredere: 

— Ştiu, pentru că m-am rugat. 

Începând din acel moment, Connie s-a considerat întotdeauna 
„fetița Mamei sale... Divine”. 


Îmi imaginez cu uşurinţă cum trebuie să se fi simţit Connie si 
părinții ei în urma acestei vindecări miraculoase. Astfel de mo- 
mente aduc foarte multă mângâiere în perioadele dificile ale vieții, 
căci oamenii realizează că miracolele nu numai că sunt posibile, 
dar chiar se întâmplă adeseori. Jolanta Robertson şi sora ei au 
avut la rândul lor parte de o vindecare miraculoasă datorată 
intervenției Fecioarei Maria: 

Jolanta şi sora ei erau foarte mici când au contractat o 
scarlatină sau o altă boală a copilăriei la fel de periculoasă. Cele 
două locuiau la Sopot, în Gdansk, Polonia (la doar câteva sute 
de metri distanță de Marea Baltică). Jolanta era cu un an şi 
jumătate mai mare decât sora ei Leila. Când cele două fetiţe s-au 
îmbolnăvit, medicii nu le-au dat părinților speranțe de 
supraviețuire. 

Mama fetelor era innebunita de durere. Plangea si isi smulgea 
părul din cap, iar la un moment dat a căzut la pământ şi a implorat-o 
pe Fecioara Maria să îi crute fetele. În noaptea care a urmat ea a 
avut un vis în care i-a apărut Fecioara, care veghea cu braţele 
întinse deasupra patului fetitelor. Imaginea era foarte elocventă, 
sugerându-i femeii că cerul veghea asupra copiilor ei. 

Dimineaţa, femeia a alergat la patul fetitelor şi a constatat că 
niciuna nu mai avea febră. Atât Jolanta cât şi Leila erau perfect 
sănătoase şi dormeau liniştit. 

Nici ea, nici fiicele sale nu vor uita vreodată acest miracol. 


Miracolele vindecătoare ale Fecioarei Maria includ şi bună- 
starea emoțională a copiilor, pe care îi linişteşte şi le alungă teme- 
rile specifice copilăriei: 

Monique este o femeie foarte sensibilă, iar în copilărie a fost 
foarte sperioasă. Chiar şi atunci când în viaţa ei nu se întâmpla 
nimic, ea trăia o stare de nervozitate extremă, fiindu-i foarte greu 
să vorbească despre aceste sentimente. Mama ei o iubea foarte 
mult, dar era la fel de sensibilă ca şi ea, aşa că Monique nu dorea 
să o tulbure spunându-i ce simțea. 

Într-o zi, când familia ei făcea o excursie prin natură, Monique 
a făcut o noapte albă. La primele ore ale dimineţii, ea a simțit fiori 
în tot corpul. În partea stângă a patului ei a apărut Fecioara Maria. 
Monique a recunoscut-o imediat. Fecioara purta o robă în nuanțe 
roşii, albe şi albastre, iar părul ei era şaten închis. Ochii ei strălu- 
ceau de blandete. Un lucru care a surprins-o pe Monique a fost 
înălțimea mică a Fecioarei, dar mai târziu şi-a dat seama că aceasta 
nu a dorit să o sperie apărându-i mai mare. 

Maria a ridicat două degete şi a făcut un gest de binecuvântare 
către Monique, după care i-a spus: 

— Voi fi întotdeauna mama ta, ori de câte ori vei avea nevoie 
de mine. 

Maica Preacurata i-a explicat apoi ca va veghea intotdeauna 
asupra lui Monique şi a familiei sale, îndeosebi în momentele in 
care membrii acesteia nu se vor putea exprima deschis. I-a spus că 
va fi pentru ei Mama Tăcută care Vorbeşte. 

Acestea erau exact cuvintele pe care Monique simţea nevoia 
să le audă, căci avea ea însăşi mari dificultăți de exprimare, fiind 
hipersensibilă, şi ştia foarte bine că la fel erau părinții şi fratele ei. 
Până astăzi, toți membrii familiei sale continuă să îşi găsească 
mângâierea rugându-se Fecioarei Maria, in special fratele ei handi- 
capat mintal, care este extrem de fragil şi nu ştie cum să îşi 
gestioneze emoțiile. El se simte însă sprijinit de Mama sa Divină, 
la fel ca de cea terestră, de altfel, şi ştie că este înțeles de acestea. 


Aşa cum a descoperit Monique, Fecioara Maria îi ajută pe toți 
cei care au nevoie de vindecare. Compasiunea ei face ca darurile 
sale să fie cu atât mai impresionante cu cât sunt oferite cu o iubire 
necondiționată. 

Mângâierea pe care o oferă Fecioara Maria este atât de pură şi 
de puternică încât alungă orice temeri, în timp ce prezența ei pare 
să încălzească atmosfera din jur, aşa cum a descoperit Samantha 
Anear: 

Când Samantha se afla în primele clase ale şcolii primare 
(avea cinci sau şase ani), ea avea două verişoare care se pregăteau 
să devină asistente medicale. De regulă, acestea erau vesele şi 
amuzante, dar în ziua respectivă niciuna dintre ele nu zâmbea. 

Era ora culcării, iar Samantha împărțea dormitorul cu fratiorul 
ei Peter. Cei doi au început să susoteasca, căci îşi dăduseră seama 
că se întâmpla ceva între părinţii şi verişoarele lor, care închiseseră 
toate uşile pentru ca cei mici să nu le audă discuţia. 

Se pare că în acea zi verişoarelor le murise primul pacient, un 
eveniment profund din punct de vedere emoțional pentru ele. 
Samantha nu a aflat niciodată ce s-a întâmplat de fapt atunci, dar îşi 
aminteşte că s-a plâns şi s-a băut foarte mult în casa lor în acele zile. 

Samantha încă îi mai şoptea ceva fratelui ei când şi-a dat 
seama că acesta adormise, căci nu îi mai răspundea la întrebări. 
Avea stomacul foarte contractat şi nu prea ştia ce trebuia să simtă, 
căci nu trăise niciodată evenimentul morţii, iar acum recepta 
vibraţiile negative ale membrilor familiei sale, care nu îi permiteau 
să adoarmă. Samantha a continuat să asculte zgomotele din casă 
până când a auzit că verişoarele ei plecau. 

Furişându-se, Samantha a deschis uşile şi s-a strecurat afară 
din casă, cu intenția să treacă prin grădină şi să iasă în curtea 
interioară pentru a-şi lua rămas bun de la verisoarele sale. Înainte 
de a ajunge însă la poarta grădinii, ea a simțit un val de căldură 
care o înconjura. Ştia că ora era foarte târzie, deci ar fi trebuit să fie 
foarte frig, cu atât mai mult cu cât nu purta pe ea decât o cămaşă de 
noapte din bumbac. Îi era însă cald şi bine, ca şi cum ar fi fost 
învelită cu o plapumă pufoasă şi groasă! 

A văzut apoi o lumină albăstruie în partea dreaptă şi şi-a dat 
intuitiv seama că o vedea pe Fecioara Maria. Într-adevăr, femeia 
din dreapta ei avea un zâmbet uluitor de liniştitor, care a recon- 
fortat-o pe Samantha, alungându-i orice anxietate. În continuare, 
Fecioara i-a vorbit, dar nu în cuvinte rostite, ci transmise direct 
inimii sale: 

— Nu te teme, copila mea, căci moartea nu este decât un mic 
pas în viata şi o lecţie pe care toți oamenii trebuie să o înveţe. 

Samantha nu a mai pus alte întrebări, căci explicaţia Fecioarei 
Maria era în egală măsură completă şi adevărată. 

— Iti mulțumesc, Fecioară Maria, a şoptit ea, conştientă că 
verişoarele ei vor trece peste momentul dificil şi că nu avea de ce 
să se teamă. 

Samanthei nu-i prea venea să se întoarcă în casă, dar a simţit o 
mână caldă care o mâna de la spate, călăuzind-o către camera ei. 

Ea s-a simțit onorată de această comunicare cu Fecioara Maria 
şi pretuieste şi astăzi această amintire, care va rămâne în inima ei 
cât timp va trăi. 

Din păcate, există şi copii care nu au alături adulți in care să se 
poată încrede şi care nu îşi găsesc liniştea decât în prezența 
Fecioarei Maria. Când era mică, Sharon Duquette obişnuia să se 
roage tot timpul la Fecioara Maria. Nu îşi mai aminteşte vârsta la 
care a început să facă acest lucru şi de ce, dar îşi aminteşte perfect 
cât de iubită şi de protejată se simțea ori de câte ori se gândea la 
Maica Preacurată. 

Părinţii lui Sharon se certau şi tipau tot timpul unul la celălalt, 
şi fiind o fetiță foarte sensibilă, acest lucru o înspăimânta mai mult 
decât ar fi recunoscut vreodată. De fapt, nici măcar ea însăşi nu 
realiza cât de terorizată se simţea. Cand a mai crescut, Sharon a 
învăţat să îşi controleze această teamă, dar când era micuță, ea 
obişnuia să se ascundă în dormitorul ei pentru a scăpa de toate 
acele tipete. 

La un moment dat, ea a început să se roage Fecioarei Maria. 
Nu a spus nimănui acest lucru, căci se temea că face un păcat 
pentru că nu se roagă direct la Dumnezeu şi că acesta o va pedepsi. 
Câteodată îl ruga pe Dumnezeu să o ierte pentru că se ruga 
„greşit”, explicându-i că se simţea foarte apropiată de Maria, care o 
făcea să se simtă iubită şi în siguranță. 

Cu mulți ani în urmă, Sharon a trecut printr-o perioadă foarte 
dificilă. Fratele ei a murit, iar ea s-a îmbolnăvit mental şi psihic de 
durere. I se părea că întreaga ei lume se prăbuşea, asa că şi-a luat 
un concediu de la slujbă şi a început o călătorie interioară în 
căutarea vindecării. La fel ca în copilărie, ea a început să se roage 
Fecioarei Maria, cerându-i să o călăuzească. La ora actuală, privind 
retrospectiv, ea înţelege de ce vechea ei lume a trebuit să se 
prăbuşească pentru ca o nouă lume, bazată pe principii spirituale, 
să poată fi construită în locul ei. 


Aşa cum ilustrează atât de expresiv povestea lui Sharon, 
Fecioara Maria ne mângâie şi ne susține în perioadele dificile ale 
vieţii, ajutându-ne să găsim semnificaţii spirituale în mijlocul celor 
mai cumplite tragedii. Unul din cele mai bune lucruri pe care le pot 

face părinții pentru copiii lor este să îi înveţe să se roage, căci 
puţine instrumente sunt mai importante pentru a trăi o viata 
echilibrată şi armonioasă. 

Aşa a procedat mama lui Edward Yagger. Când Edward era 
copil, mama lui îi spunea adeseori: 

— Ed, roagă-te la Fecioara Maria şi ea iti va răspunde la 
rugăciuni. 

Fiind încă mic, el nu prea a luat-o în seamă pe mama sa. După 
ce au trecut anii, cei doi s-au separat, dar ori de câte ori vorbea la 
telefon cu mama sa, conversaţia se încheia inevitabil cu cuvintele: 

— Ed, nu uita să te rogi la Fecioara Maria. 

Mama lui Edward a murit într-o perioadă în care cei doi nu îşi 
vorbeau din cauza unei certe. Edward a primit vestea într-o stare de 
şoc, realizând că nu va mai avea niciodată ocazia să îşi ceară 
iertare şi să îi spună mamei sale cât de mult o iubea. De aceea, a 
rămas foarte trist şi neîmpăcat. 

Într-o zi, pe când se plimba pe stradă, el a văzut într-o vitrină 
o imagine a Fecioarei Maria şi prin minte i-au trecut cuvintele pe 
care le-au auzit atât de des de la mama sa: „Roagă-te la Fecioară”. 
De data aceasta a ascultat aceste cuvinte, iar seara s-a rugat 
Fecioarei Maria. 

După câteva luni de rugăciune, într-o seară s-a trezit din somn, 
căci cineva îi ciocănea uşor degetul mare de la picior (mama sa 
avea acest obicei când era mic). Edward a deschis ochii, între- 
bându-se cine ar putea face aşa ceva, căci locuia singur şi nu avea 
animale de casă. Convins că visase, s-a culcat la loc, dar a simţit 
din nou că cineva îi ciocăneşte degetul mare. De data aceasta s-a 
ridicat din pat, convins că ceea ce simtise chiar se întâmplase! 

El a văzut pe peretele din fata patului formându-se un fel de 
ceaţă luminoasă. Initial s-a gândit că arde ceva în casă, dar apoi a 
văzut în mijlocul cetii imaginea Fecioarei Maria, care îi zâmbea. 
Edward s-a frecat la ochi neîncrezător, dar când a deschis din nou 
ochii a văzut-o lângă Fecioară şi pe mama sa, la fel de zâmbitoare! 
Era convins că îşi pierde minţile, dar a auzit o voce care i-a repetat 
de trei ori: 

— Mama ta este împreună cu mine şi totul este bine. 

După ce viziunea a dispărut, Edward s-a întins înapoi in pat, 
încă uluit, dar trăind o senzație de căldură, de pace interioară şi de 
linişte. Începând de atunci nu a mai trecut nicio zi fără ca el să se 
roage Fecioarei Maria, exprimându-și recunoştinţa pentru minu- 
natul ei dar de iubire, care i-a permis să îşi ia rămas bun aşa cum se 
cuvenea de la mama lui. 


Ce dar minunat i-a oferit Maria lui Edward, eliberându-l de 
suferința provocată de durerea şi de vinovăția generate de des- 
partirea neaşteptată de mama sa! 

Copiii nu dispun de instrumentele emoționale necesare pentru 
a face față morții şi pierderii persoanelor dragi. De aceea, ei au 
nevoie de un ajutor suplimentar din partea Fecioarei Maria, aşa 
cum arată povestea Amandei Dowell: 

Fecioara Maria s-a manifestat în viața Amandei într-un mo- 
ment în care aceasta era foarte tristă. Avea şapte ani, iar bunica ei 
tocmai murise. 

Bunica Amandei şi-a dat seama încă de la naşterea nepoatei 
sale că aceasta era foarte sensibilă şi că darurile ei spirituale 
trebuiau încurajate pentru a putea înflori. Ea a observat că fetiţa 
avea o legătură cu totul specială cu Dumnezeu, ştiind lucruri pe 
care nici chiar adulții nu le cunoşteau. Alții ar fi considerat aceste 
poveşti simple născociri de copil, dar bunica Amandei era de altă 
părere, fiind convinsă că nepoata ei era un dar de la Dumnezeu. 

În ziua în care bunica ei a murit, Amanda a simţit prezenţa 
unei femei care arăta ca o mamă. Ea a mângâiat-o pe Amanda, 
spunându-i că totul va fi bine. Abia mai târziu i-a spus mama ei că 
bunica Dorothy a murit. 

Amanda refuza să creadă acest lucru, ba chiar era furioasă pe 
Dumnezeu pentru că i-o luase pe bunica. Cu prima ocazie în care 
s-a aflat singură în camera ei, femeia pe care o văzuse mai 
devreme i-a apărut din nou şi 1-a spus: 

— Copila mea iubită, eu sunt Fecioara Maria şi iti aduc ceea ce 
mi-ai cerut. 

În cameră a intrat apoi bunica Dorothy, care i-a spus că se afla 
într-o excursie şi că Amanda era singura care o putea vedea! 

Amanda şi-a dat seama că bunica ei îi devenise ghid spiritual, 
în timp ce Fecioara Maria era alături de ea şi gata oricând să o 
mângâie. Bunica i-a mai spus: 

— Fetiţa mea, tu eşti un copil al luminii şi ai o conexiune 
specială cu Dumnezeu. 

De atunci, bunica şi Fecioara Maria i-au fost întotdeauna 
alături Amandei. 


Pierderea unei persoane dragi poate dărâma pe oricine, cu atât 
mai mult un copil care nu înţelege prea bine ce înseamnă viața şi 
moartea. În astfel de momente se întâmplă foarte des ca Fecioara 
Maria să intervină pentru a-i mângâia pe copii, aşa cum a făcut cu 
Emmy când aceasta avea opt ani: 

Emmy era o fetiță foarte religioasă şi mergea la o şcoală 
catolică. Profesorii ei o lăudau întotdeauna pentru credinţa ei şi 
pentru seriozitatea cu care privea comuniunea cu Fecioara Maria, 
cu lisus şi cu ceilalți sfinți. 

În timp ce ceilalți copii din clasă răsfoiau reviste cu benzi 
desenate, Emmy citea cărți grele şi groase cu viețile sfinților. 
Nimic nu îi capta mai mult atenţia şi interesul, inspirând-o din 
punct de vedere intelectual, emotional şi spiritual, ca viețile 
sfinților şi mesajul lor adresat lumii. Deşi nu era decât un copil, 
călătoria spirituală a acestora o fascina, la fel cum se întâmplă şi 
astăzi. 

Profesorii lui Emmy erau convinşi că aceasta se va călugări 
când va creşte. Deşi a simţit într-adevăr chemarea spirituală mai 
târziu, aceasta a luat o formă diferită de cea la care se aşteptau 
adulţii din jurul ei când era mica: a devenit vindecătoare spirituală. 

Când era copil, Emmy vorbea tot timpul cu îngerii şi se ruga 
neîncetat: dimineaţa, la şcoală, când ajungea acasă, dar mai ales 
seara, înainte de culcare. Îi simţea întotdeauna pe îngerii ei păzitori 
la căpătâiul patului său, veghind asupra ei şi protejând-o în timp ce 
dormea. 

Credinţa lui Emmy a fost pusă însă la grea încercare cand 
surioara ei Jessica s-a născut moartă. Ea s-a scufundat şi mai 
puternic în conceptele ei religioase şi s-a rugat nonstop. Ştia că 
surioara ei se afla în rai, căci avusese viziuni spirituale inca de la 
vârsta de cinci ani, şi credea oricum în existenţa îngerilor, pe care 
îi văzuse de nenumărate ori, dar acum îşi dorea un semn de sus 
care să îi confirme că se afla în siguranță. 

Bunica ei i-a povestit foarte multe despre lisus şi despre 
Maria, ba chiar i-a dat o carte despre Maica Preacurată. Citind 
acele poveşti, Emmy a făcut o pasiune pentru Fecioară, şi deşi avea 
doar opt ani, s-a jurat că va trăi o viata la fel de pură ca aceasta. 

Emmy a continuat să se roage în fiecare seară, punând toată 
ardoarea sufletului ei în acele rugăciuni, pe care acum i le transmi- 
tea Mariei. Bunica ei i-a povestit că la înmormântarea tatălui ei a 
avut o viziune a Sfintei Tereza. În urma vizitei acesteia, a găsit 
pretutindeni trandafiri şi petale de trandafiri: în cimitir, pe drum, 
acasă şi în alte locuri în care nu s-ar fi aşteptat niciodată să 
găsească aşa ceva. Ori de câte ori găsea un trandafir, ea ştia că era 
un semn sacru primit de la Sfânta Tereza, „Micuța Floare”, cum i 
se spunea. Bunica lui Emmy primise multe vizite din partea 
sfinților, care au ajutat-o să conceapă şi să îşi crească copiii, dar şi 
să treacă peste durerea pierderii celor dragi. De aceea, ea i-a spus 
lui Emmy că dacă se va ruga din toată inima, va fi şi ea 
binecuvântată cu astfel de miracole. 

Într-adevăr, Fecioara Maria a vizitat-o pe Emma într-o seară 
de vineri, scenă care i s-a întipărit pentru totdeauna în suflet. Îşi 
petrecuse ultimele trei seri rugându-se Fecioarei Maria timp de trei 
ore la rând, cu toată ardoarea. Era sincer convinsă că Mama Divină 
care o iubea atât de mult îi auzea cuvintele şi că se afla în 
comuniune cu ea. 

În seara apariției, Emmy stătea în pat, în camera pe care o 
împărțea cu surioara ei, şi se ruga ca de obicei din toată inima. Pe 
sub pragul uşii se vedea lumina de pe hol, iar Emmy se simţea mai 
singură ca de obicei. 

Dupa circa 20 de minute, in timp ce isi stergea ochii de 
lacrimi, ea a observat ca intunericul din camera isi schimba forma, 
începând să vibreze. De nicăieri a apărut o sferă de lumină, alb- 
strălucitoare în centru şi cu marginile galbene. 

În interiorul sferei luminoase se afla Fecioara Maria, îmbră- 
cata într-o robă albastră şi cu o expresie de o mare bunătate pe fata. 
Fecioara i-a vorbit lui Emmy timp de câteva minute, cu o voce 
extrem de blândă şi spunându-i în permanenţă „copila mea”. A 
asigurat-o că surioara şi bunicul ei erau bine, că i-a auzit 
rugăciunile şi că nu trebuia să se teamă de nimic. 

Emmy se simţea atât de apropiată de acea sferă de lumină 
încât era convinsă că dacă şi-ar fi întins mâna ar fi putut-o atinge. 
Energia ei emana iubirea cea mai pură şi o mare compasiune şi 
bunătate. Fecioara Maria a rămas împreună cu ea timp de câteva 
minute, după care sfera de lumină s-a stins gradat. 

Emmy a rămas nemiscata, uluită de ceea ce văzuse şi 
conştientă că avusese parte de o experiență extrem de sacră. Se 
simţea binecuvântată de comuniunea cu Fecioara Maria şi liniştită 
la gândul că surioara ei era în siguranță în rai, îngrijită de o mamă 
plină de iubire. 

Emmy a alergat în camera mamei sale şi i-a povestit ce i s-a 
întâmplat. Mama sa a imbratisat-o şi au plâns împreună. Emmy nu 
va uita câte zile va mai avea experiența din acea seară atât de 
specială. 

Cel mai adesea, Fecioara Maria nu ne „rezolvă” problemele în 
locul nostru, ci ne ajută să le facem fata şi să le rezolvăm singuri, 
invatandu-ne lecțiile de viata. Prin prezenţa ei blândă, ea ne face să 
ne simţim întotdeauna în siguranţă şi ne dă curajul de a persevera, 
aşa cum procedează orice părinte cu copiii pe care îi iubeşte. 

În capitolul următor vom explora felul în care Fecioara Maria 
le ajută pe mame să îşi îndeplinească rolul sacru de părinte şi să se 
bucure de maternitatea lor. 

FECIOARA MARIA 


SI 
ROLUL DE MAMA 


Marea majoritate a creştinilor o consideră pe Fecioara Maria 
arhetipul absolut al mamei, căci a fost mama Mântuitorului. Ea întru- 
chipeaza calitățile materne ideale: afecțiunea, dăruirea, bunătatea, 
blandetea şi iubirea, pe care toate mamele le împărtăşesc. 

Multe femei îşi fac griji, gândindu-se că nu sunt mame 
„suficient de bune”. Ele se simt vinovate că nu fac tot ce le stă în 
puteri pentru copiii lor sau din cauza unor aşa-zise greşeli de 
educaţie. Din fericire, Fecioara Maria le reconfortează adeseori pe 
aceste mame, aşa cum s-a întâmplat cu Jeanean Mitchell: 

Jeanean are doi băieți, unul de 11 ani, iar celălalt de 13 ani. 
Când cei doi erau bebeluşi, ea se întreba adeseori dacă era o mamă 
bună, dacă îi iubea pe amândoi la fel de mult, fără să nedreptă- 
teasca pe vreunul etc. Astfel de întrebări sunt legitime şi multe 
mame şi le pun. 

Într-o noapte, Jeanean a avut un vis care nu semăna deloc cu 
cele obişnuite. Deşi a fost foarte lung, durând aparent întreaga 
noapte, ea nu-şi mai aminteşte decât că a avut o conversaţie cu 
Fecioara Maria, care a continuat inclusiv după ce s-a trezit. Deşi 
nu-şi aduce aminte toate detaliile, Jeanean ştie că Fecioara 1-a spus 
că se află pe calea cea bună şi că trebuie să fie fermă, puternică, 
dar plină de iubire în relaţia cu cei doi băieți ai sai. 

Visul i-a indus o stare de calm şi de linişte fara precedent, şi 
nu a conținut niciun element lipsit de sens. A fost ca şi cum ar fi 
purtat o conversaţie cu Fecioara Maria întreaga noapte. 

La ora actuală, ori de câte ori băieții ei o mai scot din minți, 
Jeanean îşi reaminteşte starea sufletească pe care a simtit-o în acea 
noapte, pentru care se simte profund recunoscătoare. 


Fecioara Maria are într-adevăr acest efect de calmare asupra 
oamenilor, indiferent dacă îi vizitează în meditaţie, atunci când se 
roagă sau atunci când visează. Ea colaborează cu toate mamele din 
lume, liniştindu-le şi vindecându-le copiii atunci când aceştia sunt 
speriaţi sau bolnavi, aşa cum i s-a întâmplat lui Lori-Elizabeth N. 
Coleman când era copil. 

Când Lori-Elizabeth avea cinci ani, ea a făcut febră mare, pe 
fondul unei boli infecțioase pe care a luat-o de la alti copii de la 
grădiniță. În noaptea care a urmat, lumina de pe hol a rămas 
aprinsă, iar mama ei i-a mutat patul astfel încât să o poată vedea 
din dormitorul ei când se trezea. Uşa camerei lui Lori-Elizabeth a 
rămas tot timpul deschisă, iar ea era cât se poate de trează. 

Când s-a uitat către hol, Lori-Elizabeth a văzut silueta unei 
femei, a cărei robă avea cele mai frumoase culori pe care le văzuse 
vreodată. Palmele ei erau orientate către exterior, iar când şi-a 
mişcat capul, strălucea! S-a uitat o clipă la Lori-ELizabeth şi i-a 
zâmbit. Febra fetiţei a scăzut imediat şi ea s-a vindecat instantaneu. 
Câteva secunde mai târziu, frumoasa femeie a dispărut. 

Lori-Elizabeth i-a povestit mamei sale ce s-a întâmplat. 
Aceasta i-a zâmbit, dar nu i-a oferit nicio explicaţie. Ani mai 
târziu, când a întrebat-o din nou, mama i-a spus că era convinsă că 
cea care a vizitat-o în acea noapte fusese Fecioara Maria, cu care 
Lori-Elizabeth a păstrat o legătură sufletească specială până în 
zilele noastre. Ea se consideră binecuvântată pentru că unul din 
îngerii ei păzitori este chiar Fecioara Maria. 


Fecioara Maria poate ajuta simultan toți copiii şi toate mamele 
care îi cer ajutorul. Eficienţa ei este absolută. Aşa cum vei afla 

citind relatarea următoare, o mamă singură pe nume Karen 
Clothier i-a cerut cu înţelepciune Fecioarei să fie celălalt părinte al 
copiilor ei: 

Acum doi ani, Karen i-a rugat pe Dumnezeu, pe Fecioara 
Maria şi pe îngeri să îi ajute pe ea şi pe cei doi băieţi ai săi să 
meargă într-un loc din Maine pe care îl considerau foarte special şi 
unde îşi dusese în fiecare an copiii la plajă. 

Cum copiii crescuseră, Karen considera că avea nevoie de 
ajutor, căci îşi luaseră carnetele de şoferi şi deveneau din ce în ce 
mai independenţi, iar ea continua să îşi facă griji pentru ei. De 
aceea, ea a început să se roage Fecioarei Maria să aibă grijă de 
băieţii ei, îndeosebi de cel mare, Zack. 

Îngerii i-au ajutat într-adevăr pe cei trei să ajungă în Maine, 
iar în acea seară frumoasă, în timp ce se afla pe plaja specială pe 
care petrecuseră împreună atâtea vacanțe minunate, Karen le-a 
mulțumit în tăcere lui Dumnezeu, Fecioarei Maria şi îngerilor 
pentru că i-au readus împreună în acest loc de vrajă. Când şi-a 
întors privirea să se uite la Zack, ea şi-a văzut fiul înconjurat de un 
nimb superb de lumină albastră, în dreptul capului său. 

Karen a simţit cu putere prezența Fecioarei Maria şi este 
absolut convinsă că aceasta a fost maniera ei de a o informa că 
veghează asupra fiului ei. Karen a simţit atunci o stare de pace cum 
numai trăise vreodată şi consideră şi astăzi evenimentul ca fiind un 
miracol. 


Maria este mama tuturor 


Nu toți copiii au o influență maternă potrivită în viata lor. 
Mamele unora sunt dependente de droguri sau bolnave, iar altele 
i-au părăsit sau au murit. Copiii suferă foarte mult în aceste 
condiţii, dar o pot invoca pe Fecioara Maria pentru a umple acest 
gol din viaţa lor. 

De pildă, Fecioara Maria a călăuzit-o pe Aurelia încă de la 
vârsta de doi ani. Mama acesteia îi părăsise pe ea şi pe fratele ei în 
Mexic, venind în Statele Unite în căutarea unei vieți mai bune 

pentru familia ei. La plecare, ea i-a spus Aureliei că arată exact ca 
la Virgen Maria şi i-a dat o iconité a Fecioarei pentru a veghea 
asupra ei. 

Timp de doi ani care i s-au părut foarte lungi, Fecioara Maria 
a devenit „mama” Aureliei. Aceasta i-a vorbit zilnic Maicii 
Preacurate, a plâns şi a râs împreună cu ea în timp ce îi povestea 
întâmplările zilei, a dormit cu iconita ei lângă ea şi a simţit că nu 
trebuia decât să ceară pentru a primi toate lucrurile de care avea 
nevoie. 

Aurelia a crezut cu toată convingerea că Fecioara Maria a 
ajutat-o să treacă peste această prima mare încercare din viata ei. 
Ea s-a rugat ca mama ei să îi cheme pe ea şi pe fratele ei în Statele 
Unite, iar doi ani mai târziu familia s-a reunificat. 

Legătura sufletească pe care o simte şi astăzi cu Fecioara 
Maria îi umple Aureliei inima de iubire şi de o pace fără egal. Ea 
vede pretutindeni imaginea Mariei — în nori, în tiglele de pe 
acoperişurile caselor sau pe tavane — iar trandafirii îi ies în cale 
chiar şi atunci când nu este sezonul lor şi când nu ar fi normal să 
apară. Aurelia ştie că toate acestea sunt semne primite de la 
Fecioara Maria, care îi transmite astfel că nu o va părăsi niciodată 
şi că oricât de mari ar fi încercările cu care s-ar confrunta, va 
continua să fie de-a pururi farul ei călăuzitor! 


Dacă mama ta nu poate fi alături de tine, o poți ruga oricând 
pe Fecioara Maria să îi tina locul, aşa cum a descoperit Joélle 
Guillemette: 

Cand avea opt ani, Joélle şi sora ei s-au mutat la tatăl lor. Dat 
fiind că mama ei nu mai era aproape de ea, Joélle se baza în toate 
pe sora ei mai mare, dar cand a împlinit 13 ani, aceasta s-a mutat, 
iar ea a rămas singură cu tatăl ei. Acesta lucra într-un schimb de 
noapte, aşa că Joélle trebuia să stea sigură foarte mult timp. Deşi 
tatăl ei era un om bun, amuzant şi plin de iubire, lui Joélle îi lipsea 
mult o influență feminină. Îi lipseau îndeosebi îmbrăţişările 
prelungite pe care i le oferea mama ei, îndeosebi cand era bolnavă 
sau tristă. 

Într-o seară, Joélle s-a adresat lui Dumnezeu şi Fecioarei 
Maria. Ea i-a cerut acesteia din urmă să fie mama ei. De atunci, ea 
a apelat frecvent la Maica Preacurată, inclusiv mai târziu, când a 
ajuns să aibă ea însăşi două fete. La un moment dat, fata ei mai 
mare s-a mutat pe timp de un an cu nişte prietene din alt oraş, căci 
şcolile din oraşul ei erau foarte slabe, iar educaţia sa lăsa de dorit. 
În ziua în care fata a plecat de acasă, Joélle a plâns toată noaptea, 
rugându-se lui Dumnezeu, Fecioarei Maria şi lui lisus. 

Subit, ea a trăit o stare de iubire nepământeană şi i-a văzut cu 
ochii minţii pe Fecioara Maria stând de o parte a patului ei şi pe 
lisus de cealaltă parte. Cei doi au rămas împreună cu ea întreaga 
noapte. Joëlle îşi mai aminteşte şi astăzi imbratisarea maternă a 
Fecioarei Maria. 

Ea a cumpărat nişte trandafiri artificiali din mătase roz pe care 
îi tine lângă pat, ca un simbol al Maicii Preacurate, pe care o 
invocă la fel de des, ştiind că aceasta o ascultă întotdeauna. 


Credinţa lui Joëlle în prezența continuă a Fecioarei Maria 
alături de ea i-a fost de mare ajutor în copilărie, dar şi mai târziu, în 
timpul vieții de adult. Indiferent ce relație ai cu mama ta, Fecioara 
Maria te poate ajuta. Povestea care urmează este una dintre 
relatările mele preferate. Este vorba de o adolescentă pe nume 
Talua Manning: 

Întâlnirea Taluei cu Fecioara Maria s-a petrecut când aceasta 
avea 16 ani şi a emotionat-o la culme. Mama Taluei obişnuia să 
vină în fiecare seară pentru a o săruta înainte de culcare. Într-o 
noapte, fata s-a trezit simțind că cineva o sărută pe frunte. Cand a 
deschis ochii, a văzut o femeie frumoasă care se îndepărta lent de 
ea, dispărând într-un colt al camerei. 

A doua zi dimineaţa, Talua şi-a întrebat mama dacă a sărutat-o 
cu o seară înainte, dar aceasta 1-a răspuns: 

— Nu. Îmi pare rău. 

Talua i-a povestit ce s-a întâmplat, iar mama ei 1-a zâmbit. 
Abia peste câţiva ani a înţeles Talua că femeia din acea noapte a 

fost Fecioara Maria. Această amintire rămâne una dintre cele mai 
prețioase pentru ea. 


Fecioara Maria vindecă durerea mamelor 


Statutul de părinte aduce multe satisfacţii, dar şi destule sufe- 
rinte. Nimic nu se compară însă cu durerea unei mame care şi-a 
pierdut copilul, fie în timpul sarcinii, fie după ce acesta s-a născut. 
Din fericire, Fecioara Maria se pricepe de minune să îi mângâie pe 
părinţii indurerati, astfel încât aceştia să îşi poată continua viata şi 
să îşi poată regăsi pacea sufletească. 

Mary Alice Santoro şi-a găsit târziu împlinirea ca femeie. Ea 
s-a măritat la 35 de ani, nu pentru că ar fi fost urâtă, ci pentru că a 
aşteptat bărbatul cel mai potrivit pentru ea, sufletul ei pereche, pe 
care l-a şi găsit de altfel. La cinci luni după nuntă ea a rămas 
însărcinată, spre încântarea ei şi a soțului său. Amândoi considerau 
că sarcina era un dar de la Dumnezeu. 

Bucuria lor s-a transformat însă în tristeţe şase săptămâni mai 
târziu, când Mary Alice a pierdut sarcina. Îndurerată, ea l-a întrebat 
pe Dumnezeu de ce i-a mai dăruit un copil dacă i l-a luat atât de 
rapid înapoi. Nu a primit însă niciun răspuns. 

Medicii nu i-au descoperit nicio problemă, spunându-i că s-a 
întâmplat pur şi simplu. Dar Mary Alice nu putea accepta o 
asemenea explicaţie. De vreme ce nu a existat o cauză fizică pentru 
pierderea sarcinii, însemna că trebuie să fi existat o cauză 
metafizică sau spirituală. Ea a continuat să îşi deplângă pierderea, 
ascunzându-se de multe ori în baie, pentru a nu-şi supăra soţul. A 
continuat de asemenea să îl întrebe pe Dumnezeu de ce 1-a fost dat 
să trăiască această durere. 

Într-o seară, ea a primit răspunsul în vis. Mary Alice a văzut-o 
pe Fecioara Maria, care tinea în braţe un copilaş. Desi se afla la o 
oarecare distanţă de ea, Mary Alice a ştiut intuitiv că micuțul era 
copilul ei. Fecioara Maria purta o rochie albastră lungă şi un văl 
alb. Avea părul şaten, până la nivelul umerilor. 

Maica Preacurată i-a spus cu multă blandete: 

— Copila mea, nu mai suferi. Acest copil este al lui Dumnezeu, 
la fel ca şi tine. Te asigur că este foarte bine îngrijit şi iubit aici. Se 
roagă pentru tine şi nu te va părăsi niciodată. Totul este bine. 

Evenimentul s-a petrecut în urmă cu 25 de ani, dar Mary Alice 
nu a uitat nici astăzi frumuseţea Fecioarei Maria şi iubirea care 
emana din ea. În timp, ea şi-a văzut de viață, având încredere că 
din cer veghează asupra ei un nou înger păzitor... dar şi Maica 
Preacurată, care îşi doreşte ca noi să fim fericiți indiferent ce ni s-a 
întâmplat. 


Fecioara Maria a făcut un gest plin de compasiune atunci când 
i-a arătat lui Mary Alice imaginea copilului ei ajuns în rai, perfect 
conştientă că această imagine o va reconforta pe mama îndurerată. 
Ea a facut un miracol similar şi pentru Sandra McLean, chiar 
înainte ca aceasta să îşi piardă copilul: 

În anul 2006, Sandra a rămas însărcinată, fără să se fi aşteptat 
la aşa ceva. Într-o seară din primele săptămâni de sarcină, Fecioara 
Maria i-a apărut într-un vis. Stătea pe un tron mare, înconjurat de 
nori albi, şi ținea în braţe un bebeluş învelit cu o păturică roz. 

Fecioara Maria i-a zâmbit cu multă căldură, după care i s-a 
adresat fără cuvinte (telepatic), spunându-i că va ţine acest copil 
lângă ea şi îl va îngriji cu cea mai mare afecțiune, căci nu era 
timpul lui să vină pe Pământ. Când Sandra s-a trezit, şi-a dat seama 
că sângera. A pierdut sarcina câteva zile mai târziu. 

Faptul a întristat-o, iar mai târziu ea a mai pierdut două 
sarcini. Singurul lucru care i-a oferit mângâiere a fost gândul că 
Fecioara Maria veghează din cer asupra ei, aşa cum face cu noi 
toți. Sandra este convinsă până astăzi că Fecioara Maria ne 
călăuzeşte şi ne luminează calea, în acord cu planul divin pentru 
fiecare în parte. 

Sandra se roagă frecvent Fecioarei Maria şi simte o stare de 
iubire şi de pace profundă ori de câte ori se gândeşte la ea. 

De indata ce copilul a fost conceput, mama se simte legata de 
el. De aceea, pierderea unei sarcini este un eveniment extrem de 
dureros pentru femei. Din fericire, Fecioara Maria le ajută pe 
acestea să depăşească aceste momente dificile. 

În anul 2007, de Ziua Australiei (26 ianuarie), Carly Marie 
Dudley a născut un fiu mort, pe care l-a numit Christian. Viaţa 
copilului se terminase încă înainte de a începe. Ţinând la piept 
corpul neînsufleţit al copilului ei, Carly s-a rugat Fecioarei Maria, 
de care se simtise foarte atrasă încă de când a devenit mamă, cu un 
an înainte. Acum, durerea ei era foarte profundă, dar Carly era 
convinsă că Maica Preacurată o va înţelege, căci îşi pierduse ea 
însăşi copilul când a trăit pe Pământ. 

Carly a continuat să se roage pe patul de spital, cu ochii 
închişi, şi s-a rugat Mariei şi îngerilor să vină şi să îi ducă în rai 
copilul. Când a deschis ochii, a văzut o lumină strălucitoare care 
scălda întreaga cameră. Aceasta a dispărut la fel de brusc cum a 
apărut. Carly a rămas convinsă că a asistat la momentul în care 
Fecioara Maria a venit să îi ia copilul la cer şi a trăit o stare de pace 
sufletească profundă, care nu poate fi descrisă în cuvinte. 

Gândul că fiul ei se afla cu Fecioara Maria i-a dat lui Carly 
putere şi a transformat-o într-o femeie excepțională. Ea a înființat 
Ziua Internaţională a Mamelor Îndoliate, în prima duminică a lunii 
mai, iar la ora actuală ajută mii de familii din întreaga lume să îşi 
găsească pacea după ce şi-au pierdut copiii. 


Ce lucru minunat: să faci din durerea ta o platformă pentru a 
ajuta alte mame îndurerate! Chiar dacă nu poate împiedica moartea 
tuturor copiilor, Fecioara Maria poate vindeca suferința pe care o 
simt părinţii atunci când le moare un copil. 

Mama lui Connie Misiolek a fost întotdeauna credincioasă. 
Ea repetă şi astăzi Rozariul de trei ori pe zi, deşi are 92 de ani. 

În mai 1956, când s-a născut Connie, mama acesteia s-a trezit 
într-o dimineaţă auzind şuierul vântului care părea să spulbere 
frunzele. Zgomotul venea de dincolo de uşa dormitorului ei. Uşa 

acestuia s-a deschis lent, iar in camera a intrat Fecioara Maria. 
Mama lui Connie s-a ridicat uimită din pat. Fecioara părea tristă, tinea 
un rozariu şi avea mâinile unite în rugăciune. În spatele ei se aflau ea 
însăşi, îmbrăcată într-o rochie pe care nu o purta de obicei, soțul ei, 
care purta un costum pe care nu îl purta de obicei, şi fiica ei, îmbrăcată 
în rochia pe care a purtat-o în momentul Comuniunii. Nu l-a văzut 
însă pe băieţelul ei în vârstă de şase ani. Acest lucru a ingrijorat-o, aşa 
că a doua zi a comentat această viziune cu prietena ei, care locuia pe 
aceeaşi stradă cu ea (şi care a devenit mai târziu nasa lui Connie). 
Prietena ei i-a spus să nu îşi facă griji, căci şcoala se va termina în 
curând, iar ea îşi va putea supraveghea mai atentă fiul. 

Două luni mai târziu, pe data de 12 iulie 1956, mama lui 
Connie a lipsit de acasă doar câteva minute, cât a dat o fugă până 
la prietena ei. Înainte de a pleca, i-a spus baietelului ei că va lipsi 
putin de acasă şi că nu are voie să iasă afară. Din păcate, acesta nu 
a ascultat-o. A ieşit la joacă, a trecut neatent strada şi a fost lovit de 
o maşină, care l-a ucis. Sora lui a asistat la accident, aşa că a fugit 
si i-a spus mamei sale că „cineva a dat cu maşina peste Lenu” 
(diminutiv polonez pentru Leonard). La înmormântare mama lui 
Connie a purtat rochia pe care a văzut-o în viziune, tatăl ei a purtat 
costumul respectiv, iar Connie rochia de la Comuniune. 

În felicitarea pe care i-o dăduse ceva mai devreme, de Ziua 
Mamei, băieţelul ei semnase: „Ie iubesc, Lenu. Ne vedem în rai.” 
Cam neobişnuit pentru un copil de şase ani! 

Mama lui Connie este convinsă şi astăzi că Fecioara Maria a 
pregătit-o în acest fel pentru moartea fiului ei şi că îl va revedea 
într-adevăr în rai. 


Gândul că micuțul lor este îngrijit în rai de Fecioara Maria 
este reconfortant pentru părinţii care îi jelesc moartea. Fecioara 
Maria le oferă mângâiere inclusiv femeilor care îşi doresc să 
devină mame, dar nu reuşesc să conceapă un copil. 

De pildă, Stacey Corley a avut întotdeauna o relație apropiată 
cu Fecioara Maria, căci a primit o educație catolică în copilărie. 

Recent, intr-un moment de tristete, ea a vazut-o cu ochii mintii pe 
Fecioară stând lângă ea şi tinandu-si mâna pe umărul ei stâng. Era 
plină de înţelegere şi de iubire, aşa cum s-a dovedit de nenumărate 
ori când Stacey avea nevoie ca sufletul să îi fie vindecat. 

Stacey a acceptat de mult timp ideea că Fecioara Maria se află 
întotdeauna alături de ea şi că este unul din ghizii ei spirituali. 
Uneori, Maica Preacurată îi apare zâmbind, chicotind sau dând 
afirmativ din cap. 

Stacey este plină de recunoştinţă pentru relația ei apropiată cu 
Fecioara. Deşi nu poate avea copii, Maria a ajutat-o spunându-i că 
poate fi mama tuturor copiilor. La ora actuală, ea ingrijeste doi 
câini şi foarte mulți oameni, împlinindu-şi astfel nevoia de a-şi 
revărsa asupra altora afecțiunea maternă. 


Maica Preacurată este iubită de toți oamenii a căror viata a 
fost binecuvântată de contactul cu spiritul ei blând şi afectuos. Prin 
capacitatea ei infinită de a ajuta simultan un număr foarte mare de 
oameni, Fecioara Maria mângâie, vindecă şi, aşa cum vei vedea în 
capitolul următor, protejează. La urma urmelor, noi suntem cu toţii 
copiii ei. Din perspectiva ei spirituală, ea poate anticipa cu uşurinţă 
pericolele şi ne poate avertiza asupra acestora. 

PROTECTIA 
FECIOAREI MARIA 


Privirea atentă a Fecioarei Maria ne protejează frecvent de 
situaţiile periculoase prin intervenţiile ei miraculoase. În acest 
capitol vom descrie relatări ale unor oameni ale căror vieți au fost 
salvate de prezenţa providenţială a Maicii Preacurate. În unele 
cazuri, ea le transmite oamenilor avertismente si sfaturi care se 
dovedesc salvatoare atunci când sunt urmate. În altele, ea le apare 
sub formă de viziuni sau le transmite semnele ei clasice: lumina 
albastră şi mirosul de trandafiri. Există şi situații care sfidează 
orice logică, în care persoanele implicate scapă nevătămate din 
accidente care ar fi trebuit să le fie fatale. Toate aceste experiențe 
derivă din marea iubire pe care le-o poartă oamenilor Fecioara 
Maria. 

Spre exemplu, o femeie pe nume Rebecca a fost reconfortată 
de Fecioara Maria, care i-a dat curajul şi credința necesare pentru a 
ieşi cu bine dintr-un accident de maşină potențial fatal. 

Pe data de 25 iunie 2001, Rebecca îşi conducea maşina în 
drum spre casă pe o autostradă din Norfolk, Virginia, venind de la 
serviciu. Era 7:00 seara, iar soarele îi bătea în ochi. În fata ei s-a 
petrecut un accident în care două maşini s-au ciocnit, iar ea nu a 
mai avut timp să frâneze la timp, căci mergea cu 90 de kilometri la 
oră. 

În mod miraculos, maşina ei s-a oprit la doar câţiva centimetri 
de cea din fata ei, iar o pace profundă a coborât asupra Rebeccăi. 
În aer plutea un parfum intens de trandafiri. Rebecca a auzit o voce 
care i-a spus: 

— Eu sunt Maria. Totul va fi bine. 

Aproape instantaneu, maşina din spate s-a izbit de a ei şi a 
împins-o în față. Rebecca nu a simțit absolut nimic, dar a auzit 
scrâşnetul metalului distorsionat. 

Ea a auzit din nou cuvintele: „Totul va fi bine” şi nu s-a îndoit 
nicio clipă de ele. Când doi poliţişti puternici au reuşit să îi des- 
chidă în sfârşit portiera blocată, Rebecca a ieşit afară, dar nu şi-a 
mai recunoscut maşina, care se transformase într-o masă de tablă 
diformă. Cât despre ea, nu avea nici cea mai mică zgârietură. Șeful 
ei, care s-a nimerit la scena accidentului în acelaşi timp cu ea, a 
remarcat în treacăt a doua zi: 

— Am fost convins că ai murit, căci nimeni nu ar fi putut scăpa 
cu viata din acel accident. 

Rebecca nu are nici cea mai mica indoiala ca cea care a salvat-o 
atunci a fost Fecioara Maria, care i-a $i transmis că totul va fi bine. 
Şi a fost. 


Avertismente protectoare 


Fecioara Maria nu ne transmite numai cuvinte de mângâiere, 
ci şi avertismente concrete, atunci când doreşte să fim protejaţi şi 
în siguranță. O femeie pe nume Karen Bishop a reuşit să evite o 
tragedie numai pentru că a ascultat cuvintele de avertisment ale 
Mariei: 

Încă de tânără, Karen (care era asistentă medicală) a simțit o 
conexiune puternică cu Fecioara Maria. Se gândea de multe ori să 
facă o vizită la Lourdes, pentru a se simţi mai apropiată de ea, iar 
în anul 2004 Karen şi-a văzut visul cu ochii. 

Viaţa familială a lui Karen în anii copilăriei a fost foarte 
haotică, aşa că ea se ruga frecvent Maicii Preacurate. La 12 ani, ea 
a fost nevoită să se ducă la culcare pe un frig cumplit. Bunica ei îi 

cumpărase o pătură electrică, iar Karen i-a dat drumul pe un nivel 
mediu de intensitate. 

În acea noapte, Fecioara Maria i-a apărut în vis, spunându-i în 
mod repetat: 

— Karen, trezeşte-te, trezeşte-te! 

Karen s-a trezit simțind o durere ascuţită în coapsă, iar când 
şi-a deschis ochii, camera era înecată în fum. Pătura sa electrică 
luase foc! Din fericire, părinții ei au dat năvală în cameră, tuşind şi 
înecându-se, iar tatăl ei a reuşit să stingă cumva focul. 

Karen i-a povestit mamei sale ce s-a întâmplat, dar aceasta nu 
a crezut-o. Ea ştia însă că visul a fost adevărat şi nu uită nici astăzi 
că Fecioara a vegheat asupra ei, asupra părinților ei şi asupra 
micutului lor apartament, astfel încât nimeni să nu fie rănit. 

Karen nu are nicio îndoială că prezența Fecioarei Maria este 
cât se poate de reală... fiind o sursă de iubire şi de protecție pentru 
toți oamenii care o invocă. 


Şi eu cred acelaşi lucru. La urma urmelor, Fecioara Maria este 
dispusă să facă orice pentru a ne menţine în siguranță, sănătoşi şi 
fericiți, fără a încălca însă vreodată deciziile noastre libere. Atunci 
când consideră necesar, ea ne transmite avertismente clare şi 
ferme, pe care le putem auzi limpede, chiar şi în mijlocul celor mai 
intense emoţii. Sfaturile ei ne pot elibera, aşa cum s-a întâmplat (la 
modul literal) în cazul unei femei pe nume Sue Tanida care a 
rămas încuiată în baie: 

Mânerul uneia din băile din apartamentul lui Sue s-a rupt, iar 
ea a rămas captivă într-un spaţiu foarte mic şi fără aerisire. A trecut 
o jumătate de oră până când cineva din exterior a putut repara 
clanta, timp în care Sue a facut un atac de panică, simțind că nu 
mai poate respira. 

Ea a invocat ajutorul Fecioarei Maria şi a auzit instantaneu o 
voce care i-a spus să îşi apropie capul de pragul uşii, pe unde intra 
un firicel de aer. Sue a ascultat sfatul primit şi s-a calmat de îndată 
ce a simțit aerul curat de afară. Ea a rămas tot timpul în aceasta 
poziţie, repetând o rugăciune adresată Fecioarei Maria. 

La un moment dat, ea a auzit din nou vocea din mintea ei, 
spunandu-i: 

— Îndepărtează-te de usa. 

A ascultat-o şi de aceasta dată şi bine a făcut, căci usa s-a 
deschis cu putere 30 de secunde mai târziu. În acest fel, Fecioara 
Maria a împiedicat-o să se lovească la cap! 


Salvarea lui Sue arată ingeniozitatea şi puterea Fecioarei 
Maria de a ne proteja în toate situațiile. Puterea Maicii Preacurate 
de a ne proteja în momentele dificile este nelimitată. În povestea 
care urmează (şi care conține anumite elemente mai grafice), o 
femeie pe nume Mary Webster şi tovarăşii ei au fost salvaţi de la 
o soartă teribilă prin intervenția directă a Fecioarei Maria: 

Mary a primit numele bunicii sale, care a fost numită astfel 
după Fecioara Maria. Experienţa care urmează s-a petrecut când ea 
avea zece ani. 

Era o zi fierbinte de august, în anul 1968. Mary şi vărul ei 
Ray, care la acea vreme avea opt ani, împreună cu un băieţel din 
vecini care avea cinci ani, pe nume Mark, le-au cerut părinților 
permisiunea să meargă la ştrandul local. Până atunci nu fuseseră 
lăsați niciodată să meargă la strand fara a fi însoțiți de cineva mai 
mare. După ce s-au rugat îndelung de părinţi, ei au primit această 
permisiune, cu condiția să nu scurteze drumul trecând prin 
cimitirul din spatele casei lui Mary, dincolo de care se afla parcul 
oraşului, ci să meargă pe drumul principal, care era mai lung. 

Copiii au fost de acord şi au mers pe drumul principal, aşa 
cum li se spusese. Ei au ajuns la strand incalziti, dar foarte veseli. 
Mary nu-şi mai aminteşte ora la care trebuia să se întoarcă acasă, ci 
doar că erau cu toţii epuizați după joaca în bazin. Niciunul dintre ei 
nu mai avea chef de drumul cel lung pe căldura aceea, aşa că s-au 
decis să o ia pe scurtătură. Mary se simţea cam vinovată, căci era 
cea mai mare şi trebuia să aibă grijă de cei doi copii mai mici, iar 
acum încălca recomandarea mamei sale. Băieții erau însă prea 
obosiţi, iar ea se simţea la fel. 

Cand cei trei s-au apropiat de poarta cimitirului, Mary a vazut 
un bărbat ciudat care stătea pe o banca din interior şi citea ziarul. 
Ea s-a întrebat dacă nu era cazul să se întoarcă şi să o apuce pe 
drumul principal, aşa cum îi promisese mamei sale, pentru a-l evita 
astfel pe acel bărbat. 

În acel moment, un alt bărbat a apărut parcă de nicăieri şi i-a 
întrebat pe copii unde se duceau. Mary 1-a răspuns: 

— O luăm prin cimitir, pe scurtatura. 

În timp ce vorbea cu el, ea a avut un presentiment neplăcut, 
însoțit de gândul că ar trebui să o ia cu toţii la fugă. 

Bărbatul le-a spus copiilor că ştia un drum şi mai scurt, pe 
care [i-l putea arăta dacă îl urmau dincolo de gardul cimitirului. 
Băieţii erau încântați de gândul unui drum atât de scurt, dar Mary 
ezita, gândindu-se că ideea nu era atât de bună. Bărbatul era însă 
foarte convingător, aşa că până la urmă copiii l-au urmat. Mary nu 
uitase însă dorinţa de a fugi pe care o simtise mai devreme. Pe 
drum a văzut o creangă mare şi şi-ar fi dorit să o ia pentru a se 
putea proteja în caz de pericol, dar teama a împiedicat-o să facă 
acest lucru. 

Când grupul a ajuns în vârful dealului din spatele cimitirului, 
Mary şi-a dat seama că drumul nu era deloc mai scurt. Atunci, 
bărbatul a întrebat-o dacă doreşte să obţină nişte bani. Naiva, ea a 
răspuns că da, gândindu-se ce plăcut ar fi să se ducă acasă la 
părinţi şi să le dea banii. De aceea, l-a întrebat pe bărbat ce trebuie 
să facă pentru a obţine banii. El i-a spus să îşi dea jos costumul de 
baie şi să se întindă pe jos. Mary a împietrit. I-a răspuns imediat 
bărbatului că nu mai dorea să primească bani şi că nu vroia decât 
să meargă acasă. 

La acea vârstă, Mary nu ştia nimic despre sexualitate, dar îşi 
dădea seama că ceea ce îi ceruse bărbatul nu era ceva normal. La 
ora actuală nu-şi mai aminteşte dacă bărbatul a amenintat-o, ci 
doar că i-a fost foarte teamă, aşa că până la urmă a făcut ce i-a 
cerut acesta. 

Atunci, bărbatul le-a cerut celor doi băieţi să ingenuncheze cu 
spatele la ei. Copiii trebuie să fi simțit teama lui Mary sau să-şi fi dat 
ei înşişi seama că ceea ce se întâmpla nu era firesc, aşa că au început 
să plângă. Mary i-a invocat Fecioarei Maria ajutorul, rugându-se în 
tăcere. La acea vreme credea că va muri, şi tot ce mai spera era că 
totul se va petrece rapid şi că va putea ajunge în rai. 

Bărbatul şi-a dat jos pantalonii si a îngenuncheat în fata ei. In 
tot acest timp, Mary s-a gândit la Fecioara Maria, vizualizând-o 
efectiv în toată splendoarea ei, strălucind ca un soare. Atunci, ea a 
auzit o voce care îi spunea că se roage cu voce tare. Mary era 
convinsă că Fecioara 1-a cerut acest lucru pentru că era pe punctul 
de a muri. De aceea, a închis ochii şi a început să rostească cu voce 
tare Rugăciunea Maicii Domnului: „Preasfântă Fecioară Maria, cea 
plină de graţie, binecuvântată eşti tu între femei şi binecuvântat 
este rodul pântecului tău, lisus Christos. Preasfântă Fecioară, 
Maica Domnului, roagă-te pentru noi, păcătoşii, acum şi în ceasul 
morții noastre. Amin”. 

În acest moment, Ray s-a ridicat în picioare şi a rupt-o la fugă. 
Mark încă mai plângea, dar bărbatul i-a spus şi lui să plece. 

Mary s-a rugat, după care a aşteptat să moară, dar nu s-a 
întâmplat nimic. Ea nu a simţit nicio durere şi nu a auzit niciun 
zgomot. Nemaistiind ce să creadă, a deschis ochii, aşteptând să se 
trezească în rai alături de Fecioara Maria, dar nu l-a văzut decât pe 
bărbatul de dinainte, care o privea. În final, acesta i-a spus: 

— Pleacă... Du-te acasă... şi aminteste-ti să nu mai vorbeşti cu 
străinii. 

Uluită şi speriată, Mary a sărit în picioare, şi-a înşfăcat 
prosopul şi a luat-o la goană, strigându-i peste umăr bărbatului: 
„Mulţumesc!”, deşi nu îşi dădea seama pentru ce îi mulțumea. 

Tot ce îşi mai aminteşte astăzi este strălucirea soarelui care 
apunea şi faptul că temperatura aerului scăzuse. A continuat să 
alerge... până când a văzut-o pe sora ei mai mare iesindu-i în 
întâmpinare, moment în care a ştiut că era în siguranță. 

Cand Fecioara Maria ne da un avertisment, depinde numai de 
noi dacă o ascultăm sau nu. De regulă, avertismentele ei sunt clare 
şi la obiect, aşa că este greu să le înțelegem greşit. Atunci cand îi 
urmăm sfaturile, prezenţa ei ne ajută să ne păstrăm calmul astfel 
încât să putem acţiona aşa cum ne-a învăţat şi să putem gândi 
limpede în situația dificilă în care ne aflăm. 


Răspunsul Fecioarei Maria la rugăciunile 
care îi invocă protecţia 


Personal, îi admir foarte mult pe oamenii care au prezenţa de 
spirit să invoce ajutorul cerului atunci când se tem sau când se află 
într-o situaţie periculoasă. Din păcate, majoritatea oamenilor înjură 
sau rostesc o afirmaţie negativă în momentele de anxietate. De 
aceea, relatările care urmează m-au inspirat sincer, căci reacția 
instinctivă a acestor oameni în fața pericolului a fost aceea de a se 
ruga. Indiferent dacă au învăţat acest lucru de la părinți sau au 
reacționat astfel pentru că erau foarte credincioşi (ori, poate, 
absolut disperaţi şi dornici să primească un ajutor), cert este că 
rugăciunile lor au primit răspuns! 

Să luăm de pildă cazul Philomenei Chillino. Prima experiență 
pe care a trăit-o aceasta cu Fecioara Maria s-a petrecut când avea 
cinci ani, iar prima rugăciune pe care a invatat-o a fost Ave Maria 
(Rugăciunea Maicii Domnului). Încă de mică, Philomena s-a rugat 
cu uşurinţă Maicii Preacurate, cu care simţea că are o legătură 
sufletească inexplicabilă. 

Familia Philomenei locuia într-o casă din Mahwah, New 
Jersey, iar mamei sale îi plăcea să gătească (era de origine 
italiană!), aşa că familia avea un congelator plin cu alimente în 
pivniță. Aşa se face că mama Philomenei o trimitea adeseori in 
pivniţă să aducă un aliment sau altul, dar ei îi era frică, întrucât ori 
de câte ori cobora la subsol auzea voci. Nu avea însă ce să facă, aşa 
că îşi astupa urechile, lua repede alimentul cerut şi urca înapoi 
scările în fugă. 

Într-o zi, când mama ei a trimis-o în pivnita, iar Philomena a 
ajuns la uşa acesteia, vocile au devenit foarte puternice, repetând: 
„Ajută-mă”. Speriată, Philomena s-a întors şi i-a spus mamei sale 
ce a auzit, dar aceasta i-a răspuns să coboare înapoi şi să ignore 
vocile. De aceea, ea a coborât încet treptele şi s-a apropiat de uşă, 
neştiind ce să facă. Atunci, a început să se roage, cerând ajutorul 
cerului. A auzit imediat o altă voce care i-a spus: 

— Nu te teme. Roagă-te pentru aceste suflete. 

Singura rugăciune pe care o ştia Philomena era Rugăciunea 
Maicii Domnului. Ea a deschis încet uşa pivnitei şi a dat să intre. A 
văzut imediat mai multe figuri umane proiectate pe cei patru pereţi 
ai încăperii. A început să rostească Rugăciunea Maicii Domnului, 
iar figurile au dispărut una câte una. De atunci, nu a mai auzit 
niciodată vocile şi nu a mai văzut acele umbre. 

Când Philomena avea 25 de ani, Fecioara Maria a intervenit 
din nou în viata ei. De aceasta dată i-a apărut în toată splendoarea 
ei. Philomena avea copii mici, iar viata ei nu era deloc uşoară în 
acel moment, aşa că avea nevoie de tot ajutorul pe care îl putea 
primi. Maria i-a spus Philomenei să nu creadă că este vreodată 
singură, căci ea veghează întotdeauna asupra ei. 

Philomena continuă să se roage şi astăzi Fecioarei Maria, 
cerându-i să o călăuzească astfel încât să fie o mamă mai bună 
pentru copiii ei, inclusiv pentru cei pe care i-a adoptat. 


Experiențele de comuniune ale Philomenei cu Fecioara Maria 
mi se par cu atât mai frumoase cu cât ele i-au întărit credința, lucru 
de care beneficiază la ora actuală inclusiv copiii ei. În urma 
experiențelor din copilărie şi din tinereţe, Philomena nu mai are 
nicio îndoială că Fecioara Maria veghează asupra ei, iar ea le 
transmite această cunoaştere copiilor ei. Acesta este unul dintre 
cele mai frumoase daruri pe care le putem oferi copiilor noştri. 

Povestea care urmează este cu atât mai impresionantă cu cât 
s-a petrecut în Africa de Sud, o ţară care poate fi extrem de 

periculoasă noaptea, aşa cum am învăţat din experiență personală 
atunci când am vizitat-o: 

În anul 1995, Charlene Yared-West şi mama ei călătoreau cu 
maşina de la Johannesburg la Pretoria, întorcându-se acasă după o 
vizită la o prietenă. Soarele aproape că apusese când maşina celor 
două a făcut pană, iar ele au rămas îngrozite pe marginea 
autostrăzii. În acei ani în Africa de Sud domneau violențele, iar 
crimele erau ceva obişnuit. Charlene nu era o persoană negativistă 
şi nu se plângea niciodată de situația haotică din ţară, aşa cum 
făceau multi alții, dar să rămâi fără apărare pe marginea drumului, 
fără un telefon mobil (cum se întâmplă astăzi) nu era o perspectivă 
prea roză. 

Cele două femei au ieşit din maşină şi au început să caute un 
telefon fix pe marginea autostrăzii. Pe tot parcursul drumului, au 
repetat cu voce tare Rugăciunea Maicii Domnului. În cele din 
urmă, au reuşit să găsească o cabină telefonică, la un kilometru şi 
jumătate de locul în care îşi lăsaseră maşina. Din păcate, acesta era 
deranjat! Din ce în ce mai îngrijorate, Charlene şi mama ei îşi 
dădeau seama că trebuiau să găsească rapid o soluție. Privind 
dincolo de cele patru benzi ale autostrăzii, Charlene a văzut un zid 
înalt care indica faptul că să se aflau la marginea unei suburbii. 
Singura ieşire de pe autostradă către zona suburbiei respective se 
afla însă la 32 de kilometri distanță! Alternativa era escaladarea 
zidului... 

Neavând de ales, Charlene i-a spus mamei sale care era planul 
şi faptul că ar trebui să încerce să treacă dincolo, deşi traversarea 
celor patru benzi ale autostrăzii şi escaladarea unui zid care ar fi 
putut fi electrificat sau dincolo de care s-ar fi putut afla câini 
antrenați să ucidă (lucru obişnuit în Africa de Sud) era o aventură 
extrem de periculoasă. 

După o nouă repetare a Rugăciunii Maicii Domnului, cele 
două femei au aşteptat un moment favorabil, după care au traversat 
în fugă autostrada. Pe partea opusă creşteau ciulini înalți, dar 
Charlene şi mama ei au reuşit să îşi croiască drum printre ei şi au 

ales o porțiune din cărămidă a zidului, astfel încât să aibă de ce să 
se ţină în timpul urcuşului. Mama lui Charlene şi-a ajutat fiica să 
se catere, iar când aceasta a privit dincolo, a văzut că nu era niciun 
câine prin preajmă. A sărit dincolo (simțindu-se ca o hoata!) şi a 
început să strige la fereastra casei din apropiere. Spre spaima ei, 
primul care 1-a 1eşit în întâmpinare a fost un câine mare, destul de 
agresiv. Din fericire, acesta era urmat îndeaproape de stăpânul lui. 

În final, totul s-a rezolvat cu bine. Stăpânul casei a adus un 
scaun pentru ca mama lui Charlene să se poată catara la rândul ei, 
apoi le-a invitat pe cele două femei în casă, unde le-a servit cu ceai şi 
cu prăjiturele pentru a le ajuta să se liniştească. Culmea este că atât 
el cât şi soția sa erau poliţişti. Cei doi au chemat o maşină de tractare 
ŞI l-au anunţat telefonic pe tatăl lui Charlene să vină după ele. 

Charlene este convinsă şi astăzi că cea care le-a călăuzit pe ea 
şi pe mama ei de-a lungul întregii aventuri a fost Fecioara Maria, 
căreia i-a rămas profund recunoscătoare. 


Fecioara Maria nu poate interveni în viața noastră decât dacă 
îi permitem acest lucru. La fel ca şi Dumnezeu şi celelalte ființe de 
lumină, ea respectă întru totul liberul nostru arbitru. De aceea, cea 
mai bună cale de a atrage intervenția directă a Fecioarei Maria este 
rugăciunea adresată ei. Acesta este subiectul pe care îl vom explora 
în capitolul următor. 

RUGACIUNI ADRESATE 
FECIOAREI MARIA 


Rugăciunile tradiționale care invocă ajutorul Fecioarei Maria 
sunt Rozariul' şi Rugăciunea Maicii Domnului, dar există şi alte 
modalități de a face acest lucru. Aşa cum un părinte răspunde la 
chemarea în ajutor a copilului său indiferent de maniera în care 
este formulată aceasta, Fecioara Maria nu ezită niciodată să ne vină 
în ajutor atunci când îi cerem acest lucru. De pildă, ea ne alungă 
grijile şi temerile prin prezenţa ei vindecătoare: 

Caroline Cording a trăit o experiență minunată alături de 
Fecioara Maria. Într-o vară, ea şi-a făcut în permanență griji că 
şi-ar putea pierde fiul, pe Tobias, deşi acesta era perfect sănătos. 
Caroline nu se putea împiedica însă să nu îşi facă griji pentru 
siguranța lui. 

Odată, când Tobias era cu tatăl său, Caroline s-a rugat Fecioa- 
rei Maria, cerându-i să aibă grijă de fiul ei cât timp acesta se afla la 
tatăl lui. Ea a avut imediat o viziune în care Maica Preacurată 
venea către ea tinandu-l pe Tobias în brațe. Simultan, a simțit o 
stare de pace, de iubire necondiționată şi de protecție. 

Caroline s-a simțit atât de uşurată încât de atunci nu s-a mai 
temut niciodată pentru siguranța fiului ei. Experiența a fost 


, Rozariul este o culegere de rugăciuni concepută de Dominic de Guzman (1170- 
1221), fondatorul Ordinului Dominican, spre a cinsti cincisprezece din cele mai 


importante mistere ale vieţii lui Iisus şi ale Fecioarei Maria. 

minunată, iar ea nu va uita niciodată starea de linişte pe care a 
simtit-o atunci. 


Ce om nu-şi face griji din cand in când? Din păcate, uneori 
această stare de anxietate devine cronică şi ne tulbură pacea 
interioară, aşa cum s-a întâmplat în cazul lui Caroline. Din fericire 
pentru ea, aceasta a descoperit cel mai bun „remediu” pentru grijile 
ei: rugăciunea şi invocarea ajutorului Fecioarei Maria. 

Fecioara Maria este dispusă să ne ajute indiferent de forma în 
care îi cerem asistența. Fiind o mamă care ne iubeşte necon- 
ditionat, ea răspunde la toate tipurile de rugăciuni. Deşi Rugă- 
ciunea Maicii Domnului este rugăciunea catolică tradițională care 
îi invocă ajutorul şi graţia, ea îi ajută la fel de eficient şi pe cei care 
i se roagă în cuvintele lor. Povestea Ritei-Marie Lenton ilustrează 
perfect acest lucru: 

Fecioara Maria a jucat întotdeauna un rol important în viața 
Ritei-Marie, căci a fost crescută de o familie catolică şi a urmat o 
şcoală catolică în oraşul în care a copilărit, Winton, în Queensland, 
Australia. Ea a renunțat să se mai ducă la biserică după ce s-a 
spovedit unui preot căruia i-a povestit de abuzurile sexuale ale 
tatălui ei vitreg, iar acesta a acuzat-o că este o păcătoasă şi i-a dat 
drept canon repetarea a zece Tatăl nostru şi a zece Ave Maria. 

Din fericire pentru ea, Fecioara Maria îi spusese deja Ritei că 
nu era o păcătoasă. Maica Preacurată era singura fiinţă pe care o 
invoca Rita în momentele ei dificile şi ea simţea de multe ori 
mâinile Fecioarei mângâind-o. Ea a fost cea care a invatat-o pe 
Rita cum să supraviețuiască traumei abuzului sexual şi cum să se 
detaşeze de corpul ei astfel încât să nu simtă durerea. Tot ea a 
invatat-o să îşi ierte abuzatorul (fără să-i accepte însă abuzul), ca 
modalitate de autovindecare. 

Chiar şi astăzi, ori de câte ori se simte stresată sau cu moralul 
la pământ, Rita repetă Rugăciunea Maicii Domnului, cu o mică 
modificare: 

„Slăvită fii tu, Maria cea plină de graţie, căci Domnul este cu 
tine. Binecuvântată eşti tu între femei, şi binecuvântat este rodul 

pântecului tau, lisus Christos. Preasfântă Fecioară, Maica 
Domnului, roagă-te pentru noi acum şi în ceasul morţii noastre. 
Amin.” 

După cum poţi vedea, Rita evită cu grijă cuvântul păcătoşi, 
căci Fecioara Maria a invatat-o încă de când era copil că niciun om 
nu este un păcătos. 

La ora actuală Rita conduce o firmă de pompe funebre, 
consolând multe familii şi rugându-se Fecioarei Maria să le ajute în 
aceste momente dureroase. 


Povestea Ritei este una din preferatele mele, căci arată efec- 
tele profunde şi de durată ale iubirii Fecioarei Maria. Rita nu 
numai că şi-a vindecat propriul suflet, dar îi ajută astăzi şi pe 
ceilalți oameni, rugându-se Fecioarei pentru ei. Astfel de rugăciuni 
au de multe ori efecte instantanee, uneori neaşteptate. Aşa cum a 
descoperit Stephen Mascovich, rugăciunile adresate Fecioarei 
Maria atrag după sine o pace interioară profundă: 

Cu 12 ani în urmă, Stephen a început să repete zilnic Rozariul. 
În acea perioadă trecea printr-o suită de evenimente foarte 
stresante, iar el îşi amintea din copilărie că repetarea rugăciunilor 
din Rozariu poate fi foarte benefică în astfel de situaţii. 

Într-adevăr, starea de tensiune pe care o simţea în permanență 
s-a diminuat de îndată ce a început să se roage, deşi situaţiile stre- 
sante nu s-au rezolvat imediat. În acea stare de calm, el a devenit 
însă capabil să facă mult mai uşor fata problemelor cu care se 
confrunta, atât din punct de vedere emoţional cât şi fizic. În zilele 
în care se simţea cu deosebire stresat, repeta de mai multe ori 
Rozariul. 

Un alt lucru pe care l-a descoperit Stephen a fost că dacă nu 
putea dormi noaptea, recitarea Rugăciunii Maicii Domnului îl ajuta 
rapid să îi vină somnul. El continuă să se roage şi astăzi Fecioarei 
Maria ori de câte ori anticipează noi situaţii dificile, iar acest lucru 
îl ajută enorm. 

Aşa cum a descoperit Stephen, simplul act al rugăciunii este 
suficient pentru eliminarea anxietatii şi stresului. Fecioara Maria 
răspunde instantaneu acestor rugăciuni, ridicând povara grijilor şi 
liniştind mintea şi inima celui care se roagă. Adeseori, ea răspunde 
şi într-o manieră concretă la aceste rugăciuni, găsind soluţii pe care 
puţini oameni le-ar fi anticipat. 


Rugăciuni pentru Sufletul pereche 


Fecioara Maria susține viata de familie şi nu doreşte decât să 
fim fericiţi. De aceea, ea ne călăuzeşte adeseori către un partener 
de viaţă, alături de care să putem împărtăşi bucuriile căsniciei şi 
vieții de părinte. 

Kristin Marie Rodriguez a simțit întotdeauna energia plină 
de iubire, de blandete şi de bunătate a Fecioarei Maria. Ea a primit 
o educaţie catolică, aşa că obişnuieşte să se roage frecvent Maicii 
Preacurate. A făcut prima oară acest lucru la vârsta de 16 ani, când 
a aprins o lumânare albă lângă o icoană a Mariei şi a rostit o 
rugăciune prin care i-a cerut să o ajute să îşi găsească un suflet 
pereche pe care să îl iubească profund. 

La ora actuală, 12 ani mai târziu, îşi dă seama că pare o 
nebunie să ceri un suflet pereche la o vârstă atât de imatură. Cum- 
necum, dorinţa i-a fost îndeplinită. La câteva luni după ce a rostit 
acea rugăciune, ea şi-a cunoscut sufletul pereche, care i-a devenit 
mai târziu sot. 

Kristin este convinsă şi astăzi că Fecioara Maria a ajutat-o să 
îşi găsească sufletul pereche la momentul cel mai oportun pentru 
ea şi că ea şi soțul ei erau predestinati să se întâlnească şi să se 
căsătorească. Ce binecuvântare! 


Fără îndoială, Fecioara Maria a călăuzit-o pe Kristin către 
sufletul ei pereche. Din fericire pentru ea, Kristin a fost receptivă, a 


auzit şi a urmat acest apel interior (care se manifestă de regulă sub 


98 


Rugaciuni adresate Fecioarei Maria 


forma unor gânduri şi emoții intuitive care fac trimitere către 
anumite acțiuni ce trebuie întreprinse). 

În povestea care urmează, Fecioara Maria i-a apărut unei 
femei in vis, ajutând-o literalmente să îşi găsească „soțul visat”: 

Vicky Flores este mexicană şi a crescut într-o familie catolică. 
La vârsta de 16 ani, ea a cunoscut un tânăr de care s-a îndrăgostit. 
Părinţii ei nu au fost însă de acord cu relația lor, care a evoluat în 
condiţii foarte dificile, căci în Mexic fetele locuiesc de regulă cu 
părinţii lor până când se căsătoresc. 

Una peste alta, ea şi iubitul ei s-au căsătorit la biserică şase ani 
mai târziu, dar îşi doreau să îşi creeze propria lor tradiție. Din 
cauza numeroaselor bețe în roate care le fuseseră puse, cei doi nu 
mai credeau în legile bisericii şi ale spiritualităţii. De fapt, nu mai 
credeau nici măcar în Dumnezeu. Aşa se face că legătura lor nu a 
fost binecuvântată, iar patru ani mai târziu cei doi s-au decis să 
divorţeze. Vicky se simțea singură şi plângea în fiecare zi. Avea 
inima zdrobită, aşa că a început să se roage din nou, la fel ca în 
copilărie. Făcea acest lucru în timp ce mergea către serviciu şi îl 
ruga pe Dumnezeu să o ierte pentru că l-a ţinut atât de mult timp 
departe de inima ei. 

Într-o noapte, lui Vicky i-a apărut în vis imaginea Fecioarei 
Maria, care i-a spus că va cunoaşte un „gentleman adevărat”. Într-ade- 
văr, trei ani mai târziu ea a cunoscut un bărbat minunat, a cărui 
cerere în căsătorie a acceptat-o (din nou, împotriva voinţei familiei 
sale şi fără să respecte tradițiile acesteia). Vicky ştia în inima ei că 
făcuse tot ce i-a stat în puteri pentru a-şi salva prima căsnicie, dar 
acest lucru nu fusese suficient. De aceea, de data aceasta ea s-a 
rugat la Dumnezeu, convinsă că acesta nu avea nimic împotrivă ca 
ea să se căsătorească a doua oară. Divorțul nu este acceptat de 
tradiția catolică, şi aşa cum spuneam, Vicky s-a împotrivit din nou 
voinței familiei sale. 

Ca să scape de presiune, Vicky a înaintat o cerere către biroul 
arhiepiscopului, solicitând anularea primei sale căsnicii. Procesul a 
durat şapte ani! 

În februarie 2000, ea a participat la un cere de rugăciune 
colectivă, iar ceilalți membri au întrebat-o dacă doreşte să tina in 
casă o icoană a Fecioarei Maria pe care o treceau de la unul la 
celălalt. Vicky a acceptat fără nicio ezitare. Când a primit icoana, 
şi-a dat seama că imaginea pictată pe ea era identică cu cea care îi 
apăruse în vis cu zece ani în urmă. În acel moment, ea a ştiut că 
Fecioara Maria veghează asupra ei şi o ajută. 

În Mexic, Ziua Mamei este celebrată pe data de 10 mai. Exact 
la această dată ea a primit o scrisoare de la biroul arhiepiscopului 
în care prima sa căsătorie era declarată anulată. Timbrul de pe 
scrisoare avea pe el o ştampilă pe care apărea data de 30 aprilie 
(Ziua Copilului), iar Vicky a rămas cu sentimentul că aceste 
sincronicitati erau maniera Fecioarei Maria de a-i transmite că ea 
era copilul său. 

Fericiti, Vicky şi soţul ei au început imediat pregătirile pentru 
oficierea căsătoriei lor conform canoanelor bisericii. Nu îşi doreau 
totuşi o ceremonie foarte specială, căci din punctul lor de vedere 
adevărata zi de comemorare a căsătoriei lor era ziua în care şi-au 
legalizat căsnicia la Oficiul Starii Civile. Biserica le cerea însă să 
treacă printr-un anumit proces, iar ei au acceptat, de dragul tradiției 
şi al rudelor lor. 

În cele din urmă, ceremonia a fost aranjată, iar preotul le-a 
cerut lui Vicky şi soțului ei să îşi rostească legămintele în cadrul 
unui serviciu religios formal, conform rigorilor bisericii. Cei doi au 
căzut de acord să facă acest lucru în prima zi de vineri. 

Când şi-a dat seama că această zi cădea exact în data de 8 
septembrie, Vicky şi-a dat seama că Fecioara Maria a jucat din nou 
un rol decisiv în acest aranjament. 8 septembrie este data la care 
biserica catolică celebrează ziua de naştere a Fecioarei Maria! 

Maica Preacurată continuă să joace şi astăzi un rol important 
în viata celor doi îndrăgostiți... şi va continua să joace acest rol 
atât timp cât vor continua să trăiască şi să se iubească! 

Indiferent dacă te rogi pentru o relație, pentru sănătate sau 
pentru alte probleme, Fecioara Maria iti va răspunde cu aceeaşi 
compasiune şi te va sprijini. 

În Anexa acestei cărți vei găsi câteva rugăciuni tradiționale şi 
moderne adresate Fecioarei Maria. Până atunci însă, în capitolul 
următor vom explora cum răspunde Maica Preacurată rugăciunilor 
în care oamenii în cer să îi ajute cu serviciul şi cu menirea în 
această viata. 


CAPITOLUL 


ALEGEREA CARIEREI SI 
ASIGURAREA ABUNDENTEI 
MATERIALE 


La fel ca orice părinte plin de iubire, Fecioara Maria isi 
doreşte ca toți copiii lui Dumnezeu (adică toți oamenii) să trăiască 
în abundență şi să fie fericiți. La urma urmelor, acelaşi lucru ni-l 
dorim şi noi pentru copiii noştri, iar iubirea noastră părintească nu 
poate fi mai profundă decât a ei! 

În aceste condiţii, nu este de mirare că Fecioara Maria răs- 
punde la multe rugăciuni referitoare la acele domenii de viata care 
afectează direct starea de fericire, inclusiv la cele referitoare la o 
carieră satisfăcătoare şi la câştigarea unor venituri suficient de mari 
pentru ca oamenii să îşi poată plăti facturile. 

Tot mai multi oameni nu se mai simt satisfacuti doar cu 
găsirea unei slujbe. Ei îşi doresc o carieră care să îi facă să se simtă 
impliniti şi să le dea un sens în viata, iar Fecioara Maria îi poate 
călăuzi în direcția dorită. 

Crescând într-un cămin catolic, Kristy M. Ayala a auzit de 
mică numeroase poveşti legate de Fecioara Maria şi i-a văzut de 
multe ori imaginea. În aceste condiţii, ea a simţit o fascinatie 
aparte faţă de Maica Preacurată, privindu-i îndelung statuia in 
timpul slujbelor religioase la care asista. Lucrul care o atrăgea cel 
mai tare era expresia plină de iubire de pe fața Mariei. 

De-a lungul copilăriei, dar şi mai târziu, după ce a crescut şi 
s-a mutat la casa ei, Kristy a continuat să îi păstreze Fecioarei un 
loc special în inima sa. Ea nu a început să se roage însă în mod 
regulat Fecioarei Maria decât în anii de facultate. 

Kristy a început prin a-i cere Fecioarei să o călăuzească în 
viaţa de zi cu zi. Ori de câte ori o ruga să o ajute cu ceva, ea simțea 
instantaneu o stare de iubire şi de pace interioară profundă, cu un 
puternic iz matern. Aflată la 800 de kilometri distanță de cel mai 
apropiat membru de familie încă de la vârsta de 18 ani, Kristy nu 
şi-a putut găsi mângâierea decât în aceste rugăciuni. 

În anii de facultate (urma facultatea de psihologie), ea a conti- 
nuat să cultive această relație cu Maica Preacurată. Şi-a luat multe 
slujbe, dar a avut şi o perioadă în care nu şi-a găsit de lucru timp de 
noua luni, care au fost foarte dificile pentru ea. S-a simțit foarte 
frustrată, neintelegand de ce nimeni nu vrea să o angajeze, nici 
chiar în slujbele pentru care era supracalificată. 

În cele din urmă s-a abandonat în fata voinței divine, 
împăcându-se cu ideea că acum avea mai mult timp liber. Profitând 
de acest lucru, Kristy a început să lucreze la o serie de proiecte 
personale, simțindu-se din ce în ce mai împlinită şi mai fericită. Ea 
şi-a spus că atunci când slujba potrivită pentru ea va apărea, va şti 
acest lucru şi o va accepta cu uşurinţă. Până atunci, nimeni nu o 
obliga să forțeze nota. Cu această ocazie, şi-a dat seama că slujbele 
din trecut au marcat o simplă tranziție de la o etapă la alta, iar 
perioada prin care trecea nu făcea decât să marcheze o nouă etapă 
în viata ei. 

La un moment dat, Kristy a dat un interviu pentru o poziţie pe 
care i-a recomandat-o o prietenă foarte buna, şi desi aceasta nu 
corespundea întru totul direcţiei pe care şi-o planificase pentru 
viata ei, a fost angajată pe loc. „Hm, probabil că există un motiv 
pentru care am obținut această slujbă”, s-a gândit ea. 

Poziţia respectivă i-a permis să facă o muncă la care nu se 
gândise niciodată: lucrul cu copiii. Când a sosit timpul să treacă la 
o nouă etapă, ea a acceptat la fel de uşor o nouă poziţie, aceea de a 

preda psihologia la universitate. Acest lucru i-a permis să combine 
pregătirea ei în domeniul psihologiei cu practica Terapiei Angelice. 

Mai târziu Kristy a început o practică privată, observând de-a 
lungul anilor că foarte multi dintre clienții ei aveau o legătură 
personală cu Fecioara Maria. Cu această ocazie, ea a înțeles că cea 
care a ajutat-o în tot acest timp să îşi găsească menirea în viata şi 
să îşi construiască actuala carieră (la care nu s-ar fi gândit 
niciodată în primii ani de viata profesională) a fost Maica Prea- 
curată. De altfel, ca nu a aflat decât în anii din urmă cât de strâns 
colaborează Fecioara Maria cu psihologii şi cu terapeutii copiilor, 
cu educatorii şi cu părinții. 

La ora actuală, Kristy este convinsă că Fecioara Maria a 
călăuzit-o de-a lungul tuturor etapelor din viaţa ei profesională, 
care au condus-o către lucrul cu copiii, adolescenţii şi tinerii (până 
la vârsta facultății inclusiv). Chiar şi astăzi Fecioara continuă să o 
ajute, aducându-i clienţii cei mai potrivitt. 

Deşi nu este ea însăşi părinte, Kristy a ajutat multi părinţi în 
anii din urmă. Ea se simte recunoscătoare şi binecuvântată pentru 
că se bucură de iubirea şi de sprijinul Fecioarei Maria, care i-a 
călăuzit paşii către această activitate pentru care pare predestinată 
şi care îi permite totodată să îşi continue călătoria spirituală 
personală. 


Aşa cum spuneam, rugăciunile adresate Fecioarei Maria pot fi 
exprimate în orice fel. Maica Preacurată răspunde la toate. Expe- 
rienta m-a învățat însă că legătura sufletească şi comuniunea cu ea 
devin şi mai puternice atunci când intri într-o biserică ce îi este 
consacrată. De bună seamă, acest lucru nu este indispensabil, dar 
miile de lumânări aprinse şi de rugăciuni adresate ei de-a lungul 
anilor contribuie la crearea unei atmosfere de sacralitate şi de 
rezonanță mult mai uşoară cu vibrația ei. În ceea ce mă priveşte, 
această atmosferă mă ajută întotdeauna să mă rog cu mai multă 
ardoare şi să îmi exprim solicitările cu mai multă claritate. De 
altfel, nu sunt sigura. O femeie pe nume Mely a trăit o experiență 
similară: 

Deşi absolvise facultatea de drept cu specializarea Crimina- 
listică, Mely era şomeră de mai bine de un an. În consecinţă, ea era 
nevoită să sune la fiecare câteva luni banca de la care obținuse 
creditul pentru studii pentru a solicita amânarea rambursării ratelor 
din motive de şomaj. În tot acest timp locuia în continuare cu 
părinţii ei, care o ajutau cum puteau, în timp ce ea continua să îşi 
caute o slujbă. 

Într-o zi, Mely şi-a rugat părinţii să o ducă la Bazilica Con- 
ceptiei Imaculate din Washington D.C., întrucât dorea să se roage 
Fecioarei Maria şi să îi invoce ajutorul. 

Părinții au fost de acord, iar Mely s-a rugat îndelung în fata 
unei picturi murale a Fecioarei. Ea i-a solicitat Maicii Preacurate 
ajutorul pentru a-şi găsi o slujbă şi pentru a-şi rezolva situația 
financiară. Mely simţea în inima ei că menirea sa era să ajute 
oamenii, iar obiectivul ei era să îşi găsească o slujbă în domeniul 
juridic. După ce şi-a terminat rugăciunea, a aprins o lumânare şi a 
rugat-o pe Fecioara Maria să îi transmită un semn că o va ajuta. 

În final, Mely şi-a căutat mama ca să se întoarcă acasă. Când 
erau pe punctul de a ieşi din biserică, Mely s-a simţit călăuzită 
către o altă încăpere a bisericii, în care a găsit o pictură murală 
diferită a Fecioarei Maria, în care aceasta ținea în mână un rozariu, 
iar în poală pe pruncul lisus. Mely a intrat în încăpere şi a găsit aici 
un superb trandafir roz aşezat pe masa din fata picturii. În acel 
moment ea a simţit în inima ei că Fecioara Maria o călăuzea in 
direcţia corectă. 

Câteva zile mai târziu, Mely a primit un telefon de la o com- 
panie de avocatură la care îşi lăsase CV-ul cu câteva luni înainte. 
Persoana de la capătul firului a întrebat-o dacă încă îşi mai dorea 
postul. Mely a confirmat imediat. Cuvintele nu pot exprima în mod 
adecvat bucuria şi speranța pe care i le-a adus acest telefon. Ce 
binecuvântare! 


Tu cei ai face în cazul în care copiii tai adulți te-ar suna şi ti-ar 
cere de mâncare? De bună seamă că i-ai ajuta. Ei bine, la fel 

procedează şi Fecioara Maria atunci când o rugăm să ne asigure 
mijloacele de trai necesare. De multe ori, ea ne răspunde în 
maniere neaşteptate sau neobişnuite, aşa cum a descoperit o femeie 
pe nume Lisa: 

Mama Lisei şi-a pierdut ambele slujbe, aşa că mâncarea a 
devenit neîndestulătoare pentru toate gurile de hrănit din casă. Lisa 
nu mai ştia ce să creadă. Crezuse mult timp în îngeri, în Dumnezeu 
şi în maeştrii inaltati la cer, dar acum i se părea că toate acestea 
sunt vorbe goale. Şi mai rău era că nu avea la cine altcineva să 
apeleze, iar lucrurile păreau să se inrautateasca de la o zi la alta. 

Disperată, Lisa a scos din raft cartea mea, Arhangheli şi 
maeştri indltati, după care şi-a pus cu voce tare întrebarea cu cine 
ar trebui să lucreze. A deschis apoi la întâmplare cartea şi s-a trezit 
în fata paginii pe care scria „Maria, Maica Domnului”. A recitit 
pagina, pentru a-şi clarifica cine era Maria şi ce fel de ajutor 
acorda, şi s-a mai liniştit citind relatările altor persoane care 
fuseseră ajutate de ea. 

În continuare, Lisa a aplicat metoda recomandată de mine de 
invocare a Fecioarei Maria şi i-a cerut un semn fizic al prezenţei 
sale. Nu prea se aştepta însă să primească un răspuns, căci în 
ultima vreme credința nu fusese punctul ei forte. 

A doua zi, mama Lisei i-a spus fericită că i-au intrat nişte bani 
în cont. Fusese atât de şocată încât 1-a cerut funcţionarului de la 
bancă un extras de cont, ca să se asigure că nu era vorba de o 
greşeală. Nu era. Banii îi aparţineau, iar din punctul ei de vedere 
reprezentau un veritabil miracol. 

În weekendul care a urmat cele două au primit vizita bunicii 
Lisei, care i-a făcut un cadou, spunându-i: 

— Lisa, aş vrea să iti dau tie asta, căci eu sunt bătrână şi nu mai 
am nevoie de ea. 

Bunica Lisei nu prea ştia ce anume o mânase să îi aducă acest 
dar nepoatei sale. Era vorba de o statuetă a Fecioarei Maria cu 

pruncul lisus in braţe, care simboliza ipostaza ei clasică de mama 
plină de compasiune. 

Lisei nu-i venea să îşi creadă ochilor. A acceptat însă 
minunatul dar şi şi-a exprimat recunoştinţa fata de Maica 
Preacurată! 


Atunci când trecem prin momente grele, compasiunea Fecioa- 
rei Maria străluceşte ca un far luminos care ne călăuzeşte către ape 
mai liniştite. O altă persoană care a apelat la ajutorul Maicii 
Preacurate într-un moment dificil a fost Sue Schaffer: 

Sue a simţit încă din copilărie o legătură sufletească puternică 
cu Fecioara Maria. A primit o educaţie catolică, aşa că Rozariul 
făcea in mod natural parte integrantă din viata sa. Chiar dacă nu 
înțelegea de ce insistă atât de mult biserica asupra repetării 
rugăciunilor din Rozariu, ea a acceptat această cerință şi şi-a făcut 
tot timpul datoria. Metoda pe care o aplica era să repete o Ave 
Maria cât timp număra zece mărgele, timp în care se focaliza 
asupra lucrurilor care dorea să se petreacă în viaţa ei sau a altor 
persoane. lar metoda nu dădea niciodată greş. 

Adevăratul miracol s-a întâmplat însă într-o perioadă în care 
ea şi cei patru copii ai săi (era o mamă singură) au rămas fără 
adăpost. În anul 1996, familia fusese evacuată din casa în care 
locuia, cazându-se într-o cameră de motel pe care Sue o plătea 
lucrând cât de mult putea. 

Această viata nu îi permitea însă să pună nimic deoparte. De 
aceea, găsirea unei locuinţe adecvate era absolut esenţială pentru 
ea. La un moment dat, Sue a început să îşi piardă speranţele. În 
disperare de cauză, ea s-a decis să se roage în fata statuii Fecioarei 
Maria aflată într-o biserică din apropiere. În plus, ea i-a adus zilnic 
flori, căci auzise că Fecioarei îi plăceau foarte mult. Exact în 
această perioadă, Sue a primit un ajutor de urgență de la primărie, 
acordat persoanelor fără adăpost, care i-a permis să îşi caute o 
casă. A găsit-o şi de atunci locuieşte în ea. Au trecut 14 ani de când 
s-a mutat aici! 

De cand a inceput sa se roage au trecut doar sase saptamani 
pana cand s-a vazut mutata in casa ei. Sue nu are nici cea mai mica 
îndoială că cea care a săvârşit acest miracol a fost Fecioara Maria, 
care veghează asupra ei şi a familiei sale. 


Ce minune pentru Sue să poată locui într-o casă, grație 
intervenţiei divine a Fecioarei Maria! Ori de câte ori te afli într-o 
situație foarte stresantă, îi poți cere şi tu ajutorul Maicii Preacurate, 
la fel cum i l-ai cere unui părinte plin de iubire şi de compasiune. 
Metoda funcționează inclusiv atunci când trebuie să iei o decizie 
foarte dificilă: 

Un prieten al lui Franka Tiralongo i-a vorbit acesteia despre 
Centrul Comunitar de Echitatie pentru Persoane cu Handicap 
(CARD în original), un loc în care copiii şi adulții cu nevoi 
speciale puteau călări. Plăcându-i ideea, Franka s-a gândit că ar 
putea face aici o activitate de voluntariat, cu atât mai mult cu cât 
avea ea însăşi un copil cu tendinţe autiste şi cu o dezvoltare 
întârziată. 

În scurt timp, Franka a cunoscut trei persoane care făceau 
activități de voluntariat la CARD, fapt care a pus-o în mod serios 
pe gânduri, dar încă mai reflecta dacă merită să îşi depună cererea 
aici, întrucât îi plăcea să aibă şi alte opțiuni. În final, ea s-a rugat să 
fie călăuzită astfel încât să ia decizia cea mai bună. 

Într-o dimineaţă, chiar înainte de a se trezi, Franka a avut un 
vis în care se făcea că se afla la Spitalul de Reabilitare a Copiilor 
Holland Bloorview din Toronto, Canada, unde discuta cu o femeie 
care făcea muncă de voluntariat acolo. S-a uitat pe fereastră şi şi-a 
văzut fiica jucându-se singură în curte, aşa că s-a grăbit să ajungă 
acasă, unde a găsit-o chiar lângă gardul ce îi separa proprietatea de 
cea a vecinilor. 

Subit, gardul a dispărut şi curtea s-a transformat într-un parc 
frumos, cu o alee pavată cu dale mozaicate care se despartea in 
două. Chiar înainte de răscruce se afla o imagine a Fecioarei Maria 
cu pruncul Iisus în brațe, gravată în dalele aleii. În continuare, 


109 


Maria, Regina Ingerilor 


Franka s-a trezit din nou in curtea din spatele casei sale, unde 
poarta ce separa cele două proprietăţi era intredeschisa. 

Visul i s-a părut Frankăi extrem de semnificativ. Femeia din 
vis era o profesoară de origine slovenă pe care o avusese în clasa a 
doua şi cu care se întâlnise după 26 de ani la spitalul Holland 
Bloorview cu câteva luni înainte de a avea acest vis. În timpul 
întâlnirii, Franka i-a povestit că devenise avocat, dar dorea să îşi 
schimbe cariera şi să lucreze cu copiii cu nevoi speciale şi să facă 
voluntariat la Bloorview. Deloc întâmplător, numele profesoarei 
sale era Maria. 

În final, Franka a tras concluzia că Fecioara Maria o călăuzea 
într-o anumită direcție. Avusese ea însăşi nişte probleme de 
sănătate în ultima vreme, aşa că în cele din urmă a ales colaborarea 
cu CARD, întrucât îşi dorea să fie în preajma cailor, despre care se 
spune că au efecte terapeutice asupra oamenilor. La ora actuală 
înțelege că acesta este principalul motiv pentru care a fost călăuzită 
în această direcție. Ea iubeşte în egală măsură copiii şi animalele, 
aşa că astăzi este mai fericită ca oricând pentru că a luat această 
decizie. 


Fecioara Maria a ajutat-o pe Franka să ia decizia de a lucra cu 
caii, iar decizia s-a dovedit a fi bună, căci i-a adus împlinire şi 
fericire. Maica Preacurată îi ajută îndeosebi pe oamenii care doresc 
să lucreze împreună cu copiii sau cu tinerii. Dacă ai o astfel de 
înclinaţie, poţi fi convins că Fecioara Maria te poate ajuta să iti 
împlineşti menirea. 

Adeseori, ea răspunde la rugăciuni prin semne şi viziuni, 
subiect de care ne vom ocupa în capitolul următor. 

SEMNE PRIMITE 
DE LA 
FECIOARA MARIA 


Am văzut cu toţii stiri care prezintă relatări ale unor oameni ce 
au văzut imaginea Fecioarei Maria în cele mai neobişnuite locuri, 
cum ar fi pâinea prăjită sau reflexia unei ferestre. Credincioşii 
numesc acest fenomen acheiropoieta, cuvânt care înseamnă icoană 
religioasă creată în mod miraculos, fără intervenția omului. Unele 
întâmplări de acest fel sunt chiar recunoscute în mod oficial ca 
miracole de către biserica catolică. 

Un alt termen care se referă la acest fenomen este simulacra, 
care descrie percepțiile ce recunosc icoane religioase în obiectele 
naturale. Multi oameni de ştiinţă cred că mintea noastră este astfel 
setată încât poate vedea tipare ale fetelor umane în mijlocul unor 
imagini întâmplătoare. Indiferent de explicație, cei care percep 
astfel de imagini ajung de regulă să creadă cu toată convingerea că 
cea care le-a produs a fost Fecioara Maria, ca un semn că veghează 
asupra lor. 

Iată un exemplu remarcabil de acest fel, relatat de o femeie 
care a văzut forma Fecioarei Maria în nişte servetele obişnuite: 

Ani la rând, Maria Hardi a căutat o statuie de dimensiuni mai 
mari a Fecioarei Maria. Când a găsit în sfârşit ce căuta, ea a 

cumpărat statuia şi a aşezat-o într-una din camerele casei sale. A 
pictat chiar şi peretele din spatele statuii, ca să se asorteze cu 
aceasta. 

Două săptămâni mai târziu, cățelul familiei, Omlette, s-a stins, 
fapt care le-a necăjit mult pe Maria şi pe fiica în vârstă de opt ani a 
acesteia, Lili. Maria a încercat să o mângâie pe Lili spunându-i că 
Omlette se afla acum în rai şi că Fecioara Maria şi îngerii aveau 
grijă de el. 

După această discuţie, Maria s-a dus la baie şi a văzut că 
servetele de hârtie din cutia cu servetele erau şifonate şi aranjate 
astfel încât alcătuiau în mod neverosimil imaginea Fecioarei 
Maria! Parcă cineva ar fi făcut în mod intenționat acest lucru. 

Maria a chemat-o pe Lili şi a întrebat-o dacă servetelele o 
făceau să se gândească la ceva sau la cineva, iar fiica ei şi-a dus 
mâna la gură şi a exclamat neîncrezătoare: 

— La Fecioara Maria! 

Era evident că servetelele nu s-ar fi putut aranja astfel singure. 
Fenomenul a durat două zile şi le-a ajutat pe Maria şi pe fiica ei să 
treacă mai uşor peste durerea provocată de pierderea animalului lor 
de casă. 


Deşi unora li se poate părea o prostie să vezi chipul Fecioarei 
Maria în nişte servetele de hârtie, pentru Maria şi pentru Lili acest 
lucru a însemnat o confirmare reconfortantă. Astfel de semne au 
întotdeauna semnificații personale, fiind unice şi individualizate. 
Uneori ele sunt de o claritate imposibil de contestat, aşa cum s-a 
întâmplat în exemplul care urmează: 

Carly, o femeie în vârstă de 27 de ani, trecea printr-o perioadă 
de schimbări importante: locuia la Canberra, în Australia, dar nu 
avea nicio rudă aici, iar la un moment dat şi-a pierdut inclusiv 
slujba. 

Cu o săptămână înainte denuntase un coleg pentru comenta- 
riile de natură sexuală pe care le făcea frecvent la adresa ei şi a 
unei receptioniste în vârstă de 18 ani de la compania pentru care 

lucra. Cand bărbatul a prins-o de solduri şi a refuzat să-i dea 
drumul, ea s-a decis să facă ceva şi l-a denunțat. 

Spre surpriza ei, în loc să o ajute, directorul companiei (numit 
recent în acea funcţie) a luat-o peste picior şi a concediat-o pe loc. 
Carly era şocată, căci lucra de peste doi ani în acea companie şi îşi 
iubea sincer slujba. 

Fără să spună vreun cuvânt, ea şi-a împachetat lucrurile şi a 
părăsit sediul companiei. De altfel, nu prea ştia ce ar fi putut spune, 
şi nu dorea să fie văzută plângând. De aceea, nu a apucat nici 
măcar să îşi ia rămas bun de la colegii ei. 

Înainte de a pleca, Carly i-a trimis un email unui prieten bun, 
căruia i-a spus să nu mai folosească adresa ei de email de la 
serviciu, căci nu mai lucra acolo. Nici nu a ajuns bine acasă că a 
primit pe adresa de acasă un email de la prietenul ei care o întreba 
dacă nu era interesată de o slujbă la compania la care lucra el. 
Slujba nu numai că i se potrivea perfect, dar oferea şi un salariu 
semnificativ mai mare. I-a scris imediat pentru a-i spune că era 
interesată şi i-a trimis un CV. 

Interesant este şi faptul că cu o săptămână înainte de a fi dată 
afară din vechea slujbă, Carly îşi schimbase imaginea de pe 
desktop-ul computerului cu o pictură a Fecioarei Maria cu pruncul 
lisus în braţe. Aceasta îi plăcea atât de mult încât dorea să o vada 
cât mai des, motiv pentru care şi-a pus-o pe desktop. Nu demult 
trecuse printr-o perioadă dificilă în urma ruperii unei relații de 
cuplu, aşa că suferise destul de tare. Ca să se liniştească, obişnuia 
să se uite la pictura de pe computer, imaginându-şi că se află în 
locul pruncului lisus şi că Maria era mama ei. Pruncul avea o fata 
atât de senină în braţele mamei sale încât Carly şi-ar fi dorit să aibă 
pe cineva în viaţa ei care să o facă să se simtă la fel de senină. 

Câteva zile mai târziu, ea şi-a pornit iPod-ul şi a constatat că 
micuta imagine de pe ecran fusese schimbată, fiind înlocuită cu o 
pictură a Fecioarei Maria! Nu avea nici cea mai mică idee cine 
făcuse acest lucru, dar semnul i s-a părut extrem de clar, fiindu-i 

evident că Maica Preacurată veghea asupra ei, ajutand-o in toate 
felurile cu putinţă! 


În mod similar, Mary Theresa crede că Fecioara Maria o 
însoţeşte pretutindeni, ajutând-o frecvent. Într-o zi, ea şi-a dorit în 
mod deosebit să primească un semn care să îi confirme acest lucru. 
Aplicând legea atracției, ea a adresat această rugăminte Univer- 
sului, convinsă că va primi semnul dorit. 

În aceeași zi, ea a plecat la cumpărături. Când s-a întors la 
maşină, a găsit în dreapta portierei şoferului o bucăţică de hârtie. 
Era coperta unui CD care alunecase din carcasa ei de plastic şi 
avea pe ea imaginea Fecioarei Maria! Pe Mary Theresa au trecut-o 
fiorii din cap până-n picioare. Nu mai avea acum nici cea mai mică 
îndoială că Fecioara Maria veghea asupra ei... şi s-a simţit 
binecuvântată. 


Uneori, Fecioara Maria ne călăuzeşte către alti oameni care ne 
transmit semnele aşteptate. Deşi aceste semne nu apar în mod 
misterios în calea noastră, ele reprezintă totuşi indicii clare ale 
prezenţei Maicii Preacurate. Aşa s-a întâmplat de pildă în urmă- 
torul şir de evenimente neobişnuite în care a fost implicată 
Fecioara Maria, dar şi biscuitii Oreo: 

Fecioara Maria juca un rol foarte important în viata Donnei 
T., a cărei poveste începe cu un vis. Se făcea că Donna se afla la un 
spital plin până la refuz cu pacienți răniți şi bolnavi, înghesuiți in 
paturi şi pe tărgi. Donna nu avea nimic, ci făcea un fel de tur al 
spitalului. Împreună cu ea se aflau şi alti oameni, iar grupul însoțea 
doi medici care discutau sau predau. La un moment dat, Donna nu 
1-a mai ascultat pe medici, ci a început să observe suferința oame- 
nilor din jur. 

În timp ce se plimba printre ei, pacienții îşi întindeau braţele 
către ea, cerând ajutor. Pe Donna a impresionat-o teribil această 
scenă, în timp ce medicii păreau cu totul indiferenți la ea. Ceva din 
interiorul ei îi spunea că o parte din aceşti oameni erau internați în 
spital de luni de zile, dar situaţia lor nu se imbunatatea. 

Subit, Donna şi-a dat seama că avea la ea ceva care îi putea 
ajuta pe toţi aceşti oameni. Tinea în mâini un pachet voluminos şi 
s-a decis să îl deschidă. Poate că i-ar fi putut ajuta astfel pe aceşti 
suferinzi. Aşadar, a deschis pachetul, iar în interiorul acestuia se 
aflau biscuiţi Oreo. Aceştia erau remediul pe care îl avea Donna la 
îndemână! Ea i-a dat un biscuite unui pacient şi i-a spus că îl poate 
mânca şi că se va simţi mai bine. Bolnavul nu putea merge şi se 
vedea pe chipul lui că suferea cumplit. De îndată ce a mâncat 
biscuitele, el s-a simţit instantaneu mai bine. I-a zambit Donnei, 
i-a mulțumit, după care s-a ridicat din patul său şi a alergat lite- 
ralmente afară din spital! 

Donna a rămas uimită, dar s-a simţit extrem de fericită. În 
continuare, ea i-a oferit un nou biscuite Oreo unui alt bolnav, iar 
scena de dinainte s-a repetat. Drept urmare, ea le-a oferit biscuiţi 
tuturor bolnavilor care îi ieşeau în cale. Alți bolnavi au început să 
se servească singuri cu biscuiţi, încercând să nu atragă atenția 
asupra lor. Pe Donna nu a deranjat-o. 

Pe când oferea ultimul biscuite, ea s-a izbit de cineva. S-a 
uitat în sus şi l-a văzut pe unul din medici. Acesta era uriaş şi părea 
amenintator. A murmurat câteva cuvinte, după care a tipat la ea: 

— Nu poţi face asta! Cine te crezi!? 

A continuat să tipe la ea, spunând că ei (medicii) ştiau ce 
trebuie să facă şi că ea le făcea rău bolnavilor oferindu-le speranţe 
deşarte. De altfel, politica spitalului interzicea astfel de acțiuni in 
interiorul incintei. Donna a încercat să-i spună că bolnavii care îi 
mâncau biscuitii se vindecau, deci era un lucru bun, dar medicul a 
continuat să îi repete că trebuie să se oprească. Ea s-a simțit 
confuză şi uşor intimidata. 

Atunci, medicul s-a uitat la cutia ei, care acum era goală. I-a 
spus: 

— Oricum ti s-au terminat biscuitii, aşa că nu mai ai cum să îi 
ajuţi pe aceşti oameni. De acum vom aplica metodele noastre. 

Donna s-a uitat în sus la el şi a simţit cum in ea creşte o putere 
şi un val de energie. A pus capacul peste cutie, apoi s-a uitat în 
ochii lui şi i-a spus răspicat, dar calm: 

— Nu! Fecioara Maria îmi va furniza în permanenţă aceşti 
biscuiţi. 

A dat apoi capacul la o parte, iar cutia era într-adevăr plină. 
Medicul a rămas şocat, dar Donna şi-a păstrat calmul. În acel 
moment s-a trezit, simțindu-se extraordinar de bine si perfect 
conştientă că Fecioara Maria era alături de ea. Ca să nu uite visul, a 
notat imediat detaliile lui pe o foaie de hârtie, inclusiv starea sufle- 
tească pe care o simţea. 

Câteva zile mai târziu, Donna călătorea cu un grup de prieteni, 
îndreptându-se către un seminar de weekend care se tinea într-un loc 
aflat la patru ore de mers cu masina. De-a lungul drumului, prietenii 
ei au început să discute despre vise, aşa că Donna s-a decis să le 
povestească ce visase recent. Toată lumea a fost de acord că visul a 
fost minunat şi că avea probabil o semnificaţie profundă. Când au 
ajuns la centrul în care se tinea seminarul, grupul s-a despărțit, 
fiecare mergând în camera în care era cazat pentru a-şi desface 
bagajele şi pentru a se pregăti pentru orele de seară. 

Înainte de începerea orelor, Donna s-a decis să facă o plimbare 
prin împrejurimi, care erau foarte frumoase. La întoarcere, ea s-a 
oprit o vreme sub un copac maiestuos. S-a uitat la el şi a început să 
vorbească cu Fecioara Maria, căreia 1-a spus cât de mult aprecia 
visul şi mesajul pe care i-l transmitea. I-a cerut totuşi un semn care 
să îi confirme că ca a fost cea care i-a trimis acel vis şi că aceea era 
adevărata ei menire pe Pământ. Instantaneu, ea a simțit o prezență 
sublimă în jurul ei şi pentru o clipă totul i s-a părut supranatural. A 
savurat o vreme experienţa, după care şi-a dat seama că se făcuse 
târziu. Drept urmare, 1-a mulțumit Mariei şi s-a grăbit către sala de 
curs. 

La sfârşitul orelor, a mai discutat o vreme cu colegii, după 
care s-a dus în camera ei. Când a deschis uşa acesteia, ceva i s-a 
părut diferit. În cameră se aflau două paturi micute, iar ea stătea 
singură. Donna a remarcat imediat că perna de pe patul gol fusese 

mutata de cineva pe patul ei, deasupra propriei sale perne. Era 
perfect conştientă că nu ea fusese cea care făcuse mai devreme 
această mutare. 

Articolele pe care le despachetase erau exact acolo unde le 
lăsase. Singurul lucru care se schimbase era poziția pernelor. 
Donna s-a întrebat o clipă ce s-a întâmplat, după care s-a îndreptat 
către pat. A ridicat perna de sus şi a văzut sub cea de jos ceva 
strălucitor. A ridicat-o şi pe aceasta, iar imaginea pe care a văzut-o 
i-a tăiat respirația. Sub pernă se aflau două pachete cu biscuiţi 
Oreo, frumos ambalate! 

Fecioara Maria i-a transmis Donnei semnul cerut! A doua zi 
dimineaţa, aceasta le-a povestit prietenilor ei ce s-a întâmplat şi i-a 
întrebat dacă ei au fost cei care i-au aşezat sub pernă biscuitii. La 
început aceştia s-au făcut că nu ştiau despre ce era vorba, dar în 
cele din urmă au recunoscut că ei au fost făptaşii. 

I-au povestit apoi cum s-au derulat lucrurile. Se pare că exact 
în timp ce Donna se afla sub copac şi trăia acea experiență supra- 
naturală, cei doi prieteni ai ei se aflau într-un magazin, iar unul din 
ei a simțit impulsul de a cumpăra două pachete de biscuiţi Oreo, 
amintindu-și de visul ei. S-a mirat el însuşi de gestul său, dar 
lucrurile nu s-au oprit aici. Când s-au întors la centru, el a simțit în 
continuare impulsul de a intra în camera Donnei şi de a-i aşeza sub 
perne biscuitii, ascunzandu-i, în loc să îi dea personal. Cei doi au 
rămas cu gura căscată când le-a povestit cum a discutat cu Fecioara 
Maria, cerându-i un semn că visul a fost autentic. 

La ora actuală, Donna nu mai are nici cea mai mică îndoială 
că Fecioara Maria i-a răspuns cererii sale... şi că va rămâne 
întotdeauna alături de ea. 


De bună seamă, un sceptic ar respinge povestea Donnei, 
afirmând că prietenii acesteia ştiau de visul ei. Personal, rămân 
însă la părerea că sincronicitatea care a făcut ca cei doi să cumpere 
biscuitii exact în momentul în care ea se ruga sub copac, iar apoi să 
îi ascundă sub perna ei, este absolut remarcabilă. La urma urmelor, 
misterioase sunt căile Domnului! 

Povestea care urmează se referă la Melanie Orders, care a 
cerut un semn de la Fecioara Maria şi l-a primit: 

Melanie şi-a ajutat întotdeauna semenii, dar într-o zi când se 
simţea deprimată şi tristă ea a cerut un semn că se află pe calea cea 
bună. Ea le-a cerut lui Dumnezeu, lui lisus, Fecioarei Maria şi 
arhanghelului Mihail să îi dea un indiciu că se aflau alături de ea şi 
că putea continua să avanseze pe calea pe care o apucase. 

Câteva zile mai târziu, fiica ei cea mică, Lilli, s-a întors acasă 
de la şcoală şi i-a spus că a primit un lantisor de la o călugăriță care 
a ţinut o prelegere la şcoala ei. Lui Melanie gestul i s-a părut 
frumos şi a rugat-o pe Lilli să îi arate şi ei lantisorul. Aceasta a fost 
de acord, ba chiar i-a spus: 

— Mami, poţi să îl porți tu, căci eu nu il vreau. 

Melanie i-a mulțumit, iar apoi s-a uitat mai atentă la lantisor. 
Acesta avea un pandantiv pe care apărea imaginea Fecioarei Maria. 
Lui Melanie i-au dat lacrimile, întrucât primise indiciul cerut, semn 
că rugăciunea ei fusese ascultată şi i s-a dat curs. 

Melanie continuă să poarte şi astăzi pandantivul în poşeta ei, 
căci lantisorul s-a rupt de mult. Ori de câte ori se simte singură sau 
îşi pierde speranţa, ea scoate pandantivul şi se uită la el, 
reamintindu-şi astfel de credinţa sa. 


Semnele pot lua inclusiv forma unor emoții. Este suficient în 
această direcție să simţi dincolo de orice îndoială că te afli în 
prezența Fecioarei Maria sau că aceasta te ajută. Ekaterina a 
simțit de mai multe ori acest lucru, iar experienţa a fost de fiecare 
dată pe cât de sublimă, pe atât de delicată. 

Prima dată când Ekaterina a întâlnit-o pe Fecioara Maria, ea a 
văzut o lumină alb-strălucitoare care avea în centru o formă 
feminină îmbrăcată într-o rochie lungă. În acel moment, Ekaterina 
chiar se ruga Fecioarei, dar nu se aştepta să îi şi simtă prezenţa, 
necum să o vadă! Ea s-a simțit profund recunoscătoare pentru 
experiența trăită, pe care a considerat-o o grație primită de la 

Dumnezeu şi cea mai bună confirmare a faptului că Maica 
Preacurată i-a auzit rugăciunile. 

În celelalte experienţe Ekaterina nu a mai văzut-o pe Fecioară, 
dar i-a simțit prezenţa, fie în spate, fie în față. Ea şi-a amintit 
perfect cum s-a simţit atunci când a văzut-o efectiv pe Maria, aşa 
că a recunoscut această senzaţie şi şi-a dat seama că se află din nou 
în prezența ei. Au existat şi momente în care ceva din interiorul ei 
nu i-a permis să intre într-o comuniune totală cu Maica Preacurată, 
pe care o putea auzi, dar nu o putea simți. În astfel de momente ea 
obişnuieşte să se roage, cerând eliminarea tuturor blocajelor care o 
împiedică să fuzioneze cu câmpul de conştiinţă al Fecioarei Maria. 

La ora actuală, ori de câte ori simte din nou îndoiala că poate 
intra într-o comuniune directă cu Maria, Ekaterina consideră că 
această îndoială este un semn că trebuie să se roage pentru 
eliminarea blocajelor care îi stau în cale. 


Experiența m-a învăţat că sentimentele şi senzațiile de tipul 
celor descrise de Ekaterina sunt la fel de autentice şi de prețioase 
ca şi o viziune plenară. La urma urmelor, corpul nostru este extrem 
de sensibil la orice schimbare de temperatură, de presiune sau a 
câmpului electromagnetic. De aceea, el poate recunoaşte prezen- 
tele spirituale puternice, precum cea a Fecioarei Maria. 

Aceste semne primite de la Fecioara Maria reprezintă maniera 
ei de a ne reconforta, în special atunci când ne simţim singuri, 
neintelesi, speriaţi sau vulnerabili in orice alt fel. În următoarele 
două capitole vom explora două dintre cele mai comune semne 
transmise de Maica Preacurată: trandafirii şi statuile. 

STATUILE 
FECIOAREI MARIA 


Când am vizitat orăşelul Lourdes, în Franţa, primul lucru pe 
care l-am remarcat înainte de a ajunge la bazilica Sfintei Maria şi 
la celebra grotă au fost tarabele din lemn la care feluriti vânzători 
comercializau diferite produse imprimate cu imaginea Fecioarei. 
Am văzut astfel ceasuri cu imaginea Mariei, semne de carte, 
pahare, sticle de apă, dar mai ales sute de statuete. Mai existau 
rozarii mari din plastic fosforescent, care străluceau în întuneric. 

Statuile Fecioarei Maria şi celelalte icoane religioase ne 
reamintesc vizual de cei care veghează asupra noastră. Ele ne 
îndeamnă să ne rugăm, să uităm de griji şi de temeri, şi să 
solicităm ajutor ori de câte ori simțim nevoia. 

În acest capitol voi descrie relatările trimise de oameni care au 
primit mesaje sau semne de la Fecioara Maria în urma unor 
experiențe în care au fost implicate diferite statui ale acesteia. 
Fenomenul nu este deloc nou. Biserica catolică şi cercetătorii 
spirituali au studiat decenii la rând cazurile „statuilor care plâng”. 
Unul din cele mai remarcabile cazuri de acest fel s-a petrecut la 
Akita, în Japonia, prin anii '70, şi a fost recunoscut oficial de 
biserică. Statuia „Madonei din Akita” a plâns cu lacrimi vizibile 
pentru toată lumea, fiind filmată inclusiv de camerele de luat 
vederi ale televiziunilor. 

Cercetătorii testează în mod regulat lichidele care curg sub 
formă de lacrimi din statui şi în marea majoritate a cazurilor 
descoperă că acestea au compoziția lacrimilor umane. De altfel, 
compoziţia chimică a acestor lichide contează mult mai putin decât 
efectul pe care îl au ele asupra indivizilor care privesc scena unei 
statui care lăcrimează (excepţie făcând, desigur, tentativele de 
fraudare, care sunt însă extrem de rare). 

De pildă, în cazul Ritei King, mama acesteia şi-a găsit pacea 
sufletească atunci când a avut o viziune a unei statui înlăcrimate a 
Fecioarei Maria: 

Mama Ritei (actualmente decedată) 1-a fost foarte devotată 
Fecioarei Maria. În copilărie, Rita a primit o educaţie catolică, dar 
a fost abuzată emoţional de tatăl ei, împreună cu restul familiei. 
Cea care a suferit cel mai mult din cauza abuzurilor a fost mama ei, 
care a fost nevoită să îşi crească aproape fără niciun ajutor cei 
patru copii, din ce în ce mai independenți. 

În timpul unei perioade cu deosebire dificile, mama Ritei 
obişnuia să se ducă la o biserică ce rămânea goală în timpul zilei, 
căutând acolo refugiu şi linişte. Ea ingenunchea în fata altarului, 
unde se afla o statuie a Fecioarei Maria, şi o ruga să o ajute pentru 
a face fata situaţiei de acasă. Odată, ea a văzut statuia plângând şi 
mişcându-se, după care a primit un mesaj de la Fecioară pe care nu 
l-a împărtăşit nimănui. 

Mulţi ani mai târziu, când nu mai avea mult de trăit, ea i-a 
cerut Ritei să îi găsească o statuie a Fecioarei Maria. I-a descris în 
detaliu ce fel de statuie dorea. Din fericire, Rita a găsit exact ceea 
ce îşi dorea mama sa: o statuie mare şi frumoasă, cu o înălțime de 
peste un metru. Maria purta o robă albastră frumoasă şi ţinea sub 
călcâi un şarpe. Mama sa a găsit că este adorabilă. 

La scurt timp, mama Ritei a murit, fiind înmormântată în 
oraşul în care se născuse. Rita a dus statuia în biserică şi i-a spus 
preotului de devotiunea pe care a avut-o mama ei pentru Fecioara 
Maria. De aceea, în cuvântarea sa comemorativă, preotul a vorbit 
şi despre această devoțiune. 

Rita continuă să păstreze şi astăzi statuia Fecioarei Maria, care 
are o valoare emoțională foarte mare pentru ea. 


Vise legate de statui 


Numeroase relatări în care sunt implicate statui ale Fecioarei 
Maria includ viziuni pe care protagonişti le-au avut în vis, aşa cum 
s-a întâmplat cu o femeie pe nume Marguerite: 

Marguerite şi-a găsit întotdeauna mângâierea, alinarea şi 
puterea în relația ei sufletească cu Fecioara Maria. 

În anul 2004, pe când locuia în Brooklyn în timpul facultății, 
Marguerite s-a decis să se roage zilnic Fecioarei Maria ori de câte 
ori se întorcea cu metroul acasă. Într-o zi, după o astfel de rugă- 
ciune, ea a coborât în staţia ei şi s-a îndreptat către scările rulante. 
Când a pus piciorul pe prima treaptă, a văzut ceva care plutea prin 
aer, şi când s-a uitat mai atentă, a constatat că era o petală de 
trandafir. A urcat scările şi s-a uitat să vadă dacă vindea cineva 
trandafiri sau dacă avea cineva un buchet în mână, dar nu a văzut 
pe nimeni. Marguerite a rămas cu convingerea că petala a fost un 
semn primit de la Maria pentru a-i da de înţeles că i-a auzit 
rugăciunea. 

În al treilea an de facultate, Marguerite a suferit de o anxietate 
cumplită şi s-a luptat cu o depresie recurentă. Avusese această 
condiție de la 16 ani, dar acum suferea regulat de atacuri de panică. 
Într-o noapte, pe când se pregătea să adoarmă, ea a avut o străful- 
gerare a memoriei ŞI şi-a amintit că în primul an de facultate a fost 
violată de prietenul ei de atunci. La început a crezut că era un 
simplu coşmar, dar apoi şi-a dat seama că era perfect trează şi că îşi 
amintea din ce în ce mai bine scena. A rămas şocată şi speriată, 
dându-şi seama că amintirea era reală şi că până atunci o suprimase 
în subconstientul ei. 

A doua zi, Marguerite l-a sunat pe fostul ei iubit pentru a afla 
adevărul. Ea i-a spus că şi-a adus aminte că a violat-o în pofida 
voinţei sale. Tânărul i-a răspuns că îi pare rău. Marguerite şi-a dat 

seama că evenimentul s-a petrecut cu adevărat şi că mintea ei a 
protejat-o ascunzându-i până atunci acea amintire. Ea şi-a sunat 
câțiva prieteni apropiaţi, care i-au confirmat la rândul lor că le 
spusese ce s-a întâmplat atunci, dar nu au ştiut ce să facă, aşa că au 
lăsat lucrurile să treacă de la sine. Marguerite s-a simțit devastată, 
neputincioasă şi singură. 

A doua zi, ea s-a dus la consilierul facultăţii şi a început să 
facă terapie. Într-o dimineaţă din aceeaşi săptămână i-a apărut 
Fecioara Maria. Marguerite s-a trezit la ora 7:00, auzindu-şi 
numele rostit cu blandete de cineva. Când a deschis ochii, ea a 
văzut în apropiere o statuie în mărime naturală a Fecioarei Maria. 
Părea făcută din ghips şi purta roba ei clasică, albastră. Maria îşi 
tinea capul putin înclinat. 

Deşi nu înţelegea ce se întâmplă, Margierite a simţit o stare de 
pace profundă. Nu a văzut buzele statuii mişcându-se, dar i-a auzit 
vocea, care i-a confirmat că era Maria, că veghea asupra ei şi că 
totul va fi bine. Aceste cuvinte au reconfortat-o şi i-au dat speranță 
lui Marguerite, care a adormit la loc, trezindu-se mai târziu într-o 
stare de spirit mult mai pozitivă. 

Marguerite nu ştie nici astăzi de ce i-a apărut Fecioara Maria 
sub formă de statuie. Poate pentru că avea o copie exactă a acesteia 
în dormitorul ei. Indiferent de motiv, ea a rămas cu convingerea că 
Maria i-a apărut pentru a-i spune că va supraviețui traumei prin 
care trecuse şi că în final va ieşi mai puternică din această poveste. 
Într-adevăr, în urma şedinţelor de terapie, anxietatea ei s-a redus, 
iar la ora actuală Marguerite nu mai suferă de depresie. 


De bună seamă, scepticii se vor grăbi să spună: „A fost doar un 
vis.” Personal, găsesc că vindecarea care a urmat acestui „vis” a fost 
mult mai remarcabilă. Eliberarea de depresie care a urmat atestă o 
dată în plus puterea terapeutică pe care o pot avea anumite vise. 

Un alt vis în care a apărut statuia Fecioarei Maria i-a oferit 
mângâiere unei femei pe nume Maya: 

Odată, Maya îşi făcea somnul de după-amiază, când a visat o 
statuie a Fecioarei Maria care a prins viata, transmitandu-i valuri 

de iubire şi de lumină. Când s-a trezit, Maya s-a simțit regenerata 
şi plină de energie, considerându-se binecuvântată pentru că a trăit 
acea experienţă. Ea a rămas cu convingerea profundă că Fecioara 
este întotdeauna alături de ea şi că îi poate cere orice. 


Statuile Mariei ca semne primite din cer 


Statuile Fecioarei Maria şi celelalte simboluri religioase pot 
avea o mare semnificaţie în viata anumitor indivizi, îndeosebi daca 
sunt primite în anumite momente cheie: 

Maria N. Nguyen trecea printr-o perioadă foarte dificilă, căci 
tocmai se despărțise de soţul ei. Maria îşi simţea inima zdrobită şi 
era complet dezorientata. Ştiind cat de mult o reconforta prezența 
şi iubirea Fecioarei Maria, ea s-a rugat acesteia, cerându-i un semn 
că era alături de ea. 

A doua zi, când s-a dus să îşi ia copiii de la şcoala catolică, 
Maria a constatat că parcarea era plină până la refuz, singurul loc 
liber fiind lângă nişte statui. Când s-a dat jos din maşină, a început 
să vorbească cu câțiva oameni adunaţi în jurul unei frumoase statui 
a Fecioarei Maria. Maria le-a spus că şi-a dorit întotdeauna o astfel 
de statuie. Imediat, oamenii au întrebat-o dacă dorea să o ia acasă. 
Maria a trăit un şoc! Nu-i venea să creadă că tocmai îi fusese 
oferită această statuie atât de frumoasă a Maicii Preacurate! Ce 
semn mai convingător ar fi putut primi de la aceasta? 


Când am vizitat Catedrala din Loreto, m-am simțit transfi- 
gurată când am văzut statuia Madonei luminată de jos care patrona 
Casa Sfântă din interiorul bazilicii. Aşa cum spuneam în Introdu- 
cere, miile de rugăciuni rostite de-a lungul secolelor în incinta 
acesteia au creat o vibraţie care m-a cutremurat, făcându-mă să îmi 
dau seama că rugăciunile mele sunt conectate cu cele ale unui mare 
număr de suflete care s-au rugat aici înaintea mea. Cât despre 
statuia Imaculatei Concepții din grota de la Lourdes, aceasta mi s-a 
părut de o puritate absolut angelică. Aşadar, statuile pot servi drept 
canale şi vehicule ale rugăciunii şi vindecării. 

În capitolul următor vom explora subiectul trandafirilor, unul 
din principalele simboluri ale Fecioarei Maria. 


CAPITOLUL 11 


TRANDAFIRI 
DIN RAI 


Fecioara Maria este numită adeseori „Madona trandafirilor”, 
căci aceste flori minunate sunt unul din principalele ei simboluri. 
Într-adevăr, foarte mulți oameni care se află în prezenţa ei sacră 
simt parfum de trandafiri plutind în aer, chiar dacă în apropiere nu 
se află astfel de flori. 

Cuvântul rozariu înseamnă „ghirlandă de trandafiri”. Multi 
oameni consideră trandafirul regele florilor, iar trandafirii albi o 
simbolizează pe Fecioara Maria. O legendă spune că trandafirii 
roşii au apărut atunci când Maica Preacurată i-a sărutat în rai. În 
Evul Mediu trandafirii erau folosiți în cadrul ceremoniilor de 
purificare, iar Fecioara Maria este considerată a fi simbolul absolut 
al purității. Trandafirii albi amintesc de bucuriile ei, cei roşii de 
suferinţele sale, iar cei galbeni de slava ei. 

Trandafirii sunt şi un simbol al Sfintei Tereza, supranumită 
„Mica Floare”. Nu întâmplător, multi dintre cei care se roagă 
acestei sfinte simt la rândul lor un miros de trandafiri. În sfârşit, nu 
sunt puţini credincioşii care cred că parfumul de trandafiri indică 
faptul că atât Sfânta Tereza cât şi Fecioara Maria sunt prezente. 

Există o legendă frumoasă care spune că Fecioara Maria 1-a 
apărut Sfântului Juan Diego în jurul anului 1530, deşi nimeni nu 
l-a crezut atunci. Prin urmare, Fecioara i-a cerut sfântului Diego să 
îi ducă episcopului un buchet de trandafiri pentru a-i dovedi 
prezenţa ei, căci era în toiul iernii, când trandafirii hibernează, nu 

înfloresc. Sfântul Diego a urcat pe un deal in căutarea trandafirilor 
şi a găsit numeroase tufe înflorite. Când s-a întors cu florile în 
braţe, toată lumea a crezut în viziunea lui. 

Numeroase catedrale gotice au vitralii rotunde care 
simbolizează trandafiri. Ele sunt numite Trandafiri Mistici şi au 
patru petale: trei pentru Sfânta Treime şi a patra pentru Fecioara 
Maria. 

Unii teologi fac o paralelă între Fecioara Maria şi zeiţa budistă 
Quan Yin, care este ilustrată de regulă cu o floare albă de lotus. 
Teoria lor este interesantă, căci Quan Yin este „zeiţa fecioară a 
compasiunii”, fiind supranumită „Fecioara Maria a Orientului”. 


Mirosul de trandafiri 


Aşa cum spuneam mai devreme, multi oameni care se roagă 
Fecioarei Maria simt un miros de trandafiri, chiar dacă aceste flori 
nu există fizic în apropierea lor. Acest parfum este semnul prin care 
Fecioara Maria îşi anunţă prezența, aşa cum a descoperit Bianca 
Pursley: 

Bianca a avut întotdeauna viziuni, încă de la o vârstă foarte 
fragedă. Ea a comunicat de mică cu rudele ei ajunse în lumea de 
dincolo, cu îngerii, zânele şi alte fiinţe de lumină. Din păcate, in 
adolescenţă viziunile ei au început să o sperie, căci în ele îi apăreau 
spirite foarte manioase. Nemaiputând suporta, ea a intrat într-o 
depresie neagră din care nimic nu mai părea să o poată scoate. 

Într-o zi, Bianca se afla în camera ei, plângând şi simțindu-se 
neputincioasă. Ea s-a întrebat atunci dacă se va mai simți vreodată 
normală şi fericită. Dintr-odată, a simţit în aer un parfum de 
trandafiri. S-a uitat în sus şi a văzut-o pe Fecioara Maria! Aceasta 
avea o aură strălucitoare în culorile alb, galben şi roz, şi cel mai 
minunat zâmbet din lume. Dintr-odată, Bianca s-a simțit în 
siguranţă, protejată şi iubită. Ea a simţit o energie plină de iubire 
maternă care o îmbrățişa, transmitandu-i faptul că totul va fi bine, 
că era specială şi foarte iubită. 

Începând din acea zi, lucrurile au început să se schimbe. 
Bianca a cunoscut o serie de oameni foarte spirituali, care au 
ajutat-o să îşi controleze şi să îşi canalizeze puterile. În acest fel, 
viziunile ei au redevenit pozitive şi înălțătoare. La ora actuală, 
Bianca (ajunsă adult) îşi foloseşte fără teamă darurile spirituale şi 
se simte mai bine ca oricând! În plus, a devenit mamă, aşa că se 
bucură de călăuzirea Fecioarei Maria, care o ajută să îşi crească 
fiul. 


În acest exemplu, este interesant faptul că mirosul de tran- 
dafiri a prefaţat apariţia viziunii propriu-zise. În relatarea care 
urmează, mai multi oameni au simți în acelaşi timp parfumul de 
trandafiri, validând astfel împreună acest fenomen: 

Fecioara Maria a jucat un rol important în viata Rebeccai 
Janelli încă de când aceasta era copil. Ea a crescut într-o familie 
protestantă, dar mama ei îşi schimba religiile la fel de uşor ca şi 
prietenii. Cât despre Rebecca, aceasta şi-a dorit întotdeauna să fie 
catolică. 

Ea s-a convertit într-adevăr la catolicism, dar abia pe la 35 de 
ani, într-una din cele mai rele perioade din viata ei, când trăia 
alături de un sot abuziv. Într-o duminică, Rebecca a trecut pe la trei 
biserici catolice diferite, dorindu-şi să găsească una pe gustul ei. 
Unul din preoţii la slujbele cărora a asistat a impresionat-o în mod 
deosebit prin devotiunea, modestia şi smerenia lui. De aceea, ea a 
început să meargă zilnic la slujbele sale, găsind multă mângâiere în 
acea biserică. Cel mai mult îi plăcea să se oprească la altarul 
Fecioarei Maria, unde se ruga zi de zi. 

Un an şi jumătate mai târziu, când căsnicia Rebeccăi părea să 
se destrame sub ochii ei, iar ea încerca să îşi îngrijească cât putea 
de bine fiica, ea a început să o audă pe Fecioara Maria, sau mai 
bine zis să îi simtă prezența. Dar cea mai uimitoare experiență s-a 
petrecut într-o după-amiază, când se simţea bolnavă şi la capătul 
puterilor. În timp ce propria sa mamă fusese o persoană dificilă, 
care a abuzat-o mental şi fizic în copilărie, Fecioara Maria i se 
părea adevărata mamă pe care nu a avut-o niciodată. 

Slăbită de boală, Rebecca a îngenuncheat lângă un balansoar 
ŞI şi-a pus capul pe acesta, invocând din nou ajutorul Maicii 
Preacurate. Aproape instantaneu, ea a simţit că cineva o mângâie 
pe păr şi a fost înconjurată de o iubire intensă, dublată de o 
senzație de căldură. Reconfortată, a intrat într-o stare de somn 
profund, care a durat întreaga după-amiază. Când s-a trezit, 
Rebecca se simţea relaxată şi bine dispusă. Deşi a încercat să se 
autoconvingă că totul s-a petrecut în imaginația ei, îi era dificil să 
creadă acest lucru, căci avusese parte de primul ei somn profund şi 
odihnitor după multe luni de zile! 

Câteva săptămâni mai târziu, mama preotului şi mai multe 
doamne de la biserica ei s-au întâlnit ca să recite Rozariul şi să 
citească din Biblie. Rebecca a întârziat putin, aşa că atunci când a 
ajuns, majoritatea veniseră deja. De îndată ce a intrat în cameră, 
toate doamnele de fata au simțit un miros profund de trandafiri, 
explicându-i că acesta semnifica prezența Fecioarei Maria, lucru pe 
care Rebecca nu îl ştiuse până atunci. Ea le-a spus doamnelor că nu 
îşi dădea niciodată cu parfum de trandafiri, fapt care făcea ca 
mirosul din aer să fie şi mai remarcabil! Fără să se mai gândească 
la acest lucru, Rebecca s-a relaxat şi aproape că a adormit în timpul 
recitării Rozariului. 

Câteva seri mai târziu, un prieten a adus-o acasă în maşina lui 
nouă, conducând pe o autostradă care nu era deloc luminată, în 
condiții atmosferice de ceață. Drumul era alunecos, iar în fata le-a 
apărut o maşină poziționată lateral chiar în mijlocul celor două 
benzi. Prietenul Rebeccăi a apăsat pe frâne, dar a pierdut controlul 
maşinii. 

Rebecca nu a mai apucat decât să exclame: ,,Ajuta-ne, Maria 
Instantaneu, maşina şi-a încetinit viteza, iar scaunele au devenit 
moi şi protectoare în jurul lor. Deşi au trecut periculos de aproape 
de marginea autostrăzii, dincolo de care curgea un râu, maşina nu a 
căzut în apă şi nu a suferit nici cea mai mică avarie. 

Când maşina s-a oprit, prietenul Rebeccăi a întrebat-o: 

— Ce ai strigat mai devreme? 

Ea 1-a repetat cuvintele exclamatiei. 


|» 

— Aşa mi s-a părut şi mie, 1-a spus prietenul. Cine este aceasta 
Marie? 

Deşi era baptist şi nu credea în intervenția Fecioarei Maria, 
prietenul ei a fost de acord că evitarea accidentului părea să fi fost 
un miracol divin. 

La ceva vreme de la acest accident, starea de sănătate a 
Rebeccăi s-a deteriorat şi ea a fost diagnosticată cu cancer ovarian! 
De fapt, se simţea atât de rău încât medicii i-au spus că ar putea să 
nu supraviețuiască mai mult de două sau trei zile. În plus, fusese 
concediată şi nu avea asigurările medicale plătite. Era greu să iti 
imaginezi o situație mai precară decât aceasta, dar Rebecca nu s-a 
simțit nicio clipă furioasă sau frustrată. Ea a început să se roage, 
numărând frumoasele mărgele de cristal ale Rozariului pe care îl 
primise în ziua în care a fost confirmată ca membră a bisericii 
catolice. 

Într-o seară, ea a primit vizita unui preot de la biserica ei, iar 
cei doi au recitat împreună Rozariul. În tot acest timp, Rebecca a 
avut nonstop viziuni ale feţei Fecioarei Maria. În aer a apărut din 
nou un puternic parfum de trandafiri, iar pe peretele camerei de 
spital i-au apărut viziuni ale scenei Calvarului (locul în care a avut 
loc crucificarea lui lisus), ale Cinei cea de Taină şi ale lui Iisus. În 
acel moment, rozariul ei a explodat literalmente, iar margelele au 
zburat pretutindeni. 

Preotul ingenuncheat pe podea si una din prietenele sale, care 
se afla de față, au asistat la întreaga scenă, văzând inclusiv 
imaginile viziunilor. În final, nu au găsit decât două mărgele din 
Rozariu. Restul dispăruseră. A doua zi, capelanul spitalului i-a adus 
un nou Rozariu... şi o binecuvântare specială din partea Fecioarei 
Maria! 

Rebecca a fost operată a doua zi. Înainte, s-a rugat lui Dumne- 
zeu să o ia la El în cazul în care considera că şi-a încheiat misiunea 
pe acest pământ, dar să o lase să trăiască în cazul în care considera 
că mai are ceva de făcut în această lume. Când s-a trezit după 
operaţie, avea dureri înfiorătoare, dar era în viață. Medicii i-au 

spus ca au deschis-o, dar nu au găsit nicio urmă de cancer in 
organismul ei! 

Rebecca continuă să comunice şi astăzi cu Fecioara Maria, 
căreia îi este profund recunoscătoare pentru intervenţiile sale. 
După episodul de mai sus, ea nu s-a mai îmbolnăvit niciodată, 
trăindu-şi viata perfect fericită! 


Parfumul de trandafiri a ajutat-o pe Rebecca să îşi păstreze 
calmul, stare absolut necesară pentru ca vindecarea să se poată 
produce. Prin acest simbol, Fecioara Maria îşi face simțită 
prezența, ştiind cât de mult ne reconfortează gândul că este alături 
de noi. Mintea noastră logică (egoul nostru) refuză de multe ori să 
accepte semnele primite de sus, afirmând că mirosul de trandafiri 
nu există decât în imaginaţia noastră sau că Fecioara Maria nu îi 
vizitează decât pe cei care ,,merita”. Adevărul spiritual este că 
puterea, prezenţa şi iubirea Mariei sunt nelimitate, iar graţia ei se 
revarsă asupra tuturor celor care o invocă cu credinţă. 

Mirosul de trandafiri este cartea sacră de vizită a Fecioarei 
Maria, prin care ne anunţă că veghează asupra noastră şi asupra 
celor dragi, fapt ilustrat atât de frumos de povestea care urmează: 

În luna septembrie 2003, mama lui Kelly Casale, Mary Lynn, 
a decedat în urma unui accident tragic. La exact o săptămână după 
accident, Kelly se afla singură acasă şi s-a decis să recite Rozariul. 

După ce şi-a terminat rugăciunile, ea s-a simţit împăcată şi a 
observat un parfum subit apărut în cameră, ca şi cum cineva i-ar fi 
adus nişte flori proaspăt culese din grădină. Florile rămase de la 
înmormântare fuseseră aruncate cu trei zile în urmă, aşa că mirosul 
actual nu putea avea vreo legătură cu ele. Intrigată, Kelly a început 
să caute sursa mirosului de trandafiri, care domina întregul etaj al 
casei sale, putând fi simțit în baie, în dormitoare şi chiar în toalete! 

Câţiva ani mai târziu, Kelly le-a povestit această istorie unor 
prietene, iar una din acestea a remarcat: 

— Atunci când simţi un miros de trandafiri, este un semn că 
Fecioara Maria se află alături de tine. 

Dintr-odată, totul a căpătat sens pentru Kelly. La urma 
urmelor, abia terminase de recitat Rozariul! Privind retrospectiv, ea 
este convinsă astăzi că Fecioara Maria i-a transmis acest semn 
pentru a o informa că mama ei (pe care o chema de asemenea 
Maria) se afla în siguranţă şi îşi găsise pacea. 


Fecioara Maria le transmite frecvent persoanelor îndoliate un 
miros de trandafiri pentru a le confirma astfel că sufletele celor 
dragi au ajuns în siguranță în rai. În povestea care urmează, 
parfumul de trandafiri a reconfortat-o pe o asistentă medicală după 
decesul pacientei sale: 

O femeie pe care o voi numi Alexis este asistentă medicală şi 
a fost angajată la un moment dat la o casă de bătrâni sub patronajul 
bisericii catolice, un loc liniştit în care predomină o atmosferă 
spirituală. Alexis lucra în schimbul de noapte, între orele 11:00 
seara şi 7:00 dimineața. 

Una din pacientele sale era „doamna Smith”, o bătrânică 
adorabilă care suferea de cancer la ficat într-o fază terminală. In 
acele vremuri, bolnavii de cancer la ficat aveau dureri foarte mari, 
în pofida eforturilor medicilor. Doamna Smith nu s-a plâns 
niciodată, dar a petrecut foarte multe nopţi albe. Uneori, Alexis 
stătea la căpătâiul patului ei şi îi recita Rozariul. Ea o întreba 
întotdeauna dacă dorea să ia medicamentele prescrise pentru 
dureri, dar doamna Smith o refuza de fiecare dată. 

Boala acesteia a avansat, iar la un moment dat i s-a apropiat 
ceasul morții. Doamna Smith îşi pierdea frecvent constienta, după 
care îşi revenea în simtiri. Era văduvă şi nu avea copii, dar avea un 
nepot care îi era foarte devotat şi care stătea alături de ea cât de 
mult putea (era un bărbat de vârstă mijlocie, care avea propria sa 
familie şi care locuia în apropiere). 

Într-o dimineață devreme, era evident că sfârşitul doamnei 
Smith era aproape. Alexis a intrat în camera ei pentru a verifica 
cum se simte. Nepotul ei a întrebat-o dacă este de părere că mătuşa 
sa va deceda în următoarele două ore. Alexis i-a răspuns că nimeni 

nu poate şti cu precizie. Nepotul se simţea îngrijorat, căci trebuia 
să se ducă acasă pentru a-şi trimite copiii la şcoală, dar nu dorea 
nici să îşi părăsească mătuşa. 

Alexis l-a încurajat să facă ce trebuia, spunându-i că unele 
suflete aşteaptă să fie singure pentru a trece în sfârşit pragul. 
Nevoia de a-şi trimite copiii la şcoală l-a determinat în cele din 
urmă pe bărbat să plece, dar înainte de a pleca i-a promis mătuşii 
sale că se va întoarce cât de repede va putea. 

Alexis şi-a continuat rundele, iar dimineaţa i-a pregătit un 
raport asistentei care urma să o înlocuiască. Chiar înainte de a 
pleca, a mai verificat o dată camera doamnei Smith. Cealaltă 
asistentă se afla deja aici, iar Alexis a descoperit că doamna Smith 
murise. Partea miraculoasă era că în cameră predomina un miros 
intens de trandafiri! 

Nu numai că nu existau flori, lotiuni sau parfumuri in cameră, 
dar nici nu existaseră vreodată. Singura explicaţie care mai 
rămânea era că în momentul tranziției, doamna Smith a fost 
întâmpinată şi condusă în rai de anumite fiinţe celeste, care au lăsat 
în urma lor sublimul parfum. 

Alexis crede că devotiunea doamnei Smith față de Fecioara 
Maria şi de sfinţi, rugăciunile ei frecvente şi intenţia ei fermă de a 
depune la picioarele lor durerea şi tristeţea pe care le simţea a atras 
aceste ființe de lumină, care au condus-o în căminul ei celest atunci 
când 1-a sunat ceasul. 


Asistentelor medicale le este foarte greu atunci când se ataşează 
de pacienții lor şi sunt nevoite să asiste la durerile acestora generate 
de bolile de care suferă. În aceste condiţii, nu este de mirare că 
Fecioara Maria şi îngerii le trimit uneori semne, cum ar fi parfumul 
de trandafiri pe care l-a simţit Alexis. Nu pot decât să sper că astfel 
de semne le ajută pe asistente să îşi păstreze inima deschisă şi în fața 
celorlalți pacienți, îngrijindu-i cu aceeaşi iubire. 

Atunci când suntem speriaţi, dar avem o nevoie mai mare ca 
oricând de ajutorul lui Dumnezeu şi al Fecioarei Maria, teama ne 
poate împiedica să simțim prezenţa şi călăuzirea lor plină de iubire. 

De aceea, eu cred ca Fecioara Maria ne transmite mirosul de 
trandafiri ca un semn pentru a ne transcende teama şi pentru a simți 
alinare în momentele dificile. 

Unul din lucrurile care m-au uimit cel mai tare este numărul 
mare de oameni care au trăit experienţe în care au fost implicați 
trandafirii fără să realizeze conexiunea lor cu Fecioara Maria. Din 
punctul meu de vedere, acest lucru confirmă o dată în plus că 
mirosul de trandafiri nu a avut nimic de-a face cu imaginaţia sau cu 
dorinţele lor, căci aceşti oameni l-au simțit fără să aibă nicio idee 
despre semnificația lui. 

În povestea care urmează, mirosul de trandafiri al Fecioarei 
Maria a ajutat o femeie să nască mai uşor: 

Mulţi ani la rând, Joshua Monzo a simțit prezența Fecioarei 
Maria în viata sa. Ori de câte ori aceasta se manifesta, Joshua simte 
un miros incredibil de trandafiri, precum şi o stare de iubire 
necondiționată care îi aduce lacrimi în ochi. Experiența care 
urmează se referă la nepoata şi la sora lui: 

Într-o seară, Joshua adormise când a primit un telefon de la 
sora lui Chelsea. Aceasta era pe punctul de a naşte şi era speriată. 
De aceea, Joshua a invocat îngerii şi toate ființele de lumină 
dispuse să o ajute pe Chelsea să scape de dureri şi să îşi regăsească 
liniştea sufletească, mai ales că era primul ei copil. 

Joshua i-a spus surorii sale să nu îşi facă griji, căci îi va invoca 
pe Fecioara Maria şi pe arhanghelul Gabriel. Imediat ce a închis 
telefonul, el i-a invocat într-adevăr pe cei doi, rugându-i să le 
înconjoare cu lumina lor pe sora şi pe nepoata lui care urma să se 
nască. l-a rugat de asemenea să le ajute să rămână sănătoase, iar pe 
sora lui să o ajute să nască fără dureri. La scurt timp după rugă- 
ciune, el a simțit intuitiv că totul va fi bine. 

Când a ajuns la spital cu familia lui pentru a o cunoaşte pe cea 
mai tânără membră a familiei sale, Joshua s-a simțit atras de statuia 
unui înger îngenuncheat care se ruga ţinând în mâini un Rozariu. 
Şi-a dat imediat seama că acesta era un semn de la Fecioara Maria 
şi de la arhanghelul Gabriel că totul era bine cu rudele sale. 

Cand a intrat in camera de spital in care se aflau sora si 
nepoata sa, el a fost întâmpinat de un puternic miros de trandafiri şi 
a trăit o stare de iubire necondiționată. Cele două semne erau 
cartea de vizită a Fecioarei Maria, care îl anunţa astfel că se afla in 
preajmă. Când şi-a luat în braţe nepoata, s-a uitat în ochii ei şi a 
simțit aceeaşi iubire necondiționată pe care o simtise întotdeauna 
pentru Fecioara Maria. Joshua şi-a dat astfel seama că acesta era 
unul din faimoşii Copii de Cristal de care se vorbeşte tot mai 
insistent, care se nasc in ultima vreme şi care aduc vibrații spiri- 
tuale foarte înalte în atmosfera pământului. 

Între timp bebeluşul (numit Taylor Rose) a mai crescut putin, 
dar continuă să se liniştească şi să gângurească instantaneu atunci 
când Joshua îi invocă pe îngeri şi pe Fecioara Maria. 


Fecioara Maria răspunde tuturor mamelor care o invocă, 
îndeosebi dacă acestea se roagă pentru copiii lor preaiubiti. In mod 
similar, ea le răspunde tuturor celor care suferă, ajutându-i să se 
liniştească şi să îşi regăsească armonia interioară. Povestea care 
urmează ilustrează acest lucru, arătând cum Fecioara Maria a adus 
fericirea in viata unei femei care a suferit foarte mult: 

Cu 15 ani în urmă, mama lui Cathleen McCandless a fost 
diagnosticată cu cancer la colon în fază terminală. La auzul veştii, 
Cathleen a fost devastată, căci era foarte apropiată de mama ei. 
Cele două locuiau aproape una de cealaltă, petreceau foarte mult 
timp împreună şi făceau călătorii prin întreaga lume. Pe scurt, se 
simțeau mai degrabă ca două prietene sau surori decât ca mamă şi 
fiică. Mama lui Cathleen era o femeie bună la suflet, amuzantă şi 
foarte inteligentă. De aceea, întreaga lume a lui Cathleen s-a 
destrămat când mama ei s-a îmbolnăvit. 

Părinții lui Cathleen divorțaseră când ea era mică, iar în 
ultimii 22 de ani mama ei a fost implicată într-o relație cu un 
bărbat pe care îl voi numi Bart, care era un alcoolic incurabil. Era 
un om răutăcios şi abuziv, care o dezamăgea constant pe mama sa. 
Cathleen şi surorile sale au încercat în repetate rânduri să îşi 

convingă mama să îl părăsească, dar aceasta a refuzat, continuând 
să îi suporte abuzurile an după an. Pentru Cathleen a fost foarte 
greu să îşi vadă mama, altminteri atât de bună şi de afectuoasă (şi 
co-dependentă, fără doar şi poate) abuzată în acest fel de acel 
bărbat îngrozitor. 

La cinci zile după ce mama sa a fost diagnosticată cu cancer, 
Cathleen s-a trezit în miez de noapte din cauza unui miros puternic 
de trandafiri. Era luna februarie, aşa că toate ferestrele dormi- 
torului ei erau închise. De altfel, Cathleen nici măcar nu creştea 
trandafiri în grădina ei. Mirosul era însă foarte puternic (suficient 
de puternic ca să o trezească din somn), dar şi foarte delicat. 

Trezindu-se mai bine, Cathleen a văzut o femeie frumoasă cu 
părul castaniu lângă capul patului ei, înconjurată de un nimb de 
lumină albăstruie foarte strălucitoare. Cathleen a simțit cum inima i 
se umple până la refuz cu iubire, o stare pe care nu a mai trăit-o 
niciodată până atunci. I se părea că trupul ei nu poate rezista la atâta 
iubire şi că ar putea muri din cauza preaplinului pe care îl simţea. 

Frumoasa femeie a întrebat-o telepatic pe Cathleen: 

— Ce iti doreşti cel mai tare, copila mea? 

Cathleen a început să plângă şi i-a răspuns că nu îşi dorea 
decât un singur lucru: ca mama ei să se facă bine. Femeia a scutu- 
rat însă din cap $1 i-a răspuns: 

— Nu aceasta este voința lui Dumnezeu. De aceea, nu iti pot 
îndeplini această rugăciune. Iti mai doreşti altceva? 

Cathleen 1-a răspuns fără să stea pe gânduri: 

— Dacă nu o poți vindeca, cel putin oferă-i pe cineva pe care să 
îl iubească până la sfârşitul zilelor sale. 

Femeia i-a zâmbit şi i-a spus: 

— Asta pot face. Mai e ceva? 

Cathleen i-a răspuns că nu, iar frumoasa necunoscută a 
început să dispară, nu înainte de a-i spune însă: 


— Ştii, copila mea dragă, poți să îmi ceri şi ceva pentru tine. 

(A fost nevoie de mult timp pentru ca ea sa invete aceasta 
lecție, că avea dreptul să îi ceară vieţii inclusiv împlinirea 
propriilor ei dorinţe personale). 

Deşi Cathleen nu primise o educație catolică, ea a intuit 
imediat că frumoasa femeie a fost Fecioara Maria (pe mama ei o 
chema de asemenea Maria). Ce nu ştia ea era că Fecioara era 
asociată cu trandafirii şi cu culoarea albastră, caracteristici care 
s-au manifestat totuşi în viziunea ei. Cathleen nu a povestit nimă- 
nui ce s-a întâmplat în acea noapte. Experiența i se părea prea 
personală, şi ca să fim sinceri, şi puțin ciudată. 

Patru zile mai târziu, mama lui Cathleen a dat o petrecere. Ca 
de obicei, partenerul ei Bart s-a îmbătat şi a început să se certe cu 
ea, după care a plecat şi nu s-a mai întors. Aşa se face că mama lui 
Cathleen nu avea un partener la propria ei petrecere, lucru care o 
necăjea vizibil. 

La un moment dat, ea a ieşit să îşi verifice cutia poştală. Langa 
aceasta se afla Jack, unul din vecinii ei. Îl mai văzuse şi înainte, dar 
nu făcuse niciodată cunoştinţă cu el. De aceea, mama lui Cathleen 
s-a prezentat singură, i-a spus că în acea seară dădea o petrecere şi 
l-a întrebat dacă dorea să îi fie oaspete. Jack a acceptat invitaţia, iar 
din acea zi, cei doi au rămas nedespărțiți, iar vechiul partener al 
femeii nu a mai apărut niciodată în viata acesteia. A petrecut 22 de 
ani alături de el, dar această relație s-a încheiat în ziua în care l-a 
cunoscut pe Jack, care a iubit-o fără rezerve, până în ultima clipă. 
Deşi medicii i-au spus inițial că nu va supraviețui mai mult de şase 
luni, mama lui Cathleen a mai trăit un an şi jumătate, poate şi 

În clipa în care l-a cunoscut pe Jack, Cathleen a înțeles că 
Fecioara Maria şi-a ținut promisiunea față de ea. Maica Preacurată 
i-a trimis mamei sale un bărbat pe care să îl iubească şi care să îi 
răspundă cu aceeaşi iubire până la sfârşitul zilelor sale. În ziua în 
care mama ei a trecut în lumea celor drepți, Jack o tinea de mâna 
dreaptă, iar Cathleen de cea stângă. Jack a murit în exact aceeaşi 
zi, un an mai târziu. Cathleen a rămas până astăzi la părerea că a 
murit de inimă rea. 


138 


Trandafiri din rai 


La câteva luni după ce mama ei l-a cunoscut pe Jack, cei trei 
luau cina în familie, iar Cathleen şi-a găsit curajul de a le povesti 
de vizita Fecioarei Maria şi de promisiunea pe care i-a făcut-o. Toţi 
cei de la masă au plâns. De atunci, Cathleen nu pleacă nicăieri fără 
să aibă la ea o iconita cu Fecioara Maria. Ea nici nu poate explica 
cât de mult înseamnă Maica Preacurată pentru ea. 

Acum trei ani, de ziua ei, Cathleen s-a dus la Fatima, în Portu- 
galia. Ea s-a rugat aici Fecioarei Maria, multumindu-i cu lacrimi in 
ochi pentru că şi-a ținut promisiunea față de ea. Cathleen nu are 
nici cea mai mică îndoială că Maica Preacurată ne ascultă tuturor 
rugăciunile, ne simte durerea şi ne iubeşte mai mult decât ne-am 
putea imagina noi vreodată... la fel ca o mamă. 


Nu-1 aşa că sunt frumoase aceste relatări legate de trandafiri? 
Prin intermediul aceste fenomene excepționale, Fecioara Maria 
aduce mai multă frumuseţe în viața noastră! Una din poveştile care 
îmi plac cel mai mult este cea care urmează, referitoare la un 
trandafir real care şi-a păstrat prospetimea timp de mai bine de o 
lună, cu ajutorul şi binecuvântarea Madonei Trandafirilor: 

Marcelle Lannaman era între două slujbe, dar avea o familie 
de crescut şi un buget foarte limitat. De regulă obişnuia să îşi 
cumpere un buchet de trandafiri, pe care îl aşeza lângă statuia 
Fecioarei Maria pe care o avea acasă, dar în această zi nu şi-a 
permis decât o singură floare. A ales cel mai frumos trandafir 
expus, de culoare crem cu marginile stacojii. 

— Maică Preacurată, mi-aş dori să iti pot cumpăra trandafiri în 
fiecare săptămână, i-a spus Marcelle. 

Bobocul a înflorit în vaza sa, devenind din ce în ce mai 
frumos pe zi ce trecea. Două săptămâni mai târziu, era încă perfect 
prezervat. 

— Este acelaşi trandafir, mamă? a întrebat-o într-o zi fiul ei 
Alexander, după ce s-a întors de la şcoală. 

Cei doi au privit trandafirul minunându-se, şi chiar i-au făcut 
o poză. „Trandafirul mistic” al lui Marcelle şi-a păstrat prospe- 

timea timp de cinci săptămâni, părând că abia a fost rupt din 
gradina. 

Cand Marcelle şi-a găsit în sfârşit o slujbă, ea s-a întors acasă 
după prima zi de muncă şi a găsit petalele trandafirului scuturate la 
picioarele statuii Fecioarei Maria din camera sa. De atunci, ori de 
câte ori îşi simte credința zdruncinată de încercările prin care trece, 
Marcelle îşi aminteşte cu afecţiune de trandafirul etern. 


Ce binecuvântare să primim astfel de semne ale iubirii necon- 
ditionate ale Fecioarei Maria! Indiferent dacă ne apare într-un vis 
sau într-o viziune, ori dacă îşi face simțită prezența printr-o stare, 
printr-o intervenţie divină sau printr-un miros de trandafiri, nimic 
nu poate fi mai reconfortant decât să ştim că Maica Preacurată 
veghează asupra noastră, ascultându-ne rugăciunile şi răspun- 
zându-ne la ele. 

LOCURI IN CARE 
A APARUT 
FECIOARA MARIA 


Desi orice om poate intra in comuniune cu Fecioara Maria 
oricând şi oriunde, există anumite locuri care sunt puternic asociate 
cu prezenţa ei sfântă. De bună seamă, este vorba de locuri în care 
s-au manifestat cele mai faimoase apariții, viziuni şi vindecări 
miraculoase, sau unde există relicve sacre. 

Potrivit documentelor din Biblioteca Mariană, în secolul XX 
au existat 386 de cazuri de apariții ale Fecioarei Maria recunoscute 
de biserica catolică, ce s-au petrecut pe toate continentele. Fecioara 
a apărut în fata celor mai variate categorii de oameni, bărbați, 
femei şi copii deopotrivă. Termenul de apariție se referă la 
viziunea unei forme solide şi opace a Fecioarei Maria, care se 
mişcă şi vorbeşte, spre deosebire de viziunile translucide, care se 
petrec de regulă în mintea diferitelor persoane. 

Biserica a investigat aceste cazuri şi a confirmat ca sută la sută 
autentice doar opt dintre ele. Celelalte cazuri nu sunt considerate 
însă lipsite de autenticitate. Pur şi simplu nu s-a luat încă o decizie 
referitoare la ele, fiind nevoie de mai multe investigaţii. Cine ştie 
însă câte astfel de apariții au existat fără să fi fost raportate? 

Cele opt locuri în care s-au manifestat apariții recunoscute în 
mod oficial de biserică în secolul XX au devenit locuri de 

pelerinaj, fiind vizitate de un mare număr de oameni aflați in 
căutarea vindecării şi a iluminării spirituale. Iată care sunt acestea: 


1. Fâtima, în Portugalia 

În anul 1917, în fiecare zi de 13, timp de şase luni conse- 
cutive, trei copii păstori au văzut şi au auzit vorbind o apariție a 
Fecioarei Maria. Ei au descris-o ca fiind „mai strălucitoare decât 
soarele, emițând raze de lumină mai puternice şi mai clare decât un 
vas de sticlă umplut cu apă şi iluminat de razele soarelui”. 

Apariţia s-a prezentat afirmând că este „Madona Rozariului”, 
după care le-a împărtăşit copiilor trei secrete. Printre acestea s-au 
numărat informații profetice referitoare la schimbările ce urmau să 
se petreacă în Rusia. 

La ora actuală, Fatima este considerată un loc sacru de pele- 
rinaj, fiind vizitată de-a lungul timpului de milioane de oameni. 


2. Beauraing, în Belgia 

Între anii 1932 şi 1933, Fecioara Maria a apărut de 33 de ori în 
fata unui grup de cinci copii, cărora le-a cerut in mod repetat să se 
roage. A solicitat de asemenea construirea unei capele pe locul 
aparitiilor sale, astfel încât credincioşii să se roage aici şi să 
primească binecuvântarea sa. 


3. Banneux, în Belgia 

În anul 1933, o adolescentă a văzut de mai multe ori o femeie 
care s-a recomandat ca fiind „Fecioara Săracilor”. Aparițiile s-au 
succedat pe o perioadă de trei luni, timp în care Fecioara Maria i-a 
cerut fetei să bea apă dintr-un izvor vindecător. La ora actuală, 
acest izvor este vizitat de foarte multi pelerini, care îi beau apa. 


4. Akita, în Japonia 

În anul 1973, Fecioara Maria i-a apărut unei călugărițe pe 
nume Sora Agnes, care suferea de mai multe boli. Calugaritei 1-au 
apărut de asemenea stigmatele (răni care apar şi dispar spontan, 
similare cu cele pe care le-a avut Christos în timpul crucificării). O 
statuie a Fecioarei Maria din Akita a plâns de peste 100 de ori, fapt 

transmis inclusiv de televiziunile diferitelor tari $i care nu a putut fi 
explicat in mod stiintific. 


5. Syracuse, in Italia 

În anul 1953, doi tineri insuratei pe nume Antonina si Angelo 
Iannuso au primit drept cadou de nunta o placa decorativa din 
ghips cu figura ei in basorelief. Cand Antonina a conceput un 
copil, ea a făcut o intoxicatie care a condus-o la convulsii şi la o 
orbire temporară. Când şi-a revenit, a remarcat că statuia Fecioarei 
Maria pe care o avea în casă plângea. Foarte multi oameni au văzut 
(unii chiar au gustat) acele lacrimi. O investigaţie făcută a condus 
la concluzia că lacrimile erau autentice şi că proveneau într-adevăr 
de la statuie. Aproape 300 de oameni au declarat că s-au vindecat 
în mod miraculos după ce s-au rugat la statuie, inclusiv Antonina, 
care şi-a revenit din intoxicație şi a născut un copil sănătos în ziua 
de Crăciun. 


6. Zeitoun, în Egipt 

În anul 1968, un grup de oameni au văzut o femeie deasupra 
unei biserici catolice. Initial, ei au crezut că femeia dorea să se 
sinucidă, dar apoi şi-au dat seama că aveau în fata o apariție a 
Fecioarei Maria. Aceasta a continuat să apară în acelaşi loc de 
două-trei ori pe săptămână până în anul 1971. Se estimează că 
aparițiile au fost văzute de un număr de oameni cuprins între 
250.000 şi un milion. 


7. Manila, în Filipine 

În anul 1948, o călugăriță carmelită pe nume Teresita Catillo a 
fost vizitată de 19 ori de Fecioara Maria. În locurile aparitiilor 
rămâneau de multe ori petale de trandafiri, şi nu puţini au fost cei 
care au afirmat că s-au vindecat în mod miraculos cu ajutorul 
acestor petale. 


8. Betania, în Venezuela 
În anul 1974, o femeie pe nume Maria Esperanza a fost 
instruită de Fecioara Maria (pe care a văzut-o într-o viziune) să 

meargă într-un anumit loc pe un câmp agricol. În anul 1976, ea s-a 
dus acolo, iar Fecioara s-a manifestat printr-o apariţie. În 1984, 150 
de oameni au văzut-o pe Fecioara Maria în acel loc. Din grup 
făceau parte demnitari oficiali, medici şi judecători. 


Aparițiile Fecioarei Maria în aceste locuri le-au transmis 
oamenilor acelaşi mesaj: să se roage şi să se căiască. Un alt mesaj 
care s-a repetat foarte des a fost că numai ea şi lisus îi puteau salva 
pe oameni de catastrofele care se apropiau. Într-adevăr, multe din 
locurile în care s-au manifestat aparițiile au devenit mai târziu 
scene de război sau regiuni în care au avut loc dezastre naturale, 
fapt care a confirmat mesajele profetice ale Mariei. 


Alte locuri faimoase asociate cu Fecioara Maria 


Numărul oamenilor care au descris vindecări miraculoase şi 
apariţii mariale a crescut în anii din urmă. De fapt, aceste relatări 
sunt atât de numeroase încât ne-ar trebui o carte întreagă pentru a 
le descrie pe toate. Există însă câteva locuri care au căpătat o 
notorietate aparte: 


Lourdes, în Franța 

În anul 1958, tânăra Bernadette Soubirous aduna lemne pentru 
foc, când i-a ieşit în cale o apariţie a Fecioarei Maria. În urmă- 
toarele şase luni, ea a primit 18 vizite ale Maicii Preacurate, în 
timpul cărora aceasta a instruit-o să sape într-un anumit loc. În 
urma săpăturilor, din pământ a ieşit un izvor de apă. Bernadette şi 
părinții ei au fost amenințați că vor fi pedepsiți şi închişi într-un 
spital psihiatric dacă nu vor înceta să răspândească zvonuri 
referitoare la întâlnirile ei cu Fecioara Maria. Persecutiile au 
încetat când mai mulți oameni care s-au scăldat în apa izvorului 
din Lourdes au experimentat vindecări miraculoase. La ora actuală, 
milioane de oameni merg în pelerinaj la Lourdes şi există 
documentatii referitoare la peste 60 de vindecări miraculoase. 

Medjugorje, în Iugoslavia 

Şase tineri au văzut simultan o apariţie a Fecioarei Maria, care 
s-a repetat în mai multe zile. În timpul acestor apariţii, Fecioara a 
făcut o serie de profeții referitoare la catastrofele mondiale care vor 
urma şi le-a recomandat oamenilor să se roage şi să postească 
pentru a le evita. Ea le-a împărtăşit tinerilor mai multe secrete. În 
timpul aparițiilor, aceştia nu vedeau şi nu auzeau nimic altceva. 
Milioane de oameni au călătorit în acest loc sacru şi s-au rugat aici. 
Unii dintre ei au experimentat vindecări spontane. 


Guadalupe, în Mexic 

Un mexican de origine aztecă pe nume Juan Diego mergea 
odată pe un drum, când în fata i-a apărut o femeie frumoasă încon- 
jurata de un nimb de lumină. Femeia s-a identificat ca fiind Fecioa- 
ra Maria şi a cerut construirea unei biserici exact în locul în care se 
afla, astfel încât să îi poată ajuta pe oamenii care trăiau în apro- 
piere. Juan a înaintat această cerere arhiepiscopului local, care 1-a 
cerut dovezi că femeia care i-a apărut a fost într-adevăr Fecioara 
Maria. 

Când Juan s-a rugat Maicii Preacurate să îl ajute să obțină 
aceste dovezi, aceasta l-a instruit să culeagă trandafiri dintr-un 
anumit loc, deşi era în toiul iernii. Juan s-a dus în locul respectiv şi 
a găsit într-adevăr trandafiri infloriti, pe care i-a adunat în filma 
(pelerina sa). Când el şi-a desfăcut filma in fata arhiepiscopului, 
din ea au căzut trandafirii şi o imagine a Madonei din Guadalupe. 
Tilma originală este păstrată încă la Bazilica din Guadalupe, în 
Mexico City, fiind vizitată de milioane de pelerini. 


Relatări ale persoanelor care au vizitat 
locuri mariale sacre 


Iată câteva relatări primite de la oameni care au trăit expe- 
riente profunde în locurile sacre în care s-au manifestat de-a lungul 
timpului aparițiile mariale. 

Lourdes: Kerri din Dublin (Irlanda) este surdă. Cu ani în 
urmă, când era în ultimul an de liceu, ea a avut o perioadă dificilă. 
Avea colegi care îi făceau viaţa amară şi nu mai putea suporta. 

Mama lui Kerri îşi programase o vizită la Lourdes în acea 
săptămână, dar era atât de îngrijorată pentru fiica sa încât aproape 
că s-a decis să nu mai plece. Kerri a insistat însă ca mama sa să 
plece în excursie, întrucât auzise cât de special este Lourdes-ul. Ea 
i-a spus mamei sale că se va descurca acasă, cu tatăl ei. 

Mama s-a gândit însă că 1-ar prinde bine şi lui Kerri o ieşire, 
aşa că a telefonat la agenția de turism ca să vadă dacă mai existau 
locuri libere în excursia ei. Din păcate, nu mai erau. 

În noaptea de dinaintea plecării mamei sale, Kerri a avut un 
vis foarte viu, în care se făcea că îşi condusese mama pe aeroportul 
din Dublin. La intrarea în avion se afla Fecioara Maria, care 
strălucea de bucurie, dar şi din cauza luminii care o înconjura. 
Visul i s-a părut lui Kerri incredibil de frumos, iar când s-a trezit 
din el a rămas cu o stare de linişte şi de fericire interioară. 

A doua zi dimineaţa, ea i-a povestit mamei sale de visul avut, 
şi amândouă şi-au manifestat uimirea. Ceva mai târziu a sunat 
telefonul. Erau cei de la agenția de turism, care i-au spus mamei lui 
Kerri că se eliberase un loc în ultimul moment! Se pare că un 
bărbat se îmbolnăvise subit şi nu mai putea veni în excursie. De 
aceea, persoana de la capătul firului a întrebat-o pe mama lui Kerri 
dacă mai dorea acel loc. Ea s-a grăbit să confirme. 

Lui Kerri nu îi venea să creadă ce noroc a dat peste ea, dar 
amintindu-și de frumosul vis avut în noaptea trecută, ea şi-a dat seama 
că Fecioara Maria dorea ca ea să meargă la Lourdes şi să găsească 
acolo mangaierea şi puterea de a-şi termina ultimul an de liceu. 

Exact acest lucru s-a întâmplat, iar Kerri şi mama ei i-au 
rămas profund recunoscătoare Fecioarei Maria! 


Fatima: În luna august 2008, Trude şi-a petrecut vacanța la 
sora ei, în Lisabona, capitala Portugaliei. Muncise foarte mult ca 
juristă şi era implicată inclusiv într-o campanie politică locală. Se 

simţea de mult timp complet golită de energie, dar se temea că 
dacă va renunţa la ambițiile sale nu va obţine succesul pe care şi-l 
dorea. 

Viaţa personală a lui Trude era destul de haotică, deşi în anul 
2003 îl cunoscuse pe Rolf, un bărbat minunat, a cărui companie 
căuta o juristă. Cei doi au simțit o atracție puternică unul fata de 
celălalt, iubindu-se şi respectându-se reciproc, dar circumstanţele 
exterioare i-au împiedicat să rămână împreună. Cel puţin aşa părea 
la vremea respectivă. 

O vreme, Trude mi-a citit cărțile şi s-a simțit legată de mine, 
în sensul că amândouă aveam diplome universitare, dar în timp ce 
eu am sfârşit prin a-mi folosi darurile spirituale, ea nu avusese încă 
această ocazie. Într-una din cărțile mele Trude a citit despre 
locurile de putere din lume, iar acum şi-a adus aminte că lângă 
Lisabona se afla o localitate numită Fâtima, un loc sacru în care 
Fecioara Maria îşi manifesta adeseori prezenţa şi energia. 

Când a ajuns la Fatima, Trude a simțit instantaneu că se 
linişteşte. Parcă ar fi fost îmbrățişată de o mamă plină de iubire. A 
intrat în biserica construită în onoarea Fecioarei Maria şi şi-a atins 
cu apă sfințită fruntea şi gâtul, după care s-a rugat: „Maică 
Preacurată, te rog să vindeci acele aspecte din viaţa mea care nu 
funcționează armonios. Te rog să mă ajuţi să devin cu adevărat 
fericită.” 

Trude era atât de stresată la acea vreme deoarece avusese un 
număr uriaş de cazuri juridice pe care trebuia să le documenteze. 
Încă sub impactul acestui stres, ea nu a reuşit să rămână mult timp 
liniştită. Drept urmare, a început să facă fotografii. Dintr-odată, a 
simțit însă prezența Fecioarei Maria, iar camera digitală a refuzat 
să mai facă poze, deşi avea bateriile recent încărcate. Când 1 s-a 
întâmplat din nou acest lucru, ea a rămas convinsă că este mâna 
Mariei, care părea să îi transmită următorul mesaj: „Sunt aici cu 
tine, asa că nu mai trebuie să faci fotografii, ci doar să fii 


E] 


conştientă de prezenţa mea.’ 

Pe drumul de intoarcere catre Lisabona, lui Trude i s-a facut 
rau, iar starea ei s-a agravat in următoarele ore. Internată de 
urgenţă la spital, medicii au descoperit că suferea de o inflamație a 
creierului care îi punea viaţa în pericol. Faţa i-a paralizat parțial, 
aşa că nu mai putea vorbi şi auzi bine, şi nu-şi mai putea folosi 
corect mâinile şi picioarele. Fără să vrea, ea s-a gândit că până la 
această experienţă nu a cunoscut niciodată cu adevărat ce înseamnă 
durerea fizică. Nemaiputând suporta, ea s-a rugat ca durerea să 
dispară. O voce interioară i-a spus să se întindă pe spate şi să se 
liniştească, lucru pe care l-a şi facut. 

Au trecut astfel mai multe zile, în care lui Trude i-a fost atât 
de rău încât tot ce îşi aminteşte este că a avut de ales: putea opta 
pentru a trece definitiv în lumea de dincolo sau pentru a rămâne în 
aceasta viata, ducându-şi crucea până la capăt. Ea a oscilat multă 
vreme între cele două opţiuni. Ori de câte ori se apropia prea tare 
de lumea de dincolo, durerea fizică se diminua, dar atunci îşi 
amintea că mai avea atâtea vise in această viaţă pe care nu apucase 
încă să şi le îndeplinească. De aceea, nu se putea decide să 
părăsească această viață. Ea revenea în corpul fizic, dar durerea era 
atât de atroce încât îi era greu până şi să îşi tind ochii deschişi. A 
oscilat astfel între viață şi moarte timp de nouă zile, agatandu-se 
disperată de gândul că Fecioara Maria era împreună cu ea şi o ajuta 
să treacă prin această experienţă teribilă. 

În tot acest timp, sora ei i-a spus că a sunat Rolf, căruia i-a 
transmis că era internată într-un spital din Lisabona şi că starea ei 
era foarte gravă. Mai târziu, Rolf i-a spus că a ştiut că era posibil să 
moară, deşi sora ei nu îi comunicase acest lucru, asa că a fost 
foarte îngrijorat. El a început să îi trimită lui Trude SMS-uri pe 
telefonul mobil, spunându-i cât de mult o iubea şi că dorea să 
rămână împreună. 

După ce Trude s-a vindecat, ea a rămas într-adevăr cu Rolf, 
care a cerut-o în căsătorie în luna iulie 2009. Cei doi s-au căsătorit 
în Tahiti şi şi-au petrecut luna de miere în insulele Bora Bora şi 
Moorea. 

Experienta le-a schimbat dramatic perceptia asupra vietii lui 
Trude, dar şi lui Rolf. Cei doi au rămas cu convingerea că cea care 
i-a permis lui Trude să supraviețuiască pentru a se bucura de relaţia 
armonioasă pe care şi-a dorit-o întotdeauna a fost Fecioara Maria. 

La ora actuală, Trude şi Rolf şi-au creat o companie juridică şi 
un spaţiu de muncă ideal. Dar cel mai mare miracol pe care l-au 
experimentat în urma intervenției Fecioarei Maria a fost iubirea 
necondiționată. Cei doi sunt absolut convinşi că Fecioara a fost cea 
care i-a adus împreună, făcându-i să realizeze că erau suflete 
pereche. Marea lecţie pe care au invatat-o cu această ocazie a fost 
că singurul lucru care contează cu adevărat în viață este iubirea! 


Grota din Lourdes, Texas: Linda Clements s-a mutat de putin 
timp la San Antonio, în Texas, şi s-a implicat imediat într-un grup 
de rugăciune. S-a împrietenit rapid cu lidera grupului, rugându-se 
adeseori împreună Fecioarei Maria. Rugăciunile lor erau puternice 
şi aveau efecte profund vindecătoare. Prietena ei i-a explicat în 
detaliu cine era Maria şi ce rol a jucat aceasta în propria ei viata. 

Linda a aflat astfel de existența unui loc minunat numit Şcoala 
de Teologie Oblate, un seminar în care prezența Fecioarei Maria 
era extrem de puternică şi unde se afla o replică exactă a Grotei din 
Lourdes. Cu ocazia zilei sale de naştere, Linda s-a decis să viziteze 
locul şi a găsit aici inclusiv o capelă micuță, în care se afla un 
mozaic minunat cu imaginea Madonei din Guadalupe. Linda a 
admirat mozaicul, pe care l-a găsit adorabil. 

Pe când se întorcea să plece, ea a auzit o voce clară care i-a 
spus: 

— Nu ai la dispoziție nici măcar câteva minute pentru ea? 

Surprinsă, Linda s-a întors şi a exclamat: 

— O, ba da, doamnă! 

A mai rămas aşadar o vreme, spunându-i Madonei că dorea să 
o asculte. 

— Doar cere, i-a spus Fecioara Maria. 

Si astfel, Linda a învăţat să ceară, lucru pe care l-a repetat de 
multe ori de-a lungul anilor care au urmat. Ea îngenunchea şi se 
ruga adeseori aici, cu lacrimi de bucurie în ochi, şi lăsa uneori flori 
sau bani, atunci când avea. Jos, oamenii aprindeau lumânări în 
grotă, aşa că făcea şi ea uneori acest lucru. 

Într-o zi, Linda a încercat să facă fotografii ale Mariei şi ale 
grotei. Când a primit pozele de la studioul fotografic, în centru 
apărea un nor de lumină albă care acoperea totul. S-a simțit mai 
degrabă dezamăgită, dar prietena ei, lidera grupului de rugăciune, 
i-a explicat că era un semn de la Fecioara Maria, care îi transmitea 
astfel că va fi întotdeauna cu ea. De atunci, nu a mai pus niciodată 
la îndoială autenticitatea informaţiilor pe care le primea, deşi 
uneori acestea o luau pe neaşteptate. Linda s-a obişnuit să respecte 
indicațiile primite, iar rezultatele s-au dovedit a fi întotdeauna 
extrem de benefice pentru ea. 

În cele din urmă, Linda s-a mutat în alt oraş, dar ori de câte ori 
se întoarce la San Antonio ea nu uită să viziteze seminarul, 
regăsind de fiecare dată pacea de odinioară. 


Vizitarea unui loc vestit pentru apariţiile mariale precum 
Fatima poate schimba viata şi poate aduce o vindecare profundă. În 
cazul meu, aceste vizite m-au ajutat să mă simt şi mai apropiată de 
Fecioara Maria. Rugăciunile pe care le-am rostit aici au primit 
răspunsuri instantanee, uneori extrem de neaşteptate. Personal, 
cred cu toată convingerea că milioanele de rugăciuni adunate de-a 
lungul vremii în aceleaşi loc creează un veritabil portal către rai. 

Pe de altă parte, repet: orice om poate intra în comuniune cu 
Fecioara Maria oricând şi oriunde s-ar afla. Invocatiile adresate ei 
pot fi rugăciuni cunoscute sau simple cuvinte rostite din inimă. În 
Anexa care urmează voi prezenta pentru referință câteva rugăciuni 
tradiționale şi moderne, dar doresc să precizez încă o dată că 
Fecioara Maria răspunde la orice cuvinte rostite din inimă, 
indiferent cum sunt formulate. 

Ea este un arhetip matern universal care ne iubeste pe toti 
neconditionat si etern. De aceea, toti cei care se simt raniti 
sufleteşte sau care doresc pur şi simplu să fie mangaiati ar trebui să 
apeleze fără să ezite la ea. 

Personal, am convingerea că Fecioara Maria doreşte să ne 
ajute pe toți să trăim impacati şi senini... pentru că ne priveşte cu 
aceeaşi afecțiune maternă, pe noi şi planeta pe care locuim. Cred 
de asemenea că ea face parte integrantă din planul divin care va 
conduce la instaurarea păcii pe acest pământ. De aceea, toți cei 
care o invocă pe Fecioara Maria devin integrați în acest plan divin 
şi contribuie personal la instaurarea păcii pe Pământ. 

Referințele care urmează sunt preluate din cele patru 
Evanghelii (versiunea Regelui James) şi reprezintă citatele în care 
se fac precizări concrete la Fecioara Maria: 


Lui Iacov i s-a născut Iosif, soțul Mariei, din care s-a născut lisus, 
care se numeşte Christos. 


(Matei 1:16) 


Iar naşterea lui Iisus Christos a fost aşa: Maria, mama Lui, fiind 
logodită cu Iosif, înainte ca ei să fie împreună, ea a rămas 
însărcinată prin Sfântul Duh. 


Si Iosif, soţul ei, fiind un om drept şi nedorind să o expună public, 
şi-a propus să o lase pe ascuns. 


Dar în timp ce el se gândea la aceste lucruri, iată, un înger al 
Domnului i s-a arătat în vis şi i-a spus: Iosif, fiu al lui David, nu 
te teme să iei la tine pe Maria, soția ta, căci ce s-a conceput in 
ea este de la Sfântul Duh. 


Ea va naşte un fiu şi îi vei pune numele lisus, pentru că El va 
mântui pe poporul Său de păcatele lui. 

Toate acestea s-au întâmplat ca să se împlinească ce spusese 
Domnul prin prorocul care zice: 


Iată, fecioara va fi însărcinată, va naşte un fiu şi îi vor pune numele 
Emanuel, care tradus înseamnă „Dumnezeu este cu noi”. 


Si Iosif, trezindu-se din somn, a făcut cum i-a poruncit îngerul 
Domnului; şi a luat la el pe soția sa. 


Dar nu a cunoscut-o, până ce ea a născut pe fiul ei, Cel întâi 
născut. Şi el i-a pus numele Iisus. 


(Matei 1:18-25) 


Si intrând în casă, au văzut copilul cu Maria, mama Lui, s-au 
aruncat cu fata la pământ şi 1 s-au închinat; apoi şi-au deschis 
visteriile şi i-au adus daruri: aur, tămâie şi smirnă. 


(Matei 2:11) 


Oare nu este El fiul tâmplarului? Nu se numeşte mama Lui Maria? 
(Matei 13:55) 


Si în luna a şasea, îngerul Gabriel a fost trimis de Dumnezeu într-o 
cetate din Galileea, numită Nazaret, 


La o fecioară logodită cu un bărbat pe nume Iosif, din casa lui 
David. Şi numele fecioarei era Maria. 


Ingerul a venit la ea şi i-a zis: Bucură-te, tu, căreia ti s-a facut mare 
har. Domnul este cu tine. Binecuvântată eşti tu între femei! 


Si ea, văzându-l, s-a tulburat la cuvântul lui şi s-a întrebat în sinea 
ei ce putea să însemne acest mesaj. 


Îngerul i-a zis: Nu te teme, Maria, căci ai aflat har la Dumnezeu! 


Şi iată, vei rămâne însărcinată şi vei naşte un fiu, căruia îi vei pune 
numele Iisus. 

El va fi mare şi va fi chemat Fiul Celui Preaînalt si Domnul 
Dumnezeu îi va da scaunul de domnie al tatălui Său David. 


El va imparati peste casa lui Iacov în veci şi împărăția Lui nu va 
avea sfârşit. 


Dar Maria i-a zis îngerului: Cum se va face lucrul acesta, fiindcă 
eu nu ştiu de bărbat? 


Şi răspunzând, îngerul i-a zis: Sfântul Duh se va cobori peste tine 
şi puterea Celui Preaînalt te va umbri. De aceea, Sfântul care se 
va naşe va fi numit Fiul lui Dumnezeu. 


Şi iată, Elisabeta, ruda ta, a rămas şi ea însărcinată, şi va avea un 
fiu la bătrâneţe. Şi ea, căreia 1 se zicea stearpă, este acum în a 
şasea lună. 


Căci nimic nu este cu neputinţă pentru Dumnezeu. 


Si Maria a zis: lată, roaba Domnului, facă-mi-se mie după cuvântul 
tău! Şi îngerul a plecat de la ea. 


Maria s-a sculat în zilele acelea şi a plecat în grabă în ţinutul 
muntos, într-o cetate a lui Iuda. 


A intrat în casa lui Zaharia şi a salutat-o pe Elisabeta. 


Cand a auzit Elisabeta salutul Mariei, i-a săltat pruncul în pantec; 
şi Elisabeta s-a umplut cu Duh Sfânt. 


Ea a strigat cu glas tare şi a zis: Binecuvântată eşti tu între femei şi 
binecuvântat este rodul pântecului tău! 


Cum mi-a fost dat mie să vină la mine mama Domnului meu? 


Fiindcă, iată, cum mi-a ajuns la urechi glasul salutului tău, mi-a 
săltat pruncul în pântec de bucurie. 


Ferice de aceea care a crezut, pentru că lucrurile care i-au fost 
spuse din partea Domnului se vor împlini! 


Si Maria a zis: Sufletul meu măreşte pe Domnul, 

Si duhul meu mi se bucură în Dumnezeu, Mântuitorul meu, 


Pentru că a privit spre starea smerită a roabei Sale. Căci iată, de 
acum încolo, toate generaţiile mă vor numi fericită, 


Pentru că Cel Atotputernic a făcut lucruri mari pentru mine. 
Numele Lui este sfânt 


Şi îndurarea Lui este din generaţie în generaţie peste cei ce se tem 
de El. 


El a lucrat cu putere cu braţul Său, a risipit pe cei mândri in 
gândurile inimii lor. 


A răsturnat pe cei puternici de pe scaunele lor de domnie şi a 
înălţat pe cei smeriti. 

Pe cei flămânzi i-a săturat de bunatati şi pe cei bogaţi i-a scos afară 
fără nimic. 


A venit în ajutorul robului Său Israel, ca să-şi aducă aminte de 
îndurarea Sa, 


Cum făgăduise părinților noştri, fata de Avraam şi sămânța lui 
pentru totdeauna. 


Si Maria a rămas împreună cu Elisabeta cam trei luni. Apoi s-a 
întors acasă. 


(Luca 1:26-56) 


În timpul acela a ieșit o poruncă de la Cezar August: să se facă 
recensământ în toată lumea. 


Recensământul acesta s-a făcut întâia oară pe când Quirinius era 
guvernator în Siria. 


Toţi se duceau să se înscrie, fiecare în cetatea lui. 


Iosif a pornit şi el din Galileea, din cetatea Nazaret, în Iudeea, in 
cetatea lui David, numită Betleem, pentru că era ca şi din 
familia lui David, 

Să se înscrie împreună cu Maria, care era logodită cu el şi care era 
insarcinata. 

Pe când erau ei acolo, s-au împlinit zilele când ea trebuia să nască. 

Şi ea a născut pe Fiul ei Cel întâi-născut, L-a înfăşat în scutece şi 


L-a culcat într-o iesle, pentru că în casa de poposire nu era loc 
pentru ei. 


(Luca 2:1-7) 


Nu este acesta tamplarul, fiul Mariei, fratele lui Iacov, al lui Iose, 
al lui Iuda şi al lui Simon? 


(Marcu 6:3) 
Toţi aceştia stăruiau cu un gând în rugăciune, împreună cu femeile 


şi cu Maria, mama lui Iisus, şi cu frații Lui. 


(Faptele apostolilor 1:14) 

RUGACIUNI MODERNE 
ADRESATE FECIOAREI MARIA 


În această secţiune vei găsi o serie de rugăciuni netraditionale 
adresate Fecioarei Maria, care folosesc puterea afirmațiilor 
pozitive. Invitatia mea este să le personalizezi aşa cum doreşti şi să 
iti creezi propriile rugăciuni. Aşa cum spuneam, Fecioara Maria 
răspunde înainte de toate la intenția din spatele rugăciunii, nu la 
cuvintele propriu-zise. 


Rugăciune pentru sănătatea unei alte persoane 

Preaiubită Fecioară Maria, 

Iti invoc intervenția divină pentru sănătatea şi bunăstarea lui 
... [numele persoanei]. Te rog, ia-l (ia-o) pe ... [numele per- 
soanei] în braţele tale pline de iubire şi ajută-l (ajut-o) să îşi 
restabilească starea de sănătate, dacă aceasta este voința lui 
Dumnezeu şi planul Lui pentru el (ea). Te rog, ajută-l (ajut-o) pe 
... [numele persoanei] să se simtă în siguranță, protejat(ă) şi 
confortabil. Te implor să mă călăuzeşti şi să mă înveţi cum îl (0) 
pot ajuta pe ... /numele persoanei] de-a lungul călătoriei sale către 
însănătoşire. Amin. 


Rugăciune pentru concepția unui copil 

Preaiubită Fecioară Maria, 

Am foarte multă iubire de oferit şi îmi doresc mai presus de 
orice să o împărtăşesc cu propriul meu copil. Iti mulţumesc pentru 

gratia pe care o reverşi asupra mea ajutându-mă să concep un 
copil. Te implor să mă călăuzeşti către acei paşi care mă pot ajuta 
să concep şi să dau naştere unui copil sănătos. Iti mulțumesc. 
Amin. 


Rugăciune pentru vindecare la nivel emotional 

Preaiubită Fecioară Maria, 

Iti mulțumesc pentru că imi vindeci inima rănită. Iti multu- 
mesc pentru că mă tii în brațele tale pline de iubire şi pentru că mă 
înconjori cu iubirea ta purificatoare astfel încât să mă simt în 
siguranţă, iubit şi fericit. Te implor să mă ajuţi să uit de trecut şi să 
mă îndrept cu graţie către un viitor mai luminos. Amin. 


Rugăciune pentru pace în lume 

Preaiubită Fecioară Maria, 

Tin foarte mult la această lume şi la toți locuitorii ei, şi ştiu că 
tu veghezi asupra noastră, a tuturor celor care locuim pe această 
planetă frumoasă. Iti mulțumesc pentru că mă ajuţi să îţi văd si să 
iti simt prezenţa divină, astfel încât să mă simt în siguranță în ceea 
ce priveşte viitorul acestei planete. Te implor să mă călăuzeşti 
astfel încât să îmi aduc şi eu contribuția la planul de pace al lui 
Dumnezeu pentru această planetă. Amin. 


Rugăciune pentru pacea interioară 

Preaiubită Fecioară Maria, 

Doresc să mă bucur de pacea lui Dumnezeu în inima mea, în 
corpul şi în mintea mea. Iti invoc acum intervenţia divină astfel 
încât să îmi regăsesc pacea interioară. Las acum la picioarele tale şi 
ale lui Dumnezeu toate poverile şi durerile mele, ştiind că tu le vei 
duce în cer şi vei găsi acolo soluţii ingenioase pentru toate 
problemele mele. Iti mulţumesc pentru că iti reversi lumina divină 
asupra mea, restabilind astfel credința şi fericirea mea. Amin. 

Rugaciune pentru vindecare fizica 


Preaiubită Fecioară Maria, 

Eu ştiu că Dumnezeu mi-a creat trupul după chipul şi asemă- 
narea Lui, deci în lumina adevărului spiritual sunt deja perfect 
sănătos. Mă rog iubirii tale purificatoare să mă ajute să îmi vindec 
corpul inclusiv la nivelul experienței mele terestre, astfel încât să 
mă pot bucura de o sănătate şi de o vitalitate perfectă. Te implor să 
mă iei în braţele tale pline de iubire şi să reverşi lumina ta 
vindecătoare în fiecare celulă a corpului meu fizic, restabilindu-mi 
astfel sănătatea şi echilibrul, în acord cu arhetipul divin. Amin. 


Rugăciune pentru protecţie 


Preaiubită Fecioară Maria, 

Iti mulţumesc pentru că veghezi asupra mea, asupra celor 
dragi, asupra maşinii şi asupra casei mele, şi pentru că ne protejezi 
pe toți din toate punctele de vedere. Te implor să ne acoperi pe toți 
cu mantia iubirii tale, astfel încât să fim protejați la nivel fizic, 
emotional, spiritual, energetic, intelectual şi financiar. Iti multu- 
mesc. Amin. 


Rugăciune pentru o relaţie (existentă) 


Preaiubită Fecioară Maria, 

Iată ce simt /descrie-ti sentimentele] în legătură cu relaţia mea 
cu /numele persoanei]. Iti invoc ajutorul divin pentru restabilirea 
păcii, iubirii, respectului, onestitatii şi înţelegerii în cadrul relației 
noastre. Te implor să ne ajuţi să reinstaurăm armonia în cuplul 
nostru şi să ne focalizăm asupra scopului comun al fericirii reci- 
proce. Iti mulțumesc. Amin. 


Rugăciune pentru o relaţie (nouă) 


Preaiubită Fecioară Maria, 
Inima mea tânjeşte după o mare iubire în cadrul unei relații 
romantice. Te implor să mă ajuţi să mă pregătesc şi să cunosc un 

partener de cuplu alături de care să mă angrenez într-o relaţie pe 
termen lung, bazată pe angajament şi pentru iubire reciprocă. Îţi 
mulțumesc pentru că mă ajuţi să îmi simt inima vindecată, deschisă 
şi pregătită pentru o iubire autentică. Amin. 


Rugăciune pentru prosperitate materială 


Preaiubită Fecioară Maria, 

Iti mulțumesc pentru că veghezi asupra mea şi asupra celor 
dragi, îndeplinindu-ne toate nevoile, astfel încât să ne bucurăm cu 
toții de un cămin confortabil şi sigur; de apă curată de băut; de 
mâncare sănătoasă; de rechizite şcolare; şi de toate celelalte lucruri 
de care avem nevoie. Te implor să ne ajuţi să ne bucurăm de toate 
bunurile de care avem nevoie, în schimbul muncii noastre cinstite. 
Iti mulțumesc pentru că esti farul meu călăuzitor şi pentru că mă 
ajuţi să navighez în siguranță pe oceanul carierei şi al finanţelor, 
păstrându-mi busola orientată întotdeauna către sinele meu 
spiritual, către sufletul meu şi către Dumnezeu. Amin. 

RUGACIUNI TRADITIONALE 
CATOLICE 
ADRESATE FECIOAREI 
MARIA, NOVENE SI 
LITURGHII 


Iată acum câteva rugăciuni preluate din credința catolică şi 
considerate modalități tradiționale de invocare a intervenției 
Fecioarei Maria. Ele pot conține cuvinte care generează blocaje in 
unii oameni, cum ar fi referintele la faptul că suntem nişte păcătoşi. 
Alți oameni se simt însă reconfortati de natura tradițională a 
acestor rugăciuni, care au fost rostite de-a lungul vremii de 
milioane de suflete. De aceea, mi-am propus să le includ ca 
referințe pentru cititorii care preferă o abordare mai clasică a 
rugăciunii. 


Ave Maria 

Slăvită fu, Marie, 

Cea plină de grație, 

Căci Domnul este cu tine. 


Binecuvântată eşti tu între femei 


163 


Maria, Regina Ingerilor 


Si binecuvântat este rodul 
Pântecului tău, Iisus Christos. 
Preasfântă Maric, 

Mama lui Dumnezeu, 

Roagă-te pentru noi, păcătoşii, 
Acum Şi în ceasul morții noastre. 


Amin. 


Rugăciune pentru copii, adresată Fecioarei Maria 


Dragă mamă a lui lisus, 

Priveşte în jos către mine, 

În timp ce îmi repet încet rugăciunile, 
La genunchii mamei mele. 

Te iubesc, Maică Preacurată, 

Si te rog să îi conduci pe toţi copiii mici 
La lisus, 


Regele nostru. 


Novena (nouă rugăciuni pentru nouă zile) Conceptiei 
Imaculate 


(Incepe prin a recita Rugăciunea Conceptiei Imaculate care 
urmează. In continuare, recită în fiecare din cele nouă zile 
rugăciunea corespondentă). 


O, Doamne, care ai pregătit un sălaş minunat pentru Fiul Tău 
prin Concepţia Imaculată a Sfintei Fecioare Maria, te implorăm să 
ne permiti şi nouă să venim la Tine, prin intervenția Maicii 
Preacurate, cea pe care ai ferit-o de orice pată necurată. În numele 
Domnului lisus Christos, Fiul Tau, care trăieşte în Tine prin 
fuziunea cu Sfântul Duh şi cu Dumnezeu. Amin. 

Prima zi 


O, preasfântă Fecioară Maria, care i-ai fost pe plac Domnului 
şi ai devenit mama Lui, cea cu corpul şi spiritul imaculate, ai milă 
de mine, căci iti implor acum intervenția divină. O, Mamă 
Preasfântă care ai strivit capul duşmanului prin Concepţia ta 
Imaculată, acceptă rugăciunile noastre şi lasă la picioarele Tatălui 
Ceresc rugăciunea noastră de a ... 

(Precizează ce anume doreşti.) 


O, Marie a Conceptiei Imaculate, mamă a lui Christos, tu ai 
influenţat pământul prin Fiul tău Divin, iar acum ai aceeaşi 
influenţă în rai. Roagă-te pentru noi şi împlineşte rugăciunea 
noastră, dacă aceasta este Voința Divina. Amin. 


Ziua a doua 


O, Marie, Fecioară pururi binecuvântată, Mamă a lui Dumne- 
zeu, Regină a îngerilor şi a sfinților, te slăvim cu o devoțiune filiala 
şi cu o venerație profundă, contemplând Concepţia ta Imaculată. Iti 
mulțumim pentru protecția ta maternă şi pentru numeroasele 
binecuvântări pe care le-ai revărsat asupra noastră prin grația ta 
sublimă şi prin intervenţia ta atotputernică. Ori de câte ori avem 
nevoie de ceva, noi apelăm la tine cu o credință de nezdruncinat. 
O, Mamă a Compasiunii, te implorăm să ne asculti rugăciunea şi să 
obţii de la Fiul tău Divin favoarea pe care o solicităm prin această 
novenă... 

(Precizează ce anume doreşti.) 


O, Marie a Conceptiei Imaculate, mamă a lui Christos, tu ai 
influenţat pământul prin Fiul tău Divin, iar acum ai aceeaşi 
influenţă în rai. Roagă-te pentru noi şi împlineşte rugăciunea 
noastră, dacă aceasta este Voința Divina. Amin. 


Ziua a treia 


O, Preacurată Fecioara Maria, slăvită de creştinii din întreaga 
lume, bucurie a Bisericii universale şi Mamă a Domnului nostru, 
vorbeşte în numele nostru inimii lui lisus, Fiul tău sfânt şi fratele 

nostru. O, Marie, care prin Concepţia ta Imaculată ai venit in 
această lume complet nepătată, obține în marea ta graţie de la Iisus 
favoarea specială pe care o invocăm cu smerenie... 

(Precizează ce anume doreşti.) 


O, Marie a Conceptiei Imaculate, mamă a lui Christos, tu ai 
influenţat pământul prin Fiul tău Divin, iar acum ai aceeaşi influ- 
enta în rai. Roagă-te pentru noi şi împlineşte rugăciunea noastră, 
dacă aceasta este Voința Divina. Amin. 


Ziua a patra 

O, Marie, Mamă a lui Dumnezeu, care a revărsat asupra ta 
gratia Lui în toată plenitudinea ei prin Concepţia ta Imaculată, tu 
eşti unică printre femei, căci eşti în acelaşi timp mamă şi fecioară, 
Mama lui Christos şi Fecioara lui Christos. Te implorăm să priveşti 
în jos către noi cu blandete, de la înălțimea tronului tău celest, şi să 
asculti rugăciunile noastre prin care te implorăm cu smerenie să 
obţii pentru noi... 

(Precizeaza ce anume doresti.) 


O, Marie a Conceptiei Imaculate, mama a lui Christos, tu ai 
influenţat pământul prin Fiul tau Divin, iar acum ai aceeaşi 
influenţă în rai. Roagă-te pentru noi şi împlineşte rugăciunea 
noastră, dacă aceasta este Voința Divina. Amin. 


Ziua a cincea 


O, Doamne, care prin Concepţia Imaculată a Fecioarei Maria 
ai pregătit sălaşul cel mai potrivit pentru Fiul Tau, ferind-o pe ea 
de impuritatea păcatului, te implorăm să ne acorzi prin intervenţia 
ei favoarea pe care ţi-o solicităm... 

(Precizează ce anume doreşti.) 


O, Marie a Conceptiei Imaculate, mamă a lui Christos, tu ai 
influenţat pământul prin Fiul tău Divin, iar acum ai aceeaşi 
influenţă în rai. Roagă-te pentru noi şi împlineşte rugăciunea 
noastră, dacă aceasta este Voința Divina. Amin. 

Ziua a şasea 

Slăvită şi nemuritoare Regină a Cerului, ne manifestăm acum 
credința fermă în Concepţia ta Imaculată prin care s-a născut Fiul 
tău Divin. Ne bucurăm împreună cu tine de această Conceptie 
Imaculată. Îi mulțumim acum Tatălui, Fiului şi Sfântului Duh, trei 
persoane, dar o singură natură, pentru Concepţia ta Imaculată. O, 
Mamă a Cuvântului devenit trup, ascultă rugăciunea noastră, prin 
care iti solicităm... 

(Precizeaza ce anume doresti.) 


O, Marie a Conceptiei Imaculate, mama a lui Christos, tu ai 
influenţat pământul prin Fiul tău Divin, iar acum ai aceeaşi 
influenţă în rai. Roagă-te pentru noi şi împlineşte rugăciunea 
noastră, dacă aceasta este Voința Divina. Amin. 


Ziua a şaptea 

O, Fecioară Imaculată, Mamă a lui Dumnezeu şi mamă a mea, 
priveşte în jos către noi din înălțimea sublimă a harului tău, căci 
avem încredere în grația ta şi în Concepţia ta Imaculată şi suntem 
perfect conştienţi de atotputerea ta. De aceea, te rugăm să obţii de 
la Fiul tău Divin favoarea pe care ţi-o solicităm smeriti prin această 
novenă... dacă această favoare este benefică pentru sufletele 
noastre nemuritoare şi pentru sufletele pentru care ne rugăm. 

(Precizează ce anume doreşti.) 


O, Marie a Conceptiei Imaculate, mamă a lui Christos, tu ai 
influenţat pământul prin Fiul tău Divin, iar acum ai aceeaşi 
influenţă în rai. Roagă-te pentru noi şi împlineşte rugăciunea 
noastră, dacă aceasta este Voința Divina. Amin. 

Ziua a opta 

O, slăvită Fecioară Maria, Mamă preaiubită a lui lisus 
Christos, Mântuitorul nostru, roagă-te acestuia pentru acordarea 


favorii pe care i-o solicităm cu smerenie prin această novenă... O, 
Mamă a Cuvântului întrupat, avem cea mai mare încredere că 

rugăciunile tale în numele nostru vor fi auzite cu compasiune in 

fata tronului lui Dumnezeu. O, slăvită Mamă a lui Dumnezeu, în 

amintirea Conceptiei tale Imaculate, te imploram să asculti 

rugăciunea noastră şi să obţii pentru noi ceea ce solicităm... 
(Precizează ce anume doreşti.) 


O, Marie a Conceptiei Imaculate, mamă a lui Christos, tu ai 
influenţat pământul prin Fiul tău Divin, iar acum ai aceeaşi 
influenţă în rai. Roagă-te pentru noi şi împlineşte rugăciunea 
noastră, dacă aceasta este Voința Divina. Amin. 

Ziua a noua 


O, Mamă a Regelui Universului, cea mai perfectă membră a 
rasei umane, apelăm la tine în calitatea ta de mamă, de apărătoare 
şi de mediatoare. O, Sfântă Marie, ajută-ne. Prin Concepţia ta 
Imaculată, o, Sfântă Marie fără de păcat, te implorăm din inimă să 
intervii în fata Fiului tău Divin şi să soliciti în numele nostru 
favoarea... 

(Precizează ce anume doreşti.) 


O, Marie a Conceptiei Imaculate, mamă a lui Christos, tu ai 
influenţat pământul prin Fiul tău Divin, iar acum ai aceeaşi 
influenţă în rai. Roagă-te pentru noi şi împlineşte rugăciunea 
noastră, dacă aceasta este Voința Divina. Amin. 


Litania Maicii Preacurate 
Doamne, ai milă de noi. 
Christoase, ai milă de noi. 
Doamne, ai milă de noi. 
Christoase, ascultă-ne 

Şi îndură-te de noi. 


Doamne, Tată Ceresc, ai milă de noi. 

Fiu al lui Dumnezeu, Mântuitor al lumii, ai milă de noi. 
Sfânt Duh, ai milă de noi. 

Sfântă Treime, Dumnezeu unic, ai milă de noi. 
Fecioară Maria, roagă-te pentru noi. 

Mamă sfântă a lui Dumnezeu, roagă-te pentru noi. 
Fecioară sfântă a tuturor fecioarelor, ai milă de noi. 
Mamă a Gratiei Divine, ai milă de noi. 

Mamă de o puritate absolută, ai milă de noi. 

Mamă de o castitate absolută, ai milă de noi. 
Mamă nepângărită, ai milă de noi. 

Mamă preacurată, ai milă de noi. 

Mamă a iubirii pure, ai milă de noi. 

Mamă sublimă, ai milă de noi. 

Mamă a sfaturilor bune, ai milă de noi. 


Mamă a Creatorului nostru, ai milă de noi. 


Mamă a Mântuitorului nostru, ai milă de noi. 
Fecioară sublimă, ai milă de noi. 

Fecioară venerabilă, ai milă de noi. 

Fecioară renumită, ai milă de noi. 

Fecioară atotputernică, ai milă de noi. 
Fecioară plină de compasiune, ai milă de noi. 
Fecioară plină de credință, ai milă de noi. 
Oglindă a justiției, ai milă de noi. 

Tron al înțelepciunii, ai milă de noi. 


Cauză a bucuriei noastre, ai milă de noi. 

Vas spiritual, ai mila de noi. 

Vas al onoarei, ai mila de noi. 

Vas al devotiunii, ai milă de noi. 
Trandafir mistic, ai mila de noi. 

Turn al lui David, ai mila de noi. 

Turn de fildeş, ai milă de noi. 

Casa de aur, ai mila de noi. 

Arca a legământului, ai milă de noi. 
Poartă a raiului, ai milă de noi. 
Luceafar al diminetii, ai mila de noi. 
Sănătate a bolnavilor, ai milă de noi. 
Refugiu al păcătoşilor, ai milă de noi. 
Mângâietoare a celor suferinzi, ai milă de noi. 
Ajutor al creştinilor, ai milă de noi. 
Regină a îngerilor, ai milă de noi. 
Regină a patriarhilor, ai milă de noi. 
Regina a profetilor, ai mila de noi. 
Regina a apostolilor, ai mila de noi. 
Regina a martirilor, ai mila de noi. 
Regina a confesorilor, ai mila de noi. 
Regina a fecioarelor, ai mila de noi. 
Regina a tuturor sfintilor, ai mila de noi. 
Regină concepută în afara păcatului primordial, ai milă de noi. 
Regină concepută în rai, ai milă de noi. 


Regină a Rozariului preasfânt, ai milă de noi. 

Regina a pacii, ai mila de noi. 
Miel al lui Dumnezeu, care ai luat asupra ta păcatele lumii, ai 
milă de noi. 


O, Doamne, Miel al lui Dumnezeu, care ai luat asupra ta 
păcatele lumii, ascultă-ne rugăciunea. 


O, Doamne, Miel al lui Dumnezeu, care ai luat asupra ta 
păcatele lumii, ai milă de noi. 


O, Doamne, îngăduie-ne nouă, slujitorii tăi umili, să ne 
bucurăm de-a pururi de sănătate trupească şi psihică, iar prin 
intervenţia binecuvântatei Fecioare Maria, cea pururi Fecioară, să 
fim eliberaţi acum de tristeţe şi să ne bucurăm de fericirea eternă. 


În numele lui Christos, Domnul nostru, 


Amin. 


Rugăciune de consacrare adresată Fecioarei Maria 


O, Marie, Fecioară atotputernică a compasiunii, Regină a 
Raiului şi Refugiu al păcătoşilor, ne consacrăm acum Inimii tale 
Imaculate. 

Iti consacrăm tie ființa şi întreaga noastră viaţă; tot ce avem, 
tot ce iubim şi tot ce suntem. Îţi oferim tie corpul nostru, inima şi 
sufletul nostru, căminul nostru, familia noastră, tara noastră. 

Fie ca tot ce există în noi şi în jurul nostru să iti aparțină tie, şi 
fie să ne bucurăm cu toţii de beneficiile binecuvântării tale 
materne. Fie ca acest act de consacrare să fie eficient şi să dureze 
de-a pururi, scop în care reînnoim acum la picioarele tale 
promisiunile făcute la botez şi la prima noastră sfântă comuniune. 

Ne angajăm să mărturisim cu curaj şi întotdeauna adevărurile 
sfintei noastre credințe şi să trăim ca nişte catolici supuşi, 
respectând toate directivele date de Papă şi de episcopi. 

Ne angajăm să respectăm poruncile lui Dumnezeu si ale 
sfintei Sale biserici, şi să sărbătorim Ziua Domnului ca pe o 
sărbătoare sfântă. 

Ne angajăm să practicăm dogmele religiei creştine, şi mai 
presus de toate sfânta comuniune, astfel încât aceasta să devină 
parte integrantă din viata noastră. 

În sfârşit, iti promitem tie, Mamă slăvită a lui Dumnezeu şi a 
oamenilor, că ne vom dărui în întregime slujirii cultului bine- 
cuvântat, pentru a accelera astfel — prin suveranitatea Inimii tale 
Imaculate, venirea Împărăției Inimii Sacre a Fiului tău adorat in 
inimile noastre şi în cele ale tuturor oamenilor, în tara noastră şi în 
întreaga lume, precum în cer, aşa şi pe pământ. Amin. 


Rugăciunea Memorare 


Aminteste-ti, preaslăvită Fecioara Maria, că niciun om care a 
apelat la protecția şi la intervenţia ta nu a rămas neajutat. 

Inspirat de această credinţă, vin la tine, o, Fecioară a fecioa- 
relor, mamă a mea. Stau în faţa ta, impur şi căindu-mă. O, Mamă a 
Cuvântului Întrupat, nu respinge solicitarea mea, ci în mare mila 
ta, ascultă-mă şi răspunde-mi. Amin. 


Rugăciunea Regina Coeli 

Regină a Cerului, bucură-te, aleluia. 

Căci Cel pe care l-ai purtat în pantec, aleluia. 
S-a înălțat la cer, aşa cum a promis, aleluia. 
Roagă-te pentru noi lui Dumnezeu, aleluia. 
Bucură-te, o, Fecioară Maria, aleluia. 


Căci Domnul s-a ridicat cu adevărat la cer, aleluia. 

Să ne rugăm: o, Doamne, care ai dăruit lumii bucurie prin 
învierea Fiului Tău, Domnul nostru Iisus Christos, te implorăm să 
ne acorzi, prin intervenția Fecioarei Maria, Mama Domnului, 
fericirea vieții eterne. In numele Domnului lisus Christos, amin. 

Rugăciune adresată Madonei din Guadalupe 

Fecioară din Guadalupe, 

Trandafir Mistic, 

Intervino în favoarea sfintei biserici, 


Protejează-l pe suveranul pontif, 


Ajută-i pe cei care apelează la tine pentru a-şi rezolva 
necesitățile, 


Si întrucât eşti pururea Fecioară 

Si Mama adevăratului Dumnezeu, 

Obține pentru noi de la Fiul tău preasfant 

Gratia păstrării credinţei noastre, 

A păstrării sperantelor în mijlocul amărăciunilor provocate de 
viata, 

A caritatii şi a pretiosului dar 

Al perseverentei finale. 


Amin. 


Rugăciunea Angelus 


Îngerul Domnului i-a spus Mariei: „Slăvită fii, Marie, cea 
plină de graţie. Domnul este cu tine. Binecuvântată eşti tu între 
femei şi binecuvântat este rodul pântecului tău, lisus”. Sfântă 
Marie, Mamă a lui Dumnezeu, roagă-te pentru noi, păcătoşii, acum 


173 


Maria, Regina Ingerilor 


şi în ceasul morții noastre. Amin. Tu esti mâna Domnului. Facă-se 
voia ta. 

Slăvită Marie... Si Cuvântul s-a făcut trup şi a locuit printre 
noi. Slăvită Marie... 

Roagă-te pentru noi, o, Mamă sfântă a lui Dumnezeu, astfel 
încât să devenim demni de promisiunile lui Christos. 

Să ne rugăm: revarsă, Doamne, în inimile noastre grația Ta, 
astfel încât să participăm şi noi la gloria Învierii Sale, de care am 
aflat prin mesajul îngerului. În numele Domnului lisus Christos. 
Amin. 


Rugăciune pentru sănătate 


Fecioară preacurată, Mamă a Cuvântului Întrupat, Trezorier al 
gratiei şi Refugiu al păcătoşilor, apelez la iubirea ta maternă cu o 
credință vie şi te implor să reverşi asupra mea graţia de a împlini 
întotdeauna voia lui Dumnezeu. 

Incredintez mâinilor tale sfinte inima mea si te implor sa 
dăruieşti sănătate sufletului şi corpului meu, şi sper să imi asculti 
rugăciunea, mamă preaiubită. 

Îmi incredintez sufletul şi corpul milei tale pline de blandete, 
acum $1 în fiecare zi a vieții mele, până în ceasul morții mele. 

Iti incredintez tie toate speranţele şi consolările mele, toate 
încercările şi suferințele mele, viata mea şi sfârşitul vieţii mele, 
astfel încât toate acțiunile mele să corespundă voinţei tale şi a 
Fiului tău Divin. Amin. 


Rugăciune adresată Mamei Ajutorului Etern 


O, Mamă a Ajutorului Etern, fie să iti invoc de-a pururi 
numele pentru protecția celor vii şi pentru mântuirea celor morți. 
Maică Preacurată, fie ca numele tău să sălăşluiască de-a pururi pe 
buzele mele. Nu ezita niciodată să îmi sari în ajutor, Fecioară 
Binecuvântată, ori de câte ori te invoc. Nu voi înceta niciodată să 

fac acest lucru, indiferent de tentaţii şi de nevoi, şi voi repeta 
întotdeauna numele tău sfânt: Maria, Maria. Ce consolare, ce 
dulceaţă, ce încredere îmi umplu sufletul atunci când iti rostesc 
numele sacru sau atunci când mă gândesc la el! Îi mulţumesc 
Domnului pentru că ţi-a dăruit un nume atât de sublim, atât de 
sacru şi atât de adorabil. Nu mă voi mulţumi însă cu rostirea 
numelui tău. Fie ca iubirea mea pentru tine să mă determine să te 
slăvesc de-a pururi, o, Mamă a Ajutorului Etern. 

Mamă a Ajutorului Etern, roagă-te pentru mine şi acordă-mi 
favoarea pe care ţi-o cer... 

(Precizează ce anume doreşti.) 


Rugăciune adresată Madonei din Lourdes 
O, Fecioară Preacurată, Mamă a Compasiunii, 
Sănătate a celor bolnavi, refugiu al păcătoşilor, 
Mangaietoare a celor suferinzi, 

Tu îmi cunoşti nevoile, problemele, suferinţele. 
De aceea, ai milă de mine. 

Atunci când ai apărut în grota din Lourdes, 

Tu ai transformat-o într-un sanctuar privilegiat, 
În care le imparti credincioşilor favorurile tale. 
Multi suferinzi s-au vindecat deja 

La nivel trupesc şi spiritual, 

Prin grația ta. 

De aceea, mă adresez tie cu o credință absolută 
Şi iti invoc intervenția maternă. 


Te rog, o, Mamă plină de iubire, 

Sa obtii indeplinirea solicitarilor mele. 

Prin gratia ta, 

Voi incerca sa imit la randul meu virtutile tale, 
Astfel încât să iti pot împărtăşi cândva slava. 


Amin. 


Rugăciunea Salve Regina 

Slăvită fu, Regină sfântă, Mamă a compasiunii, 

Viaţă, blandete şi speranță a noastră. 

Ne adresăm tie, noi, copiii Evei, 

ŞI iti trimitem oftaturile noastre, 

Plânsetele şi lamentarile noastre din acest ținut al exilului. 
Intoarce-ti privirea plină de compasiune către noi, 
Sublimă mediatoare între noi şi cer. 

Condu-ne înapoi acasă 

Si arată-ne rodul binecuvântat al pântecului tău, pe lisus. 


O, binevoitoare Fecioară Maria, cea plină de iubire şi de 
blandete. 


Amin. 


Rugaciune adresata Maicii Preacurate 

Fie ca Maica Preacurata sa vina astazi la tine 
Şi să iti dăruiască o binecuvântare specială. 
Fii de-a pururi recunoscător 


Maicii Preacurate. 

Căci fără ea nu l-am fi putut avea niciodată 


Pe Mântuitorul nostru, lisus Christos. 


Rugăciune adresată Reginei Îngerilor 


Fecioară binecuvântată, Mamă a lui lisus şi a noastră, credem 
în înălțarea ta triumfătoare la cer, unde îngerii şi sfinții te aclamă 
ca Regină a lor. Ne alăturăm lor şi te slăvim, binecuvântându-l pe 
Domnul, care te-a ridicat deasupra tuturor creaturilor. Iti oferim tie 
iubirea şi devotiunea noastră. Avem încredere că vei veghea asupra 
eforturilor şi nevoilor noastre de zi cu zi, şi ne găsim mângâierea în 
credința noastră referitoare la viitoarea înviere din morți. Privim 
către tine, viata, blandetea şi speranța noastră. După ce această 
viaţă pământească se va încheia, arată-ne rodul binecuvântat al 
pântecului tău, pe Iisus, o, bună, dulce şi blândă Fecioară Maria. 
Amin. 

Această carte nu ar fi putut fi scrisă şi definitivată fără ajutorul 
şi contribuția unor oameni minunati, cărora le sunt profund recu- 
noscătoare. Doresc să le mulțumesc mai întâi de toate lui Michael 
Lee Allen şi lui Jill Kramer, pentru ajutorul pe care mi l-au acordat 
în selectarea şi editarea poveştilor adevărate prezentate în această 
carte. Îi consider pe cei doi nişte îngeri care mi-au oferit ajutorul 
de care aveam nevoie. Vă mulțumesc! 

În al doilea rând, doresc să le mulțumesc tuturor celor care 
mi-au trimis relatările lor referitoare la Fecioara Maria. Vă admir 
curajul de a discuta deschis despre experienţele voastre atât de 
intime şi imi dau seama că ati fost de acord cu publicarea lor 
pentru a le fi de folos semenilor voştri. Vă mulțumesc! 

În al treilea rând, doresc să le mulţumesc celor care m-au 
ajutat de-a lungul anilor să vizitez locurile sfinte ale aparitiilor 
Fecioarei Maria, printre care s-a numărat şi Sonia Rossi, care mi-a 
fost ghid la Catedrala din Loreto, în Italia. Doresc să le mulțumesc 
de asemenea tuturor celor de la Editura Hay House, care m-au 
adoptat în familia lor începând din anul 1993. 

Dar mai presus de toate, doresc să aduc multumirile mele lui 
Dumnezeu, lui lisus, Fecioarei Maria şi îngerilor care veghează 
asupra noastră, a tuturor, ajutându-ne să fim mai buni şi mai 
puternici. 

— Doreen 

DESPRE AUTOARE 


Doreen Virtue are trei diplome in psihologie şi consiliere, 
inclusiv una de doctorat. A călătorit în mai multe locuri din 
întreaga lume în care s-au manifestat apariţii mariale, inclusiv la 
Grota din Lourdes, în Franţa, şi la Catedrala din Loreto, în Italia. 
Este autoarea cărţilor: Vindecarea cu îngeri, Îngerii lui Solomon, 
Arhangheli şi maeştri înălțaţi şi Terapia cu îngeri. A scris 
numeroase alte cărți, toate fiind traduse şi disponibile în diverse 
limbi de pe glob. 

Doreen a apărut la emisiunea lui Oprah, pe CNN, la emi- 
siunile The View şi Good Morning America, precum şi la nume- 
roase alte programe de radio şi de televiziune. Scrie regulat articole 
în revista Womans World. Pentru informaţii suplimentare despre 
Doreen, vizitează site-ul ei, www.AngelTherapy.com. 

Doreen are o emisiune radiofonică în direct pe site-ul 
HayHouseRadio.com“, pe care îl poți vizita şi unde poţi solicita o 
lectură angelică personală. 

